Generosissimo adolescenti Maximiliano 

a Bvrgvndia Des. Erasmvs Rot. s. d. 

Quod tanto affectu nostras litteras desideraris, Maximiliane charissime, vehementer 
quidem grata mihi fuit amoris erga me tui testificatio, nec hac in re grauate morem gessi tuae 
voluntati. Nam licet obrutus verius quam occupatus negociis, tamen epistolam ahxoyQac^og 
ad te miseram, quod facile coniectarem eam ita tibi fore chariorem. Caeterum quod 
interceptam aegrius tuleris quam si quid earum rerum perisset quae tibi maxime sunt in 
deliciis, magnam, vt ingenue dicam, ex tuo dolore voluptatem cepi; non dubiis argumentis 
perspiciens te quum in Annae clarissimae foeminae, auiae tuae, tum in ornatissimi patris 
Adolphi principis Veriani non vulgarem affectum, quem a teneris vnguiculis in me conceptum 
constanter perpetuoque retinuit, velut haereditario iure succedere. Verum vt dolorem istum 
quem tibi nescio quorum inflixit perfidia, mea ciuilitate leniam, pro epistola mitto libellum De 
recta pronunciatione, quam hodie maxima ex parte corruptam habemus in Graecis iuxta et 
Latinis. 

Hoc argumentum tibi dicare visum est, non tantum eo quod aetati studiisque tuis 
videretur accommodum, verum etiam quod magnam exemplorum partem ex Batauorum, 
Brabantorum et Gallorum populari sermone produximus, quas linguas omnes tibi non 
incognitas esse sciebam. Vt autem materiam, quoniam de rebus minutis subtiliter disserit, per 
se minus amoenam aliqua voluptatis illecebra lenocinioque commendaremus, dialogo rem 
tractauimus, subinde nonnihil aspergentes quod lectionis satietatem vel recreet vel excludat. 
Porro, quanquam audio te Louanio in aulicam vitam auocari, nihil eo rumore deterritus sum a 
dedicationis instituto, sciens et in aula, praesertim Cardinalicia, dari locum studiis. Nam 
pietatis affectum, quem vna cum litteris ex Ioanne Borsalo, Decano Veriensi, viro quum 
egregie docto, tum singulari morum integritate sanctitateque praedito, iam pridem hausisti, 
non oportet nec in aulis nec in castris deponere. Ita fiet, mi Maximiliane, vt et laudatissimum 
Caesarem, quem nomine refers, ornamentis exprimas, et clarissimis maiorum tuorum 
imaginibus plurimum decoris ac lucis apponas; postremo aulae Caesareae totique patriae non 
vulgarem adferas vtilitatem. 

Si libellus hic placebit, pro tuo candore communicabis adolescenti diuina indole 
praedito Maximiliano ab Iselstein reliquisque sodalibus tuis, quibuscum tibi non tam generis, 
opum aut dignitatis, quam eruditionis ac probitatis longe pulcherrimum certamen susceptum 
est. Bene vale. 


Datum Basileae, anno a Christo nato, M.D.XXVIII. 


Des. Erasmi Roterodami 
De recta Latini Graecique sermonis 
pronuntiatione Dialogus. 

Personae 
Vrsvs & Leo. 

VRSVS: Sit felix occursus, optime Leo, nam totos sex menses te non vidi. LEO: Istuc 
non temere precaris, Vrse; neque enim quibuslibet bene cessit occurrisse Leoni. VRSVS: Nae 
venuste, Leo, imo ne Vrso quidem. LEO: Istuc sane malo tibi credere quam facere periculum, 
tametsi legimus leonem inter bestias fortissimum ad nullius occursum expauescere. Caeterum 
diuinae litterae testantur esse formidabilem occursum vrsae, cui sint erepti catuli. VRSVS: 
Quaeso, quid loquuntur de vrsa? LEO: Liber Regnorum secundus sic habet: Viros fortissimos 
et amaro animo, veluti si vrsa raptis catulis in sylua saeuiat. VRSVS: Quid praeterea? LEO: 
Solomon paroemiographus hunc in modum loquitur: Expedit magis occurrere vrsae raptis 
foetibus, quam stulto confidenti. Et apud Osee prophetam ita minitatur Deus: Occurram eis 
quasi vrsa raptis catulis. VRSVS: Sit igitur impauidus leo, quum bestia bestiis occurrit. Nam 
si qua fides apologis, leo bestia fassus est formidabilem hominis occursum. Nunc seculum est 
aureum, quo Leonis Vrso, Vrsi Leoni laetus ac faustus est occursus. Oportune vero catulorum 
facta mentione mihi redigis in memoriam: ego tibi magnopere gratulor. LEO: Quo tandem 
nomine? VRSVS: Quod tibi catulus domi natus est. LEO: Hoc omen auertant superi, vt mihi 
catulus dominetur. VRSVS: Aio domi natum; audis accentum acutum in priore voce, in 
posteriore circunflexum. LEO: At istud magis etiam abominandum. An tibi videor canis? 
VRSVS: Minime; Leonem esse te non potes inficiari. Habent autem et leones catulos. LEO: 
Habent profecto; verum habent et vrsi. VRSVS: Vera praedicas. Nam Vrsula mea parit mihi 
plures catulos et catulas quam velim. LEO: Quot tandem? VRSVS: Quot? Examen est; 
iampridem desii numerare. LEO: Quur igitur mihi gratularis, quod in te ipso deploras? 
VRSVS: Quia soles frequenter optare, vt tua leaena pareret tibi leunculum. Nunc habes optata. 
Nos votorum compoti gratulamur. LEO: At hic leunculus me iain nunc sollicitum habet. 
VRSVS: Quid est rei? Num puer habet male? LEO: Nequaquam. Sed meditor effiicere, vt 


vere catulus hominis videri possit. VRSVS: Num forma prodigiosa foetus est? LEO: 
Nequaquam. Imo, si videas, dicas scitum infantem. At forma non facit homineni, quam 
habemus communem cum statuis. Animo sumus vel homines vel bestiae. VRSVS: Vnde, 
quaeso, istaec incessit animo tuo cura? LEO: Quia Galenus me docuit, hominem a caeteris 
animantibus, quae vocamus d/.oya, discerni non ratione sed oratione. VRSVS: Intelligo: 
metuis ne tuus infans semper sit infans. LEO: Nequaquam. Videtur enim satis linguax futurus; 
adeo nunc garrit, nimirum matrem referens. VRSVS: Quid igitur metuis? LEO: Quia video 
complures non humana voce loqui, sed latrare cum canibus, hinnire cum equis, grunnire cum 
suibus, mugire cum bubus, gannire cum vulpibus, stridere cum cicadis, blaterare cum camelis, 
barrire cum elephantis, frendere cum apris, fremere cum pardis, gemere cum vrsis, rudere cum 
asinis, balare cum ouibus, strepere cum anseribus, garrire cum picis, cornicari cum cornicibus, 
crocitare cum coruis, crepitare cum ciconiis, sibilare cum anseribus; denique quoduis animal 
referre potius quam humano more loqui. VRSVS: Nae tu, per anserem, voces animantium 
probe tenes, nec prorsus abhorrent a vero quae praedicas. 

LEO: Ad haec perspicio, quantopere recta pronuntiatio commendet orationem, adeo vt 
interdum duobus eadem lingua pronuntiantibus, alter veluti citharoedus quispiam 
modulatissime canens aures omnium habeat intentas, alter molesto latratu taedium moueat 
omnibus, nec alia videatur pronuntiatio sed alia prorsus oratio, imo quiduis potius quam 
oratio. VRSVS: Quod dicis, saepenumero comperi experimento. Sed tu, mi Leo, praepropere 
curam istam suscipis. Tuus enim infans nondum vagire desiit, et tu sollicitus es quomodo 
loquatur? LEO: Ego nullam aetatem ad discendum arbitror immaturam, praesertim in his 
quibus discendis statim natura composuit et, vt ita loquar, finxit hominem. Quorum de numero 
cum primis sermo est. Nec enim magno negocio canum foetus discunt adulari aut leporem 
cursu petere. Mox vt natae sunt, simiae incipiunt gesticulari; protinus vt nati sunt, aquilae pulli 
ad praedam gestiunt et felium catuli muribus insidiantur; equorum filii statim ad cursum 
properant, vt aues ad volatum; non perinde successura re, si boui clitellas imponas aut 
bubalum ducas ad certamen equestre. Prouida natura primum earum rerum docilitatem inserit, 
quae cuique animanti propriae sunt et ad vitam tuendam necessariae. Dum enim repit puer, 
dum nihil humanae vocis aedit, quadrupedi videtur adsimilis, nec agnoscimus hominem. 
Verum vbi iam nostra verba meditari coeperit, tum demum vt ex nobis prognatum 
exosculamur. Et videmus in pueris recens natis, velut in psittacis, studium quoddam natiuum 
ac voluptatem etiam aemulandi reddendique quod audierint tanta docilitate, vt prius auribus 
agnoscant consuetas voces, quani oculis dinoscant vultus. VRSVS: Istuc ego in meis catulis 
magna cum voluptate frequenter animaduerti, risique. LEO: Praeterea nihil videmus in 
omnem aetatem haerere tenacius quam quod rudibus illis annis et cum lacte, quod dici solet, 


nutricum imbibimus. VRSVS: Sic est profecto. LEO: Proinde si cura fingimus tibias infantum 
ad gressum, si buccas, os, faciem ac reliquum corpus vincturis quasi formamus ad decorem, 
oculis etiam studio prospicientes, ne peti strabiue aut alio quopiam vicio deformes euadant, 
quanto magis curandum est, vt lingua studio nostro formetur, quum non aliud membrum sit 
volubilius et in omnia sequacius, tum ex hoc pendeat totius hominis decor ac felicitas, in 
summa, vt homo sit, non belua. VRSVS: Id satis declarauit noster Erasmus, qui nuper de 
lingua hominis linguacissime scripsit. 

LEO: Proinde iam nunc circunspecto, si quem nancisci queam bonum poetam, cui mox 
catulum meum, dum adhuc vda est argilla, tradam in sinum, vt fari discat. VRSVS: Quorsum 
tandem opus est poeta, nisi forte compotationem instituis, ad quam si non adhibebis nisi bonos 
poetas, habebis admodum rarum conuiuium? LEO: Equidem sequor monitorem Oratium, 
apud quem legi 

Os tenerrum pueri balbumque poeta figurat. 

VRSVS: Possunt quidem et istuc boni poetae; verum Oratius, opinor, non adeo contempsit 
poetas, vt eos infantulis erudiendis vellet occupari, quod litteratorum et grammatistarum est 
munus. Sed quoniam poetarum scripta primum omnium aetati rudi proponebantur, vnde ceu 
per lusum et lectionem et pronunciationem et electissima quaeque rerum vocabula discerent, 
sic a poeta dixit os pueri figurari, quemadmodum Demosthenes diceretur me Graece docere, si 
quis Graece peritus mihi Demosthenem praelegeret. LEO: Hic tecum non contendero, nam 
parui refert. Quanquam arbitror Philippum regem sapuisse, quum Alexandrum suum statim vt 
natus est tanto Philosopho traderet in gremium. Bonum igitur grammaticum mihi quaero. 
VRSVS: Nec isti minus rari sunt hodie quam boni poetae. LEO: Ridiculum, quasi 
grammaticorum non plena sint omnia. VRSVS: EloAAoi poxwEvxat, jrauooL 6 b xe yqg 
«goxqoEg. LEO: Imo tam vilis est vbique grammaticorum annona, vt tres minores liceant 
quam vnus cantherio. VRSVS: Rursus audies illud e Graecorum triuiis: EloAAoi xoi 
vag0r])tO(j)6QOi, jtafjQOi 5e xe |3dx%oi, nisi forte tu grammaticum esse putas, qui salutatus 
Latine citra soloecismum norit resalutare, nec in numero peccans nec in casu nec in genere 
vocis. LEO: Hoc nunc vulgo putant esse grammaticum. VRSVS: Atqui Quintilianus, praeter 
illas notissimas praeceptiones, a grammatico exiget enarrationem poetarum, cognitionem 
historiarum, peritiam antiquitatis, scientiam vtriusque linguae, copiam emendati lectique 
sermonis. Super haec omnia non satis est illi grammatice dicere, nisi et Latine dicat, quorum 
illud e praeceptionibus et analogiis petitur, hoc ex Latine loquentium consuetudine. LEO: 
Eadem opera exiget a grammatico cognitionem omnium disciplinarum, quandoquidem in 


poetis frequenter incidunt quae ad musices, geometrices, arithmetices, astrologiae, medicinae 
mysteria pertinent; adde his, si libet, magicen. Nam absque rerum naturalium et 
cosmographiae scientia quis est locus in poetis, quem recte possit exponere grammaticus? 
VRSVS: Vt ciuiliter agas cum grammatico, nec exigas exquisitam harum rerum scientiam, 
certe rudem earum non oportet esse, quem dignum censeas cui pueritiam credas instituendam. 
Nec enim, quoniam grammatice est enarrare Arma virumque , protinus exigemus vt sit Pyrrhus 
aut Annibal; aut, quoniam enarranda Maronis Georgica, sit peritus agricola; aut, quoniam 
exponenda Aeneae nauigatio, sit absolutus nauclerus; non magis quam, si tractet locum de re 
culinaria, flagitamus vt sit Apicius. Attamen quid dicet grammaticus, qui prorsus nescit 
telorum machinarumque formas et vsus, qui non intelligit figuras in ordinem digesti exercitus? 
His quidem rebus interfuisse non parum contulerit; si id non contigit, ex libris autorum, ex 
eorum qui interfuerunt narratione, ex picturis, quantum grammatico satis est, discere licebit. 
Ad eandem rationem de caeteris sentiendum arbitror. LEO: Istud grammaticorum genus 
fortassis olim fuit; nunc obsoleuit. VRSVS: Prorsus, et ideo liberi nostri, posteaquam apud 
istos pene consenuerunt, tales redeunt nobis domum, vt vix arboris aut piscis aut herbae 
verum nomen possint aedere. Verum si seria nobis esset reipublicae cura, nihil vetat quominus 
et haec secula sint habitura Seruios, Donatos, Victorinos, Terentianos, Asperos, Cornutos, 
celebriora nomina quam sint aliquot Caesarum. Nunc grammatici cognomen pene sordidius 
est quam pellionis aut aurigae. VRSVS: De reliquis nescio; certo Asperos et Cornutos non 
deesse scio. Et tamen ex huius disciplinae neglectu scatet orbi tam pudenda disciplinarum et 
optimorum autorum internecio, tamque foeda balbuties. LEO: Ad quos ista cura pertinet? 
VRSVS: Ad quos? nisi ad principes ac magistratus, aut certe ad praesules? LEO: Quam aliam 
ab his curam exigis? Nonne passim habent ludos litterarios? Nonne magnis praerogatiuis et 
immunitatibus principes omant academias, designatis etiam iustis salariis? Lutetiae quot sunt 
collegia pueris erudiendis dicata? Ista praesulum est liberalitas. Fuistine vnquam apud 
Anglos? VRSVS: Insulam omnem lustraui. LEO: Quam illic vides regias collegiorum 
structuras! Nec desunt ampli census prouocandis alendisque iuuenum ingeniis. Ista principum 
ac praesulum est munificentia. Quid vitra flagitas? An expectas vt ipsi sedeant in ludo docturi 
pueros? VRSVS: Nequaquam, etiamsi summum illum praesulem Gregorium non puduit 
ludimagistrum agere. Duo quaedam ab illis requiro, delectum magistri et praemii pro merito 
docentis moderationem. LEO: Non satis assequor quid tibi velis. VRSVS: Dicam crassiore 
Minerua. Ad huius aut illius commendationem quemuis ludo praeficimus, fere indoctum, 
interdum et moribus improbis; non huc spectantes, vt rei charissimae, ciuium liberis omnibus, 
consulamus, sed vt vnius famelici ventri prospiciamus; accuratius circumspicientes cui 
committamus vnum equum aut canem venatorem quam cui credamus totius ciuitatis pignora. 
LEO: Haud multum aberras a scopo. VRSVS: Iam si quem nacti fuerimus dignum ea 


prouincia, nulla habetur hominis ratio, neque pilo fit pluris quam quiuis alius e plebe. Imo 
malunt bellum compotorem quam vigilantem puericiae formatorem. LEO: Quid hic tu 
facturus sis, si tibi delegemus magistratum? VRSVS: Vtinam delegetur! LEO: Creamus te 
Musis fauentibus studiorum dictatorem; cura ne quid respublica litteraria capiat detrimenti. 

VRSVS: Primum ex omni ciuium numero deligam mihi virum aetatis non quidem 
decrepitae, sed tamen prouectae, vigilantem, industrium bonaeque fidei, qui maximam aetatis 
partem in hoc litterarum genere non infeliciter transegerit. LEO: Quid si talem inter tuos non 
inuenias? VRSVS: Accersam vel a Gadibus, vt aiunt. Huic non praescribam certum salarii 
modum, verum ea formula paciscar cum eo qua conuiuator ille, cuius meminit Aristoteles, 
cum citharoedo, sed fide meliore: quo diligentius fideliusque docueris, hoc plus feres a nobis 
praemii. Si fefelleris expectationem nostram, teipsum magis quam nos fefelleris; sin 
responderis, efficiam vt dicas tibi cum republica nequaquam ingrata rem esse. Sin, quod 
optamus, etiam superaris, non patiemur, quod quidem in nobis erit, nostram benignitatem 
officiis tuis superari. Ad hoc certamen accingere bonis auibus. LEO: Quis istum deliget? 
VRSVS: Quis alius quam ego dictator? LEO: Verum de arte negant recte iudicare quenquam 
nisi artificem. VRSVS: Fateor. LEO: At quid faciet dictator ipse litterarum rudis, vt fere sunt 
qui magistratum gerunt? VRSVS: Ex eruditorum suffragiis rem geram. LEO: Atqui hic rursus 
fallet delectus, si vel imperitus sit vel praue doctus vel malae fidei is cuius iudicio niteris. 
VRSVS: Eum deligam, quem fama potissimum commendarit. LEO: Famam mihi narras? At 
paucissimis, o bone, tutum fuit famae credere. VRSVS: Colligerem eruditorum puncta. LEO: 
Eodem relabitur quaestio. Quid si pro eruditis deligas eruditionis ostentatores, quid si 
impostores, quid si sinistri iudicii homines? Nosti palliatos istos, sine quibus nihil rerum 
geritur. Improbitas, fuci, praestigiae, quaestus omnia vicians faciunt vt delectus sit 
difficillimus. VRSVS: Veris vincor; optarim te vana loqui. LEO: Sed vt feliciter eligas, et in 
his quos selegeris sint aliquot vere docti, vtri parti subscribes variantibus sententiis? VRSVS: 
Maiori. LEO: Sed nunquam ea fuit, aut est, aut erit, felicitas rerum humanarum, vt quod 
optimum est, pluribus approbetur. VRSVS: Non mentiuntur omnia. Et vir qui sapit, quique, vt 
Plautus ait, acetum habet in pectore, ex multis coniecturis aliquanto certius diuinat quam 
quiuis augur aut aruspex ex auibus praepetibus et oscinibus aut solistimis tripudiis aut 
extorum fibris. Postremo in re tam seria non grauabor comprecari diuos, vt suo fauore rem 
bene fortunent. LEO: Cassianum, opinor. VRSVS: Imo Christum ipsum. Nec enim illorum 
curam posuit, opinor, quos semel complexu suo dignatus iussit ad se perferri, beneque 
precatus est illis qui, quod precatur, idem praestare valet. LEO: Sed quas tandem coniecturis 
mihi narras augur et aruspex? VRSVS: Exquiram num bonis prognatus, num liberaliter 
educatus, num proborum conuictu delectetur, num ipse probatis hominibus charus sit et 



amicus, num magis delectetur libris quam compotationibus aleaue. Obseruabo mores, gestum 
ac sermonem hominis, an neque segni demissoque sit ingenio neque rursus iracundo ac 
iactabundo. Denique contemplabor vultum, frontem et oculos hominis. LEO: Iam ex augure 
fies physiognomus. VRSVS: Dispiciam quales euaserint, quos ille formandos susceperat. 
LEO: Hominis cordati sermonem audio. Nemo statuam faciendam locat artifici, nisi prius 
inspectis aliquot signis, quae ex illius officina prodierint; et nos citra specimen omne liberos 
formandos temere cuiuis committimus, diligentiores in aere marmoreue credendo quam in his 
quae nobis chariora sunt quam sumus ipsi nobis. VRSVS: Recte dicis. Ex tot igitur rebus an 
dubitas hominem non omnino stultum et vsu rerum edoctum posse certo diuinare? LEO: 
Certius, opinor, quam ipse Calchas Homericus. Verum in re non magna videberis magnam 
operam sumere, sic litteratorem deligens quasi deligas praesulem. VRSVS: Aliud sonant 
chordae tui pectoris, vir egregie, aliud linguae plectrum. An tu credis minus referre ciuitatis, 
vt sit probus puericiae formator, quam vt sit probus Episcopus? Eadem est vtriusque functio, 
nisi quod hic fingit aetatem teneram, ille adultam; atque, vt par sit ars, litteratoris operosius est 
negocium, et ob hoc vtilius, quod materiem fingit magis obsequentem digitis. LEO: Quid 
igitur superest, nisi vt grammaticum iisdem omes insigniis quibus Episcopum, vnctione, 
chirothecis, mitra, gemmis, pedo, pallio? VRSVS: Nihil absurdi fuerit, o vir praeclare, 
vtcunque rides. Quanquam quid refert? Habet ille pro pedo ferulam, et si magis placet regalis 
collatio, habet pro solio cathedram, pro fascibus et sceptro virgam et ferulam. LEO: Adde pro 
satellitio pediculos. VRSVS: Leges figit ac refigit pro suo arbitratu, poenas sumit ac remittit, 
et quod est regali potestate sublimius, perpetuam agit dictaturam. Nam illis dictare 
quotidianum est. LEO: Dictant nimirum vsque ad rauim interdum, capitisque vertiginem. Sed 
extra iocum, plane fateor nihil esse regno similius quam agere ludi litterarii magistrum. Nec 
aliud spectabat Nero, si contigisset excuti regno, nisi vt alicubi ludo praefectus musicam 
doceret et litteras. Nec moriturus aliud deplorabat, quam quod tantus artifex periret. Nec 
Dionysius sibi videbatur prorsus regno spoliatus, posteaquam Corinthi ludi praefecturam esset 
adeptus. VRSVS: Vtinam plerique non sint tyranno similiores quam regi! 

LEO: Habes igitur grammaticum ex animi tui sententia; libet enim hoc fingere. 
Quomodo tractas hominem? VRSVS: Non sinam esse inter sordidos, sed optimis et 
honoratissimis quibusque ciuibus eum tradam, vt intelligit se viuere in ciuitate, in qua virtuti 
recteque factis habeatur honos. Nec tamen ad aliud munus vocari patiar quam suscepit. Sola 
aetas ingrauescens impetrabit illi rudem, sic tamen vt fruatur sua virtute et consiliis adsit, si 
minus queat opera. Currenti adhibebo antagonisten, qui citra contentionis amarulentiam 
vicis sim et excitetur et excitet. LEO: Quid si gaudeat commutare locum, vt fere est hoc 
hominum genus? VRSVS: Alligabo catenis aureis. LEO: Tui collegae non patientur tanti 


constare ludimagistrum. VRSVS: Verum tu videris oblitus, quod mihi paulo ante tradideris 
dictaturam. LEO: Sic est profecto. Exciderat; sed reddo dictaturam. VRSVS: Imo, si vis, iam 
pono magistratum, et collegis meis persuasurus sum, vt alibi potius quam hic sint frugales. 
LEO: Quibus rationibus id efficies? VRSVS: Primum ostendam ex hoc fonte potissimum 
manare salutem aut perniciem ciuitatis. Commemorabo quantum es aerario depromatur in res 
pene nihili. LEO: Omitti poterat istud <pene>. VRSVS: Ad haec, quot Canonicos alit vna 
nonnunquam ecclesia, quorum singuli quotannis capiunt aureos quadringentos? LEO: Et eo 
amplius apud nos. VRSVS: Non haec eo dico, quod illis inuideam. Dignos arbitror 
vberioribus praemiis, si suo fungantur officio. Sed illud mihi dicas velim, vter plus adfert 
momenti ad commoda reipublicae vnus Canonicos an vnus ludimagister? LEO: Ludimagister, 
si modo probus sit, plus adfert vtilitatis quam tres Canonici, quamlibet in templi stationibus 
assidui. VRSVS: Quur igitur alter clarus, alter sordidus habetur; alter cum dignitate capit 
census oberes, alter vix tantum vt famem effugiat? LEO: Vis igitur vt ludimagistro duplum et 
dignitatis et census decernamus? VRSVS: Minime. LEO: At promeretur plus quam triplum. 
VRSVS: Dignitas ac praemium paratum digno pariter atque indigno inuitaret improbos ad 
praedam, quemadmodum nunc contemptus et mercedis exiguitas alienat probos. LEO Quid 
ergo facies? VRSVS: Ego haec nolim muneri coniuncta esse, sed meritis et officio tribui, ac 
dispensari verius quam dari. LEO: Perdifficilis est prouincia, et ad ocium procliues sumus 
omnes. VRSVS: Eoque crebris adhortationibus ac munusculis excitarem hominis industriam, 
nec omnino committerem eam prouinciam nisi diligenter edocto, quam arduum munus 
susciperet. Quin et sanctissimo iureiurando adigerem; quemadmodum olim magistratus 
tradebatur consulibus, praeirem formula: Deuoueo me meosque omnes, si quid sciens 
fefellero. LEO: Adiunge et Iouem lapidem. VRSVS: Quidni? Et si quid hoc etiam firmius. 
LEO: Quid si incidisses in impostorem? VRSVS: Eum e suis ornarem virtutibus, vt ne quis 
alius facile sciens idem auderet in posterum. LEO: At noui ciuitates non in postremis celebres, 
vbi conducti professores insigniter eruditi non inueniunt, qui vel gratis audire dignentur. 

VRSVS: Ignauum hominum genus mihi narras, quod nuper sub vmbra pietatis coepit 
exoriri. Hos ego veluti fucos ab aluearibus abigerem. Quanquam et huius rei bona pars in 
professoribus sita est. Non enim minus est accendere studium adolescentis quam alere. Facile 
multa discit, qui discendi est auidus. Proinde non parum promouit, qui docuit amare litteras. 
LEO: Istiusmodi doctorem optare procliuius est quam nancisci. VRSVS: Verissima praedicas. 
Atque istud ipsum frequenter apud me demirari soleo. Multos incitat pietas, vt ex vltimis 
terrae finibus proficiscantur Hierosolymam magno rerum dispendio, nonnullo item vitae 
periculo, quidam nudis pedibus, nonnulli etiam lorica cilicioue cutem affricantes Romam aut 
Compostellam adeunt. Multis hic incessit affectus, vt relictis omnibus quae possident, dedant 


semet in arctissimum vitae genus, puta Cartusianorum, Guilhelmitarum aut Brigidensium. Nec 
defuerunt qui sese in speluncam abdiderint, nunquam inter homines prodituri nec solem hunc 
communem aspecturi. Ex tot hominum milibus mirum est tot seculis neminem existere, qui 
gratis suoque sumptu pueros formandos suscipiat. Si labor quaeritur, hic laboris abunde est; 
sin vtilitas, quibus obsecro modis queas vberiorem vtilitatem adferre rei Christianae? Sin 
pietas, quod tandem sacrificium Deo gratius offerre possis? Si benefacta metimur charitate, 
quid confert proximo si Compostellam, Romam aut Hierosolymam curras? Eos labores 
arbitror Deo gratissimos, qui cum plurimorum vtilitate coniuncti sunt. Hi quum nusquam 
desint, quid attinet alios accersere, qui, si quid conducunt, vni conducunt, aut certe paucis, et 
his ad quaestum verius quam ad pietatem? Reperiuntur qui suas opes largiter effundant 
extruendis templis. Fateor pium esse sumptum. Verum ex tot millibus demiror adeo paucos 
exoriri, quos iuuet hic esse benignos. LEO: Satis feliciter ageretur cum rebus humanis, si vel 
precio conduci queant. VRSVS: Quid causae? LEO: Quid, nisi plerisque in rebus praepostera 
caecaque mortalium iudicia? VRSVS: An his non putas esse medendum? LEO: Medere mari, 
si potes, vt dulcescat. Sic sunt res et ingenia mortalium. VRSVS: Huc certe adnitendum, vt 
minus habeant mali si, vt bene, perfici non potest. LEO: Licet quidem optare. VRSVS: Quid 
vetat, quominus et efficere? LEO: Nihil facilius, modo queas efficere, vt sapiant homines. 
Nunc maxima pars mortalium amat falli, adeo vt si desit qui id faciat, ipsi imponant sibi. 
VRSVS: Nimium vera loqueris. LEO: Quin et illud obseruatum est mihi, vix vnquam vsu 
venire, vt fidelis puericiae formator operae precium ferat ex suis discipulis, quum norim 
multos puericiae corruptores, hoc est, qui non minus male studiis illorum prospexerint quam 
moribus, hoc quaestu magnifice locupletatos. Sane id fato quodam fit, sine aetatis illius 
inscitia sine ingratitudine, vt iam non temere videatur Graecorum prouerbio dici beneficium 
non esse conferendum nec in puerum nec in senem: in hunc, quia perit antequam gratiae 
referendae detur oportunitas, in illam quia non meminit. Addendum autem erat, quin non 
intelligit, et si intelligit, odit hoc beneficii genus. VRSVS: Aetas adferre solet iudicium. LEO: 
Fateor, in nonnullis; in plerisque maliciam adfert. VRSVS: Sic est, sed tamen nonnullis in 
tractanda aetate tenera deest dexteritas. Non enim natis est praeceptorem esse doctum ac 
probum virum: comitas quaedam et commoditas adsit oportet, qua et fest aetatis quam tractat 
inscitiam et semet ad illius naturam accommodet, nutricum videlicet exemplo. 
Quemadmodum medico non natis est nosse, quod pharmaci genus sit praescribendum, nisi sit 
artifex administrandi. Nam et fallendus interdum est aegrotus, vt beneficium imprudens 
accipiat. LEO: Vnde tanta rerum humanarum infelicitas? Pueri nec sentiunt beneficium nec 
meminerunt; iuuenes non ferunt habenas; senes non referunt gratiam. Et aiunt, quod mulieri 
benefeceris, fere perire. VRSVS. Vnde? nisi vt Christianae charitati nusquam deesset 
exercendae benignitatis materia. Quae si desit, nihil effecerit humana prouidentia. Quin potius 


saepenumero fit, vt quae sunt summa cura summaque ratione constituta, vergant in partem 
deterrimam. Quod enim ad scholas attinet, nihil olim videtur praetermissum, quod hominis 
consilio prospici quiret. Institutae sunt scholae, quas ob omnium disciplinarum publicam 
professionem vulgus appellat Vniuersitates. In has et Romani Pontifices et principes 
contulerunt quicquid potuerunt vel dignitatis vel munificentiae: extructa collegia, digestae 
disciplinae, designati professores, addita salaria, distincti incipientium proficientium 
consummatorum gradus honores et emolumenta. Prospectum est et tenuibus, qui illic plerique 
ditescunt. Habent rectorem, sceptrigeros, cancellarios, conseruatores, decanos, aliosque 
magistratus. Quid quaeris? Regnum quoddam esse dicas litterarium. Iam de minoribus scholis 
non segnius est habita cura. Harum cura maiorum prouidentia bifariam partita est, vt 
praecipua sit penes sacerdotum collegium, altem penes magistratum; additus est peculiaris 
huius negocii praefectus, quem Scholasterem vocant (scholarchus dici poterat), sub hoc 
ludimagistri. Et tamen tam sollicita prouidentia non potuit efficere, quo minus in omnibus fere 
scholis seculis aliquot regnarit operosa barbaries. Proinde Ioannes Coletus, vir aeterna dignus 
memoria, quum templo diui Pauli scholam puerilem addidisset, nulla cura magis torquebatur, 
quam in quos eius rei praefecturam delegaret. Episcopi iudicant hanc rem indignam sua 
sollicitudine. Scholasteres censibus recipiendis se potiusquam scholae curandae datos 
arbitrantur, et pulchre sibi videntur suo functi officio, si ludimagistros non deciment. In 
collegiis Canonicorum fere semper deterior pars superat. Magistratus vel iudicio carent, vel 
indulgent priuatis affectibus. LEO: Quid tandem consilii reperit? VRSVS: Hominem 
coniugatum et liberis diuitem scholae praefecit. Prouisionem delegauit aliquot e ciuibus laicis, 
quorum probitatem habere sibi videbatur exploratam, vt ab his in haeredes proximos 
deriuaretur. LEO: Num ea prouidentia securum reddidit? VRSVS: Minime. Sed hic aiebat sibi 
videri minimum esse periculi, vt tum habebant res humanae. Vnde nunquam illorum iudicio 
potui subscribere, qui vitiis hominum offensi protinus tollendum censent quod institutum est, 
veluti monasteria quidam censent abolenda, quod in quibusdam collapsa sit vera religio; 
praesulum et Canonicorum ordinem postulant abrogari, quod nonnulli secus quam decet 
viuant. Idem decernunt de ludis et paedagogiis, quin displicet quorundam institutio, quasi 
statim quod in horum locum fuerit substitutum, aut cariturum sit omni crimine aut in vitium 
non facile possit degenerare. Quanto satius est id, quod recte fuit institutum, sarcire, ad 
quaedam interim conniuentes; id quod eo facilius erit, si reputemus rerum humanarum 
conditionem, in quibus, vt sint prosperrimae, nihil est ab omni parte beatum , semper erit quod 
desideres, quod sarcias, quod instaures. LEO: Est igitur aliquid perspicere fontes vnde scatet 
malum, deinde qua ratione liceat mederi. 

VRSVS: Ne recedamus ab instituto, huius mali praecipua pars mihi videtur oriri ex 



publicis scholis, quas ambitioso vocabulo, vt dixi, nunc appellant Vniuersitates, quasi nihil 
absit bonae disciplinae; tum ex monasteriis, praesertim iis in quibus instituuntur ad doctrinam 
Euangelicam, quod genus sunt Dominicanorum et Franciscanorum et Augustinensium. In his 
enim adolescentes vix trimestri studio grammaticae dato, protinus rapiuntur ad sophisticen, 
dialecticen, suppositiones, ampliationes, restrictiones, expositiones, resolutiones, ad gryphos 
et quaestionum labyrinthos, hint recta in adyta Theologiae. Tales, vbi ventum est ad eos 
autores, qui vtriusque linguae facundia praecelluerunt, Deum immortalem! vt caecutiunt, vt 
delirant, vt sibi videntur in alio prorsus esse mundo! Quoniam autem semel sumpto Leonis 
exuuio pudet inscitiam fateri, simul autem et pudet et piget neglecta discere, bellum indicunt 
rectioribus studiis, et horum professores odio plusquam Vatiniano persequuntur. LEO: 
Istiusmodi multos nimium cognitos haben. VRSVS: Parentibus imperitis instillant in aurem, 
ne sinant liberos suos friuolis studiis aetatem perdere, persuadentes in his et bonis moribus et 
Christianae fidei subesse naufragia. LEO: Nihil fingis. VRSVS: Iam in collegiis sine 
paedagogiis quibusdam magna in hac re Cessatio est. LEO: Qui sic? VRSVS: Si non 
reciperent nisi iam grammaticae rei peritos, nec aliud profiterentur quam philosophiae 
disciplinas, et eruditiores nobis darent et ipsi minus haberent negocii. LEO: Verum, sed et 
compendii minus. VRSVS: Rem acu tetigisti. Nunc, quo quaestus sit vberior, quamlibet 
elementarios ac propemodum dvaXcjtaprjTorjg recipiunt. Tolerari poterat hoc si, digestis 
ordinibus et classibus, in singulas artifices idoneos praeficerent; tum huic disciplinas, cui 
veluti fundamento nituntur omnes, iustam curam iustumque tempus darent. Nunc sophisticis 
argutationibus plus aequo datur, et haec disciplina, qua non alia magis necessaria, velut obiter 
et in transcursu gustatur verius quam discitur, mosque pueri rapiuntur ad titulos honoratiores, 
vnde magistris plusculum accedit lucri. LEO: Ita nimirum fit vt, qui plus aequo properant in 
initio, serius perueniant quo volunt. VRSVS: Nec huic professioni suus habetur honos, 
quemadmodum caeteris. Aliis enim honoris causa titulus additur a baculo, aliis a licentia; alii 
salutantur magistri artium, doctores medicinae, doctores iuris Caesarei, doctores iuris 
Pontificii, doctores vtriusque; traduntur insignia, praerogatiuae, dignitas. At grammaticus nihil 
aliud est quam grammaticus, quemadmodum calcearius nihil aliud est quam calcearius. 

LEO: Quos tu credis a baculo cognomen habere, equidem accepi a bacca lauri dictos. 
VRSVS: Si res haec tibi curae est, dicam duod ex quodam hierophanta seu mystagogo talium 
rerum didici. LEO: Percupio. VRSVS: Is attulit triplicem huius cognominis etymologiam, 
mea sententia non absurdam. A baculo, inquiebat, dicuntur bacularii, vel quod adhuc in 
pistrino laborantes baculis impellantur iumentorum ritu, vel quod nondum in disciplinis 
absolute opus habeant rectore baculo. LEO: Probabile narras. VRSVS: Scis autem lauro 
baccas esse nigras et amaras; porro quoniam id temporis etiamnum arrodentes amarum 


sapientiae corticem nondum ad nucleum dulcissimum penetrarunt, baccalaureos appellare 
placuit. LEO: Istuc etiam probabilius. VRSVS: Verum mystagogus ille tertiae sententiae 
palmam tribuebat. LEO: Quam tertiam adferebat? VRSVS: Arbitrabatur dictionem 
compositam a vacca et laro , vaccalarios. LEO: Bella mixtura vaccae cum aui! VRSVS: Imo 
probabis, si cognoris rem omnem. Scis aliquot nationes pro b sonare v consonantem, et contra. 
LEO: Noui. VRSVS Et vacca lac porrigit. LEO: Aiunt. VRSVS: Et larus auis est auidissima. 
LEO: Istuc me docuerunt Erasmi prouerbia. VRSVS: Iam de amabili illo sapientiae principe 
dictum est: Mei et lac sub lingua eius; vnde quos vehemens quidam ardor huius lactis agit 
rapitque, vaccalarii dicuntur. LEO: Quin igitur capralarii dicuntur potius, quum lac caprinum a 
medicis praeferatur bubulo? VRSVS: Quia plus lactis reddit vna vacca quam caprae tres, 
praesertim apud Phrysios. LEO: Pulchre quidem hoc expedisti. Sed vnde licentiae 
vocabulum? VRSVS: Et hoc me docuit ille mystagogus. Qua quidem in re vulgus errat 
periculose, credens illis iam licere quod libet, velut ab omni honesta functione dimissis, eoque 
nonnulli tum se dedunt ocio, quum maxime sint suscipiendi labores. LEO: Idem error et me, 
fateor, hactenus habuit. VRSVS: Atqui secus habet. Haec licentia non ducitur a licet verbo 
impersonali, sed a licere , quod est ex eorum numero quae Graeci vocant abxojtaBpTixa, 
quod genus est vapulo , vnde deductum licitari. LEO: Quis hoc diuinasset? VRSVS: Tum 
enim plurimi fiunt, et velut a licitantibus accersuntur, alius ad aulam, alius ad curam 
pastoralem, alius ad Abbatiam, alius ad opimam praebendam: in summa, alius alio. Longum 
est enim omnia commemorare praemia. LEO: Scite tu quidem hactenus. Sed vnde magistri 
nostri? VRSVS: Honoris causa Graece dicuntur Theologi, Hebraice Rabini, quod Latine sonat 
magistri nostri. LEO: Intelligo. Talibus igitur cognomentis honorandum censes et 
grammaticum? VRSVS: Quidni? tales quales fuerunt Donatus et Seruius, dicantur doctores 
grammatices, quum procliuius sit vel in triplici iure doctores nomen quam semel boni 
grammatice titulum promeruisse. LEO: Da Seruius, dabimus honores. VRSVS: Imo tu da 
honores, ego dabo Seruius. Honos enim non solum alit verumetiam gignit artes. Adderem 
dictator et locum honoratum in consessu et insignia reliquaque debita viris praeclaris 
ornamenta. LEO: An tibi parum est, si litteratores insigniti litteris incedant vt Samii, 
quemadmodum aiunt? VRSVS: Adderem et scholis ipsis mundiciem ac dignitatem, quum 
nunc vix sit hara porcorum sordidior. LEO: Puerisne tantum honoris? VRSVS: At hi pueri 
templa sunt Spiritus sancti ; in his plantariis latent senatores, magistratus, doctores, Abbates, 
Episcopi, summi Pontifices et Caesares. Quo infirmior est aetas, hoc plus addendum est 
honoris, iusta Pauli doctrinam. Postremo hi paruuli sunt, quorum vnius cuiuslibet offensionem 
Christus voluit atrocissimol supplicio puniri, et asinis male docentibus molam asinariam 
alligari itaque demergi, non in arenam ripae proximam, vnde posset enatare, sed in profundum 
pelagus. Nunc quod est iniuriarum genus, cui non patimur imbecillam aetatem obnoxiam 


esse? Nullus fere tam abiectus, tam ineptus, tam insulsus, tam excors, tam indoctus est, quin 
videatur idoneus formandae puericiae, cuius leuior esset calamitas, si tantum aleret eiusmodi 
beluas, nisi pateretur et tyrannos. Nulli sunt enim plagosiores quam qui nihil habent liberalis 
disciplinae. LEO: Sic et monarchae si ratione careant, qua rempublicam administrent, ad vim 
ac tyrannidem confugiunt. Operosa res est imperare liberis, et compendiosa philosophia est 
dicere <Sic volo. VRSVS: Iam illud in paedagogiis pene solenne est, vt aut tenues, quibus 
non est vnde viuant, aut puerum aliquem nudiustertius magistelli nomine donatum, pueris 
grammaticen docendis praeficiant, tantum in hoc, vt viuat. LEO: An non pium existimas 
destitutis opitulari? VRSVS: At ista quidem humanitas in vnum famelicum, in tot pueros 
magna est inhumanitas. Impia est eleemosyna quae de rapina confertur, et ingratum 
sacrificium quod ex praedatione datur. Malefica est beneficentia, quae cum multorum iniuria 
coniuncta est, vt est interdum principum crudelis clementia, quum vni cuipiam condonant 
facinus plurimorum malo. Sunt innumerae viae, quibus famelicis consuli possit. LEO: 
Nascuntur interdum humillimo loco generosa ingenia, quae rei familiaris angustia submouet a 
liberalibus disciplinis. An non humanitatis est haec euehere? VRSVS: Maxime, sed cum 
delectu et citra cuiusquam iniuriam. Nunc fere adsciscuntur ad hoc munus non alia 
commendatione nisi quin cognatus est aut conterraneus aut compotor aut alioqui potus, aut 
denique, quod est pietati proximum, quia miserabilis. At interim non miseret tot puerorum. 
LEO: Plerique turpe putant quenquam semper in grammatices professione manere. VRSVS: 
Quinam id turpius quam pictorem nihil aliud profiteri quam pictorem? Quanquam fieri non 
potest, vt grammatices nihil sit quam grammatices, etiamsi in caeteris disciplinis non perinde 
excellat. Nam vt vnus in omnibus emineat, nec a superis datum est nec expedit vitae 
mortalium, vtcunque Graeci iactant suum Hippiam. Tum enim cum rebus humanis felicissime 
agitur, quum distributis varie dotibus amicitia, iuxta prouerbium, fecit omnia communia. Quid 
enim stultius quam dicere manui, Nihil aliud es quam manus; aut ventri, Nihil aliud es quam 
venter; aut tibiae, Nihil aliud es quam tibia; aut naso, Nihil aliud es quam nasus? Et pulchrum 
est probri causa dicere grammatice, Nihil aliud es quam grammatices? Est aliquid et ventre 
contemptius, per quod eiiciuntur crassiora corporis excrementa. Contemnat hoc qui volet, et 
videat quam floreant caetera membra. 

LEO: Ista sunt euidentiora, quam vt possim refellere. Sed vt ad profitendi rationem sese 
noster recipiat sermo, non probas scholas publicas? VRSVS: Imo cum Fabio probo maxime, 
modo vitentur ea quae vir ille non minus integer quam eruditus vitanda commonstrat. Nec 
enim istos probo, qui obscuri ipsi in obscurum angulum contrahunt pueros, ac docent impune 
quod libet. LEO: Laudantur in hoc genere quidem, qui non ita pridem exorti medium genus 
inter monachos et laicos domi suae docendis pueris quaestum oberem facere dicuntur, 


quanquam hoc aucupium et a monachis quibusdam affectari coepit. VRSVS: Sua cuique 
sententia est; mihi displicent in hisce rebus latebrae, lucem amo. Tum id genus doctores fere 
sunt crutoSiSaxTOL, nunnunquam indocte docti, nec sei iuris, et illiberaliter educati; ad haec 
alieniores a moribus sensuque communi. Quibus rebus fit, vt apud hos natiuus ille vigor et 
alacritas ingeniorum frangatur ac deiiciatur ad habitum quendam Pharisaicum, qui liberalem 
et ingenuam indolem corrumpit, seruile quiddam et illiberale inserens teneris animis. Quin et 
illud non raro videmus, eos qui ex talibus nidis emergunt, euadere caeteris insolentiores, 
minus synceros, magis fucatos minusque liberales. LEO: Quid vtilius quam vt prima statim 
aetas formetur ad pietatis disciplinam? VRSVS: Recte, si pietas in rasuris, cingulis, palliis, 
piscibus et fabis, morumque tristitia sita est. At vera pietate nihil est hilarius. Iam vt hodie 
talis sit monachismus qualis olim fuit, non omnes huc aluntur, nec expedit imbecillem 
velutique lactentem adhuc indolem immodica tristicia corrumpere, quae gignit seruile 
quiddam et natiuam ingenuitatem vitiat. Paulus non temere monet parentes, ne liberos suos 
amarulentia contristent. At istorum morosis moribus scio quaedam ingenia felicissime nata 
fuisse perdita. Nam his potissimum imminent deiiciendis, quum vt in equis, ita in pueris saepe 
felicissime sint ingenia, quae grauatim ferunt imperia. Itaque refingunt in asinos, quoniam 
equis imperare nequeunt. Adde his et grauius malum. Si quem puerum viderint indole 
Candida, aut etiam re lauta, hunc studiosius frangunt ac deiiciunt, veluti generosum pullum ad 
suae vitae institutum praedomantes, nec patiuntur abire, sed blandiciis, minis, terriculamentis, 
obtestationibus, horrendis narrationibus instant, vrgent, obtundunt, donec vel ad se pertrahant 
vel, si id nequeant, in alium protrudant gregem. Quid autem facilius quam simplicem aetatem 
ac rerum imperitam vel fallere vel terrere? LEO: An istud faciunt? VRSVS: Non refero 
somnium, meum ipsius periculum narro. LEO: Quod, obsecro? Num quando in discrimen 
venisti, ne fieres vir bonus? VRSVS: Educabar apud hos Deuenturii, nondum egressus annum 
decimumquintum. Eius sodalitii praefectus omnia moliri coepit, vt me ipsorum instituto 
addicerem; et eram alioqui puer ad pietatem propensus. Ibi pro mea puerili sapientia 
excusabam aetatem, sed praecipue voluntatem parentum, quorum iram serio metuebam, si 
quid illis insciis tentassem. Hic ille vir egregius, vbi se videt nihil eloquentia proficere, 
admouet exorcismum. LEO: Quid fiet, obsecro? VRSVS: Admouet imaginem crucifixi, ac 
mihi iam flenti vultu entheo: Agnoscisne, inquit, hunc pro te passum? Agnosco, inquam. Per 
hunc, inquit, te obtestor, ne committas, vt frustra pro te sit mortuus, sed obtemperans meis 
consiliis consulas animae tuae, nisi velis in aeternum perire cum mundo. LEO: Non deiecit 
puerum tanto ariete? VRSVS: Plane deiecisset, ni me parentum terror alio retraxisset. LEO: 
Ista quidem vis est. VRSVS: Quod mihi accidit, refero; alii narrent quid ipsis acciderit. Nec 
dubito quin innumeri sint, qui similia pericula de se narrare queant. Accedit ad haec, quod 
huiusmodi fere nihil habent commercii cum ethnicis autoribus. Caeterum quanquam non 


censeo Martialem, Catullum, Tibullum, aut si qui sunt horum similes, praelegendos aetati 
lubricae, tamen ad antiquitatis et venustae dictionis cognitionem expedit praeceptorem in 
omni veterum genere diligenter fuisse versatum. Sacratior quidem est liber Psalmorum quam 
Odarum Oratii, sed ex his quam ex illis rectius discitur sermo Latinus. 

LEO: Verum hoc hominum genus vnde velles parare victum? VRSVS: Si nihil aliud, 
vnde regius ille Paulus sibi parabat: consuebat coria. Quanquam aliud est vnum alere, aliud 
ditare multos. LEO: Prohibet sacerdotii dignitas. VRSVS: Sacerdotes sunt qui populo Christi 
ministrant Euangelium. Quid si omnes fiant sacerdotes? Num omnes viuent in ocio? LEO: At 
sunt viri boni. VRSVS: At non meliores Paulo. Verum agnoscamus dignitatem; num ocium 
adfert dignitatem? Scurrarum igitur et ludionum mira dignitas est. Ocium laudem habet in 
Episcopis et clericis, quanquam id nihil minus est quam ocium, quum assidue vacent 
ediscendis edisserendisque scripturis, cognoscendis causis, componendis litibus, increpandis 
improbis, consolandis afflictis. Nullum est honestum ocium, tantum in negocii genere 
discrimen est. An tibi iusta videtur ab operis manuariis excusatio, quod hypodiaconus sis aut 
diaconus, quum nullam operam praestes ecclesiae, nec huc te pares vt praestare queas? Olim 
certe proprium erat monachorum operari manibus. Quod si causantur sordidum opificium: si 
non sordidarunt Paulum coria, non est quod illi metuant sordidum opificium. LEO: Quod 
narras, idem frequenter audiui a viris insigniter cordatis. Sed isti vacant precationibus. 
VRSVS: Vacent; labor non multum officit precationi. LEO: Illos certe probas, qui constitutis 
sodalitiis alunt in studia tenues, quibus alioqui cum remo, stiua et rastro res erat futura. 
VRSVS: His rebus quidam fortasse magis congruebant. Verum agedum, piae mentis arbitror 
subleuandis pauperibus indulgere; ad litteras accersi nolim, nisi vigilanti cum delectu. LEO: 
Quur ita? VRSVS: Fateor ex subulco nonnunquam nasci regno dignum ingenium, sed vt paria 
sint ingenia, plurimum habet momenti liberalis educatio, nec parui refert inter quos verseris a 
puero. Ad liberales autem disciplinas prisci non admittebant nisi bonis prognatos; hic 
periculum est, ne venter illectet ad studia litterarum, quos natura genuit aliis rebus. Iam si 
quorum indoles meretur ad hoc honoris vocari, simul accedere debet liberalis educatio, sic vt 
frugalitas adsit, non absit mundicies. Nec oportet benignitatem esse sordidam: alioqui hoc non 
est alere sed torquere. 

Se de suis quisque liberis statuet quod videbitur; tuum qua ratione vis institui? LEO: 
Primum discet expedite sonare, deinde prompte legere, mox eleganter pingere. Deinde 
deligetur morum et ingenii formator, deligentur sodales proba indole. Alibi parcus ero, non 
hic. Vtriusque linguae peritiam exacte perdiscet teneris statim annis. Dialectices non patiar 
esse rudem; nolim tamen ludicris illis argutiis ad ostentationem repertis torqueri. Rhetoricis 


aliquanto quidem diligentius, sed tamen citra superstitionem exercebitur, scribendi dicendique 
potius vsu quam anxia praeceptorum obseruatione. Sed prius geographiam perdiscet accurate; 
arithmeticen, musicam et astrologiam degustasse sat erit. Medicinae tantum addetur, quantum 
tuendae valetudini sat erit. Nonnullus et physices praebebitur gustus, non tantum eius quae de 
principiis, de prima materia, de infinito ambitiose disputat, sed quae rerum naturas 
demonstrat. Quae res agitur in libris de Anima, de Meteoris, de Animalibus, de Plantis. 
VRSVS: Nihilne de moribus? LEO: Hoc aphorismis instillabitur, praesertim ad pietatem 
Christianam et officia vitae communis pertinentibus. VRSVS: Tot disciplinis oneras aetatem 
teneram? LEO: Faxo vt haec omnia ludens discat, priusquam attingat annum 
decimumoctauum. VRSVS: Fortasse per artem notoriam. LEO: Nequaquam. VRSVS: Qui 
potest alioqui? LEO: Nihil est necesse, quemadmodum vere dictum est, vt puer omnes 
disciplinas exacte discat. Quasdam gustasse sat est. Id magno fructu paruoque negocio fiet, si 
ex singulis praecipua quaedam redigantur in compendium. Neque quicquam facilius discitur 
quam quod optimum est. VRSVS: Pulchre narras. Sed vnde compendiorum artifex? LEO: Iam 
hoc ago, nec ab vno petam omnia, sed in quo quisque praecellit, in eo deposcam illius operam. 
Ita meus catulus non ludet operam et impensam in friuolis aut dediscendis, in quibus hodie - 
Deum immortalem! - quanta pars aetatis perit! 

Vbi iactis huiusmodi fundamentis peruenerit ad annum decimumseptimum aut octauum, 
ipse sibi deliget studiorum ac vitae genus, ad quod se senserit natura magis compositum. Vix 
enim feliciter cedit, ad quod quis reluctante genio protruditur. VRSVS: Vtinam istam 
rationem amplectantur publicae scholae! Nihil esset iuuentute felicius. LEO: Arbitror tibi 
frequenter ex maioribus auditum, fuisse tempus quo pueri multis annis discruciabantur modis 
significandi et quaestiunculis ex qua vi et aliis indoctissimis naeniis, magnaque ambitione 
dictabatur, ediscebatur, exponebatur Ebrardus et Florista. Quod supererat temporis, ridiculis 
versiculis transigebatur, Ioannis Garlandini Graecolatina disticha praelegebantur a sudantibus, 
Catholicon in omnibus templis habebatur. VRSVS: Infelix profecto seculum. LEO: An tu 
credidisses unquam fore, vt apud Britannos aut Batauos pueri Graece garrirent, Graecis 
epigrammatiis non infeliciter luderent? VRSVS: Citius credidissem ruiturum coelum. LEO: 
Tanta rerum mutatio mihi spem facit fore vt vnaquaeque professio, repurgatis his quae magis 
faciunt ad quaestum et ostentationem quam ad eruditionem, tantum ea compendio doceat, 
quae digna sint cognitu. VRSVS: Istuc equidem vehementer opto. Nam nunc video quosdam 
adeo propensos in has politiores litteras, vt fastidiant liberales disciplinas, quasi summa 
studiorum sit emendate loqui. LEO: Vera narras. Verum haec est rerum humanarum conditio: 
quum ad summum peruenerint, non corriguntur, nisi in diuersum detorqueas ac propemodum 
vitio vitium emendes. Caeterum arbitror hanc prauitatem aliquando in suum statum redituram. 


VRSVS: Nihil existimo desperandum, posteaquam scenam rerum vsque adeo mutatam video. 
Tantum vereor, ne nobis quidem sero contingant ista. Verum hic sermo nobis propemodum 
extra causam seritur, optime Leo. LEO: Qui sic? 

VRSVS: Quoniam nobis haec, vt dicebam, praepropera cura est. Nos enim de publico 
iuuentutis formatore loquimur; tuus infantulus adhuc inter matris ac nutricum sinus repit. 
LEO: Verum, sed ab his initiis prima facundiae rudimenta rhetores auspicantur. Nam 
Quintilianus, vt Gracchorum admirandam eloquentiam nonnulla ex parte acceptam refert 
Corneliae, foeminae supra sexus modum eloquenti, ita Lelii et Q. Hortensii filiam scribit in 
dicendo paternam elegantiam retulisse. VRSVS: Haec illis temporibus recte praecipiebantur, 
quum Latine Graeceque loquerentur etiam infimae plebis opifices aeque atque docti, nec 
sermonis genere differebant, sed sermonis elegantia. Nunc a parentibus ac nutricibus quid 
discere possunt infantes, nisi vulgatam suae gentis linguam, puta Gallicam, Hispanicam, 
Germanicam, Britannicam aut Sarmaticam? LEO: Recte mones. Vtinam vniuersum mortalium 
genus duabus duntaxat linguis vteretur! VRSVS: Quibus? LEO: Graeca et Latina. VRSVS: 
Quid de lingua Hebraica? LEO: Eam, quoniam nec admodum late patet et, vt apparet, nec ab 
ipsis Hebraeis satis tenetur, ludaeis ac Theologis relinquerem; simulque vereor ne quid 
Iudaismi cum litteris imbibat puer. VRSVS: Eadem opera verere,; ne quid paganismi 
combibat ex Homero, Demosthene, Vergilio et Cicerone. LEO: Et hoc pro viribus curabitur. 
Verum vnde, quaeso, nobis tot linguarum myriades? VRSVS: Non nouum hoc malum est, o 
praeclare; nam olim a diluuio, quod Noe temporibus accidit, prisci mortales, ne simili 
calamitate dissiparentur, coctilibus lateribus et bitumine vice calcis adhibito ciuitatem extruere 
adorti sunt, et in huius medio turrim immensae molis, quae pertingeret vsque ad coelum. LEO: 
Vnde tanta bituminis vis? VRSVS: Non coquebatur es animantium pellibus comibusue, ne 
quid erres, sed in ea regione latus immensi scatent bitumine. Iam structura penetrarat nubes. 
Erat autem hominum immensa vis, neque quisquam omnium vacabat operis portione. Illic 
prorsus euenit, quod habet Graecorum prouerbium: dpag djrqxonv, oi 6’ djtr|QVOi)vxo 
axdcjxic;. LEO: Quinam? VRSVS: Aliquis e longinquo petebat obsonium, alter adferebat 
lateres. Rursus alius inclamabat sitiens <Adferte potum>, alter deferebat bitumen; priusquam 
ille recurreret, hic fame sitiue perierat. Rursus alius postulabat ignem, deferebatur aqua; hic 
petebat trullam, ille ferebat cucurbitam. Tandem fatigati taedio structuram omiserunt, dumque 
se sibi mutuo ludibrio esse crederent, alii alio demigrarunt, vt quosque iungebat lingua 
communis. LEO: Isti narrationi concinit Oedipodis, opinor, aenigma de animante quod 
primum quadrupes est, deinde bipes, tandem tripes, quodque vocibus omnium animantium 
sonet perque omnia volitet. VRSVS: Eandem ob causam Homerus homines peQOjtag appellat, 
ob vocis varietatem. LEO: De linguarum igitur, vt video, diuersitate nulla spes est. VRSVS: 


Ne expedit quidem vulgo committere, quod syncerum ac perpetuum esse velis. Olim bona 
pars Europae et Africae cum Asia minore Latine Graeceque loquebatur. Quot barbaricas 
linguas nobis vulgus ex vna Latina reddidit! Quot discriminibus sectus est Italiae sermo, quot 
Gallige, quot Hispaniae! Praestat igitur has linguas, quibus maxima ex parte commissae sunt 
disciplinae, tantum ab eruditis seruari, quarum integritas non a populo, pessimo rerum 
bonarum custode, sed e libris eloquentum scriptorum petatur. 

Verum illud explica: quur ea quoque sollicitudo tenet animum tuum, vt leunculus tuus 
prompte legat, nec inscite scribat? LEO: Quoniam id video Labio quoque cum primis fuisse 
curae, et simul vtrumque disci potest. Nam vtraque res alteri auxilio est. Scripturam enim 
ineptam eadem sequuntur incommoda, quae malam pronuntiationem. Vel Ciceronis orationem 
scribe litteris Gotticis, soloecam dices ac barbaram. Lit igitur, vt aut gratiam amittat quod 
scriptum est, aut omnino reiiciatur, aut lectorem defatiget taedio. Consequitur autem, vt nec 
doceas non intelligentem, nec delectes aegre legentem, nec persuadeas enecto molestia. Et scis 
quam sint morosa quorundam ingenia, praesertim si scribas occupatis, aut de re per se parum 
amoena lectori. Quis enim diu possit auscultare balbutientem, cuius sermonem aegre 
percipias? Contra vix credi queat, quantopere commendet rem elegans, dilucida distinctaque 
scriptur, Latinis elementis Latina verba repraesentantibus. Olim in scholis pleraque 
dictabantur excipienda discipulis; ita fiebat vt celeriter scriberent pueri sed incommode, 
notulis et abbreuiaturis compendium aucupantes. Nunc typographorum ars facit, vt eruditi 
quidam ne scribant quidem omnino. Nam si quid suarum lucubrationum litteris mandare 
visum est, tam belle pingunt vt ipsi nonnunquam non possint legere quod scriptum est, et ab 
amanuensi flagitent vt legat, agnoscatque quod ipsi non agnoscunt. Quin et in epistolis, 
principum exemplo, complures vtuntur amanuensium opera. Sed quid illi facient in epistolis 
arcanis, quales frequenter incidunt etiam regibus? vt omittam quod interdum ad autoritatem, 
interdum ad gratiam facit agnita manus. Nonnihil habebat momenti, quod Paulus apostolus 
Galatis epistolam totam ahxoyQacttov misit. Quis non reuereatur, si rex sua manu descriptam 
mittat epistolam? Quomodo autem exosculamur, quoties ab amicis aut eruditis viris litteras 
accipimus ipsorum articulis depictas! Tum demum ipsos coram audire, coram intueri videmur. 
Quid multis? Epistola digitis alienis scripta vix epistolae nomen promeretur. Multa de suo 
addunt amanuenses. Et si dictes ad verbum, tamen abest illud secretum, et quaedam aliter 
pronuntias, nonnulla supprimis, ne conscium habeas quem nolis. Non est igitur hoc liberum 
cum amico colloquium, ne quid interim loquar de fide scripti. Subscriptionem effingere 
facillimum est, totam epistolam perdifficile est: habet enim singulorum vt vox, ita manus 
quoque quiddam suum ac peculiare. VRSVS: Quod dicis, vt mirum, ita verissimum esse 
fateor. LEO: An parum interesse censes, vtrum ore suo quin referat tibi mentem suam, an per 


internuncium demandet? VRSVS: Plurimum refert, meo quidem animo. <LEO>: Mandatarius 
ille fieri potest vt mentiatur, vt quaedam praetermittat, vt aliter referat quam accepit; 
postremo, vt optima fide referat omnia, oculorum, frontis, vultus et vocis energiam non potest 
exprimere. VRSVS: Persuasisti plurimum ad rem facere, si puer statim discat quam optime 
scribere, non solum ob causas quas tu quidem grauissimas commemorasti, verumetiam ob id 
quod facilius ac libentius scribit, qui scite didicit scribere. Habet enim elegans scriptura non 
aliter quam insignis pictura suam oblectationem, quae tum scribentem in opere, tum legentem 
in studio remoratur. Verissimum est autem hic et illud quod dicitur, recte scribendo fieri vt 
celeriter scribamus, non multum scribendo vt bene. 

LEO: Superest igitur vt inquiramus, qua ratione fieri possit, vt puer et bene et celeriter 
discat scribere. VRSVS: Eadem cura me quoque iampridem torquet. Nam optarim ex tot 
vrsinis catulis vnum atque alterum sic educari, vt ex homine prognati videri possint. LEO: 
Ergo communica, si quid habes. VRSVS: Ex me quidem nihil haben; caeterum quod ex aliis 
accepi, si voles, qualecunque est, proferam in medium; sed hac lege, ne tu caeles vicissim, si 
quid habes rectius. LEO: Polliceor. VRSVS: Nuper interfui conuiuio grammaticorum; opinor 
fuisse plures duodecim; diceres non modo iustum sed et frequentem senatum. Ibi de rebus 
huiusmodi ferebantur suffragia. LEO: Conueniebat inter illos? VRSVS: Adeo, vt rem pulchre 
gestam arbitrarer, si dvoapom dimissum fuisset consilium. Nunquam vidi calidiorem de re 
frigida concertationem. Longa rixa fuit, quot essent orationis partes, aliis octo in quindecim 
proferentibus, aliis ad pentadem, aliis ad dyadem contrahentibus. In praeliis quamlibet acribus 
nox ingruens solet conflictum dirimere; hi medio conticinio fortissime vociferabantur ad 
ipsum usque gallicinium. Nec satis omnium meminit si iubes, referam quantum haesit 
memoriae. LEO: Mihi quidem pergratum feceris. VRSVS: Aggrediar, et quidem praepostere. 
Nam sonare primum est, proximum legere, tertium scribere, de quo primo dicam loco. LEO: 
Hic quidem nihil refert. VRSVS: In primis aiebant curandum, vt puero statim exemplum 
quam absolutissimum proponatur, quod effingat. Nec quicquam vetat, quominus idem sit 
imitatu facillimum. Nam vulgus scribarum flexibus, connexionibus, appendicibus 
similibusque friuolis ductibus, quibus velut animi gratia lasciuiunt, multum difficultatis 
addunt scripturae, fructus omnino nihil. An non vides, quanto Gothorum manus olim fuerit 
operosior Romana, et hodie Gallorum ac Germanorum quam Italorum? LEO: Atqui Graecis 
successit ista litterarum connexio, in minusculis duntaxat. VRSVS: Quid enim istis non 
succedit? quanquam et hanc affectatam esse nolim; multo minus feram scripturam crebris 
notulis decurtatam. LEO: Ne Latini quidem prisci notulis huiusmodi caruerunt, qua de re 
Probus grammaticus etiam librum reliquit. VRSVS: Fateor, sed in paucis dictionibus, 
numerorum, ponderum, mensurarum et aliorum quae solent identidem in sermone recurrere. 


Quanquam hoc quoque compendium multum inuexit dispendii studiis. Nam in huiusmodi 
notulis, vt est procliuis notariorum lapsus, ita restitutio perdifficilis; quod idem vsu venit in 
Mathematicis, qui formis elementorum signant suas djtoSei^Big. LEO: Perge. VRSVS: 
Primum igitur erit singulas elementorum figuras effingere, minusculas simul et maiusculas. 
LEO: Quidam in elementis affectant obsoletam antiquitatem, velut e duodecim tabulis 
petitam, aut si quid his antiquius. VRSVS: Isti non minus absurde faciunt quam faciunt ii, qui 
verbis iam olim desitis delectantur, perinde quasi cum priscis Aboriginibus aut Euandri matre 
loquantur. LEO: Etenim si rem ab Assyriis ac Phoenicibus Cadmoque repetas, nec formas nec 
sonos eosdem comperies. Sunt et qui suum quoddam scripturae genus affectant, ita scribentes 
Latina, vt parum exercitato Graeca videri possint. VRSVS: Ridendos mihi narras, non 
imitandos, nisi forte placent Apuleii et Sidonii aut, vt recentiores attingam, Baptistae Pii; qui, 
quum suppetant probata, splendida accommodaque vocabula, tamen confictis impudenter 
nouis malunt suo more loqui, perinde quasi nihil possit esse praeclarum quod sit vsitatum. 
LEO: At quod tandem formularum genus maxime probas? VRSVS: Maiuscularum 
absolutissimum exemplum est in nomismatis Romanorum, quae temporibus Augusti et aliquot 
post hunc seculis excusa sunt, praesertim apud Italos. Nam in prouinciis artificum imperitia 
non perinde respondent. Minusculas vndelibet suppeditat Italia, nisi quod ex omnibus 
eligendae, quae et simplicissimae sunt, nec ita multum recedunt a maiusculis. Tantundem de 
Graecis praeceptum esto. LEO: Quibus in rebus potissimum situs est litterarum decor? 
VRSVS: In quatuor: in figura, contextu, serie et proportione. LEO: Figuram ostendisse satis 
est? VRSVS: Non est. Proderit et partium ductum ostendere et, quomodo parti pars adaptetur, 
indicare. LEO: Dic, oro te, clarius quod mones. VRSVS: Perlongum sit, Leo, de singulis 
disserere; dabo specimen, vnde caetera coniicias. LEO: Expecto. VRSVS: Alpha maiusculum 
Graecis ac Latinis simili figura signatur. Huius sinistra linea paulo subtilior calamo transuerso 
ducenda a summo ad imum; dextra crassior plano, quemadmodum et transuersa, quae videtur 
addita, ne nullum sit discrimen inter alpha et lambda Graecum. Haec admonitus puer facilius 
imitabitur, quam si tantum ostendas figuram. LEO: Sane recte. VRSVS: Alpha minusculum 
varie pingitur, sed commodissime si primum pingas o oblongum, dorso superne veluti gibbo 
nonnihil prominente ad dextram, deinde ab illius summo, in gyrum commode flexo calamo, 
mollem addas semicirculum interne nonnihil inflexum: o, a. Item b minutulum si velis 
pingere, ducenda est ex alto recta linea; id primum est. Huic annectendus semicirculus, hoc 
est, inuersum D, quod si inferne hier, fiet h aspirationis nota. Eidem columnae si addideris 
lineam infractam, erit k. Rursus eadem si inferne prominent extra versum, et addideris ad 
dextram inuersum D, fiet p; si ad laeuam rectum c, erit q. Si nihil annectas lineae sursum 
prominente, erit /, nisi quod interne paululum inflectitur, quo differat ab / maiusculo. LEO: 


Sat est; habeo specimen, reliqua per me coniecto. VRSVS: Superest formularum varietas, 
quae maior est in Graecis minutioribus; deinde notulae decurtatarum dictionum, quae res 
magis pertinet ad prompte legendum quam ad recte scribendum. Sed primis initiis magis 
congruunt simpliciora. Huic exercitationi succedit contextus; refert enim quam litteram cui 
iungas. Quaedam enim se non sustinent contingere, quaedam gaudent contactu, quaedam 
sibimet implicantur, veluti p et o refugiunt contactum, f g t e t fortassis aliae nonuullae 
quibusdam annecti gaudent vt grande facinus, flagitium, traxit ; nec tamen hae miscentur 
quibuslibet. Graeci in pingendis minusculis feliciter lasciuiunt, litteras aliquot inuicem 
complicantes. Idem et in maioribus tentatum, sed apud Graecos non temere nisi in notis 
numerorum, veluti quum signantes quinquaginta, delta minusculum includunt py: IAI. Apud 
Latinos tentatum a multis non successit. Profuerit igitur nouo scribae, si has formarum 
varietates non solum pictas, sed et pingi conspiciat. LEO: Super his, vtcunque minuta sunt, 
admoneri gaudeo. 

VRSVS: Post haec de serie disputabant, vt intra rectas lineas decurrant versus, ne 
scriptura sit similis Sibyllae foliis et, iusta Plautinum iocum, littera litteram scandat. Nihil hac 
inaequalitate deformius. LEO: Ad istum sane modum scribit vxor mea. VRSVS: Iam bona 
pars artis est in proportione. Ea sita est partim in partibus figurarum, partim in prominentiis, 
partim in interuallis. LEO: Ista non satis assequor. VRSVS: Nihil aliud accipies quam 
specimen rei. A maiusculum constat tribus lineis; itaque ad symmetriam pertinet, vt transuersa 
aequali spacio distet et a summo et ab imo. Rursus indicandum quanto spacio distet imum 
sinistrae lineae ab imo dextrae. Finge triangulum aequis lateribus: si detrahas imam lineam, 
eamque certa portione decurtatam transferas in medium, habebis Alpha. LEO: Intelligo. 
VRSVS: Item in B erectae lineae ceu collumnae duo veluti ventres annectuntur, sed inaequali 
tumore, cui si desit sua symmetria, offendit figura. LEO: Sic est profecto. VRSVS: Eadem est 
ratio in partibus quae prominent, aliae sursum aliae deorsum, videlicet vt l sursum eminens et 
p deorsum tantum habeant longitudinis extra versus spacium quantum intra, c, verbi causa, 
implet rectum spacium; huic annexa linea, vt fiat q, duplicet illud, aut certe niimo superet. Hic 
enim non artem tradimus, sed exemplum adducimus. LEO: Mihi quidem satis est. VRSVS: 
Porro interuallum bifariam consideratur. Alterum est quod dirimit versum a versu, alterum 
quod litteram a litteras adde, si velis, tertium, quod dictionem a dictione, quod comma a 
commate, colon a colo, periodum a periodo, simul asscriptis notulis quibus distinguuntur. Vt 
autem obseruata symmetriae ratio non hic tantum plurimum confert ad decorem, ita recta 
distinctio credi vix potest quantum adferat lucis ad intelligendam sententiam, vt non inscite 
dixerit eruditus quidam aptam distinctionem commentarii genus esse. Expedit igitur et huic rei 
statim assuescere puerum; ita consuetudo vertetur in naturam, vt vel aliud cogitans seruet 


tamen in scribendo notulas huiusmodi non aliter quam litteras ipsas. LEO: Audio priscos illos 
nullis interuallis diremisse dictiones, sed perpetuo contextu produxisse versus. VRSVS: 
Fateor; at nec apices olim adhibebant Hebraei, ne Graeci quidem, arbitror, sua puncta. Nos 
tamen non vsque adeo morosi sumus, vt si quid bonae rei repertum sit a recentioribus, 
grauemur accipere. Haec diligentia etiam illud adduxit commoditatis, quod scripturam 
apicibus, notulis interuallisque distinctam minus in procliui sit deprauare. LEO: Apparet 
tamen veteres apicibus vsos. VRSVS: Istud qui coniectas? LEO: Quia narrant Cadmum 
litteras a Phoenicibus primum inuexisse. Eam rem fabula notatam, quae fingit ilium serpentis 
extincti dentes in terram seminasse; ex hac semente subito exilisse duas galeis et hastis 
armatas acies, quae se mutuis vulneribus confecerint. Atqui demiror quid haec fabula faciat ad 
litteras. VRSVS: Dicam, nisi molestum est. LEO: Imo percupio, si graue non est. VRSVS: 
Inspexistine vnquam os serpentis? LEO: Ne cupio quidem. VRSVS: Mortui, inquam? LEO: 
Ne mortui quidem. VRSVS: Quis unquam audiuit Leonem timidiorem? Si tamen inspicias, 
numeresque supernos et infernos dentes, tot reperies quot litteras primum attulit Cadmus. 
LEO: Quot? VRSVS: Sedecim, ni fallor. Otiosae sunt autem sic vt natae sunt ordine positae, 
dissipantur, seminantur, atque ita demum plures numero varieque digestae viuunt, agunt, 
pugnant. Id si non credis, considera qua strage se vicissim conficiunt hodie, qui litteras 
profitentur. LEO: Veriora veris narras. VRSVS: Quid est autem scriptura nisi mutus sermo, 
perinde quasi nutibus inter se colloquantur elingues? LEO: Nihil aliud. VRSVS: Et sermonem 
a serendo dictum aiunt grammaticorum filii. Habes Cadmeae sementis allegoriam. 

Nunc excutiam scrupulum qui, vti coniector, vrit te. Tonorum ac spirituum notulas 
imaginaris esse lanceas et galeas exercitus. LEO: Recte diuinas. VRSVS: Imo partes 
elementorum sursum eminentes talium rerum speciem praebent et, si diligentius contemplere, 
videbis illis non solum lancearios ac leuis armaturae milites verumetiam cataphractos, clypeis 
ensibus ac balistis instructos. Verum harum rerum imagines melius exhibent Hebraeorum 
elementa, a quibus profectas fuisse litteras nostras vna cum ipsis figuris non absurde 
quibusdam videtur. LEO: Istam fabulam, mihi crede, non narrasti surdo. Caeterum illud 
adiungas velim, quibus modis puerum oporteat istis assuescere noscitandis. 

VRSVS: De agnoscendis elementorum figuris mos dicetur. Agimus enim, vt dictum est, 
ordine praepostero. Ad exprimendum pictura singulas primum est exemplar, deinde 
commonstratus ipse linearum ductus, praeterea manus docentis imposita manui pueri camque 
regens ac moderans. Indicauit aliud adminiculum Fabius, vt eburneae tabulae primum litterae 
simplices, mox syllabae ac dictiones, deinde versus aliquot quam scitissime insculpantur; per 
eos sulcos puer consuescet stilum ducere, donec iuxta philosophos actio frequenter iterata 


gignat habitum. Nam hac arte didicimus et caecos nonnullos prompte scribendi facultatem sibi 
parasse. Eadem opera fiet, vt nec diuariet a recta linea nec vnquam peccet ab harmonia 
proportionis. Olim stilo scribebatur in tabulis ceratis; nunc quoniam calamis aut pennis 
scribitur, in chartis aut membranis pingitur, alia scribendi ratio est. LEO: Et antiquit<u>s 
foliis, arborum codicibus, aut linteis cerussatis aut alioqui leuiter incrustatis inscribebant. 
VRSVS: Et nunc sunt qui in tabellis puluere oblitis stilo aereo argenteoue scribant. Sed 
praeclarus artifex varias rationes comminiscetur, quibus puerili studio subueniat. Quarum vna 
est, si perfectum exemplar membranae pellucidae supponatur, super quam puer calamum 
ducat sequens subiectas lineas. Altem est, si scribendi peritus stilo argenteo cupreoue vestigia 
litterarum imprimat chartae, deinde puer per eadem lineamenta ducat calamum aut pennam 
atramento madentem. Eadem erit vtilitas, si succo ligni cuiusdam figuras praescribas leuiter 
purpureas, quas puer tegat atramento. Hic prioris scripturae vestigia coarguent, quantum sit 
aberratum a praescripto. Iam quidam vtuntur tabulis, in quibus fila fidesue glutino affixae 
linearum vestigia chartis admotis imprimunt. Ea res ad figurarum speciem non ita multum 
confert; plurimum tamen conducit ad rectitudinem versus et ad harmoniam partium superne 
inferneue prominentium. Id commodissime fiet, si singuli versus signentur quatuor lineis, 
aequalibus interuallis inter se distantibus; intra duas medias ducentur ipsa litterarum corpora; 
quae vero prominent sursum ac deorsum, intra suum modum cohibebunt extremae duae. 
Eadem arte licebit aequalibus spatiis dirimere versum a versu. Verum vt his adminiculis 
prodest exerceri puerum, ita non expedit semper his nisi; sed vbi iam profecerit, consuescat 
absque cortice nare, nec semper linearum ductum desideret. 

LEO: De scribendo videor mihi propemodum satis instructus. VRSVS: Vnum illud 
addam, haec ita tradenda pueris, vt se ludere putent, non studere. Quidam enim haec tanta 
docent acerbitate, vt pueri prius discant odisse litteras quam nosse. Ad haec iuuabit ad 
picturam interim nonnihil exerceri puerum; ad eam artem plerique sua sponte feruntur, dum 
gaudent et exprimere quod agnoscunt et agnoscere quod ab aliis expressum est. Vt autem qui 
musices periti sunt, rectius pronuntiant etiam non cantantes, ita qui ducendis in omnem 
formam lineis digitos habet exercitatos, mollius ac felicius pinget litteras. Si quid super his 
requiras subtilius exactiusque, extat liber Alberti Dureri, Germanice quidem sed eruditissime 
scriptus, in quo priscos huius artis heroas imitatus, - nominatim Pamphilum natione 
Macedonem, quum omnium litterarum tum geometrices et arithmetices egregie peritum (nam 
sine his disciplinis artem absolui posse negabat); ad haec Apellem, qui et ipse ad Perseum 
discipulum de arte sua conscripsit - multa praeclare tradit de mysteriis graphices, ex 
mathematicorum petita disciplinis, et in his non pauca de figuris elementorum ac ductibus 
symmetriaque litterarum. LEO: Dureri nomen iam olim noui, inter pingendi artifices primae 


celebritatis; quidam appellant horum temporum Apellem. VRSVS: Equidem arbitror, si nunc 
viueret Apelles, vt erat ingenuus et candidus, Alberto nostro cessurum huius palmae gloriam. 
LEO: Qui potest credi? VRSVS: Fateor Apellem fuisse eius artis principem, cui nihil obiici 
potuit a caeteris artificibus, nisi quod nesciret manum tollere de tabula. Speciosa reprehensio. 
At Apelles coloribus, licet paucioribus minusque ambitiosis, tamen coloribus adiuuabatur; 
Durerus, quanquam et alias admirandus, in monochromatis, hoc est nigris lineis, quid non 
exprimit? vmbras, Lumen, splendorem, eminentias, depressiones; ad haec ex situ rei vnius 
non vnam speciem sese oculis intuentium offerentem. Obseruat exacte symmetrias et 
harmonias. Quin ille pingit et quae pingi non possunt, ignem radios tonitrua fulgetra fulgura 
vel nebulas (vt aiunt) in pariete, sensus affectus omnes, denique totum hominis animum in 
habitu corporis relucentem, ac pene vocem ipsam. Haec felicissimis lineis iisque nigris sic 
ponit ob oculos, vt si colorem illinas, iniuriam facias operi. An non hoc mirabilius, absque 
colorem lenocinio praestare, quod Apelles praestitit colorem praesidio? LEO: Non arbitrabar 
esse tantum eruditionis in arte pingendi, quae nunc vix alit artificem. VRSVS: Non nouum 
hoc est, insignes artifices tenui re esse. At olim inter artes liberales numerabatur graphice, nec 
hanc discere licuit nisi claris; mos honestis quidem concessa, caeterum vetitum ne seruitiis 
traderetur. Principum est ignominia, non artis, si caret suis praemiis. LEO: Sentio quantum ad 
omnem facultatem parandam habeat momenti, statim optimis praeceptionibus admonitum 
esse. 

VRSVS: His coniuncta est legendi cura, cuius celeritas, nisi primis statim annis paretur, 
non temere contingit homini, quantumuis adnitatur. Vix autem fieri potest, vt lectione 
delectetur, qui legendo haeret ac laborat. Proinde, vt qui parum expedite scribunt, ad dictandi 
compendia confugiunt, ita qui difficulter legunt, aut in totum abstinent a libris, aut si quid 
coguntur scire, lectorem accersunt. Vtrobique perit illud secretum, quod praecipue alit 
ingenium, sine tuas cogitationes mandare litteris pares, sine magnorum virorum cogitationes 
velis cognoscere. Vt autem puer statim per lusum agnoscere discat litterarum figuras, rem 
adfero dictu humilem, sed tamen a summis viris traditam: profuerit eas crustulis exprimere, vt 
diuinanti nomen elementi praemium sit ipse cibus. Hoc Flacci consilium est. Fabius aliud 
indicat huic simile, vt ex ebore fingantur litterarum formae, atque eti his lusus aliquis pueris 
gratus proponatur, qualis est nucum aut talorum aut si quod aliud genus, quod nisi cognitis ac 
nominatis elementorum vocabulis peragi non queat. Quam ad rem accommodatissimus 
latrunculorum ludus, quem hodie scacorum vulgus appellat, sic vt hint Graecae hint Latinae 
litterae inter se concurrerent, nisi quod operosior est quam vt aetati primae conueniat, 
adultioribus aptissimus. Idem efficient munuscula, quae puerorum vestibus ornatus gratia 
affiguntur aut in manum dantur, vt cum voluptate intueantur, contrectent ac nominent. 



Videmus aetatem illam affici voluptate, si in picturis agnoscant hominis aut animantis 
alteriusue rei figuram, ac nomen reddant. Simili illecebra poterunt et ad litteras agnoscendas 
irritari. 

Mox ad syllabarum connexionem progrediendum, hinc ad dictionum complexum, 
postremo ad orationis structuram. Ea res fere constat memoria; quam volunt esse certam, 
eoque negant primae fidendum, sed nunc recto, nunc inuerso, nunc confuso litterarum, 
syllabarum ac dictionum ordine repetenda subinde eadem et inculcanda, donec certam legendi 
facultatem et expeditam paratam esse constiterit. Nec ante tempus affectanda celeritas, quo fit 
vt multum adferat morae lectioni incogitans festinatio, dum auditor dubitat quid legerit, dum 
auribus non assequitur lingua properantem, dum quaedam intermittuntur, quaedam perperam 
sonantur; vnde, dum vel aliis reuocantibus vel ipse tibi diffidens repetis multa, non parum 
dispendii secum adfert male captatum compendium. Prima cura sit vt attente, vt emendate 
legamus; caeterum vt idem faciamus expedite, nec cogitantes ac velut aliud agentes, dabit 
vsus. Id quod scite praecepit Fabius: Certa sit, inquit, in primis lectio, deinde coniuncta, et diu 
lentior, donec exercitatione contingat emendata velocitas. LEO: Isra praeceptio non hie 
tantum valet. 

VRSVS: Adiiciebant et illud: dum legis, in dextrum flectendos oculos et quodammodo 
praecurrendum, diducta in duas res animi intentione, vt aliud agatur voce, aliud prospectu, 
quemadmodum qui fecit iter, non hoc intuetur quod calcat sed quod calcaturus est; sic huic 
posteriore intuenti priore recitanda sunt. LEO: Demiror quur hoc natura inuiderit homini, vt 
altero oculo prospiceret in dextrum, altero in laeuum. Nec video quorsum opus sit duobus, 
quum fabri et balistarii, si quando maxime intendunt prospectum, alterum occludant oculum. 
VRSVS: Dicam, si quis te casus altero orbaret oculo, nonne gauderes alterum superesse? 
LEO: Verum si legas Hebraea, in laeuum flectendus prospectus. VRSVS: Nimirum, vt in 
scribendo manus. Verum id minimo negocio docet paucorum dierum vsus. Noui qui et pedum 
digitis expedite sciteque scriberent. Quibusdam ea prospectus celeritas est, vt oculis 
praeuolantibus deprehensa sententia, bene legant etiam perperam scripta. Quaedam enim nisi 
cognito prius sensu recte sonari non possunt, etiam si bene scripta sint. LEO: Credo, sed 
plures sunt, qui recte scripta legant perperam. VRSVS: Quod dicam, prodigii simile est. Viuit 
adhuc quidem de procerum aulicorum numero, qui nunquam legit ipsum quod scriptum est, 
sed loci sententiam aliis reddit verbis. Rogatus a me, num sciret se id facere, fatebatur se 
frequenter huius rei admonitum. Quaerebam, num sciens ac volens id faceret. Negabat; imo 
non dissimulauit se sibi hoc nomine displicere. Addebam, quanam occasione venisset in eam 
consuetudinem; num puer habuisset praeceptorem, qui parandae copiae gratia iussisset illum 


aliis verbis efferre quod legeret, aut num quid aliud accidisset simile. Negauit. Nam est 
huiusmodi musices genus apud Britannos, vt multi inter se concinant, quorum nullus eas sonat 
voces quas habent codicum notulae. LEO: Habet natura suas quaedam arcanas causas, quas 
frustra scrutantur homines. Et ipse noui puerum annos nasum duodecim, caetera perfectum; 
hoc tantum habebat prodigiosum, quod omnia verba praepostere loqueretur, quod in nostrate 
lingua scis esse absurdissimum. Nam Latine loquentibus, duanquam ad decorum compositio 
plurimum facit, tamen ad sensum fere nihil refert, siue dicas <Honora patrem tuum> sine 
<Patrem tuum honora>; nihil autem absurdius, quam si quis nostrate lingua dicas <Patrem tuum 
honora.> 

VRSVS: Sic est vt dicis. Addunt autem praeceptiunculam mea sententia non 
aspernandam, quae pariter et ad legendum et ad scribendum pertinet, nonnihil etiam ad mores. 
LEO: Audire gestio. VRSVS: Moris est vt post agnitas formulas et contextas syllabas 
incipiant scribere nomina, mox et oratiunculas. LEO: Sic est. VRSVS: Hoc operae nolunt 
insumi in vocabulis inanibus ac nihil significantibus aut vulgo notis. LEO: Expecto vt melius 
dicas. VRSVS: Scis bonam eruditionis partem esse, scire rerum vocabula. Hic supra modum 
cessatur a grammaticis vulgaribus, quorum vitio fit, vt adolescentes post multos annos in 
grammatice contritos vix norint vilius arboris, piscis, volucris, quadrupedis aut leguminis 
verum nomen. Ne domi quidem vllam supellectilem Latine nominare possunt, adeo vt quum 
volunt sibi dari mantile, dicant <Da mihi rem>, et aut indice digito est opus aut vulgatae 
linguae subsidio. Idem vsu venit, si producantur in officinam cuiuslibet artificis; tantum 
generales rerum voces vtcunque tenent, species prorsus ignorant. LEO: Istud mihi sane vsu 
venit, ac mecum aliis quamplurimis. Arborem, legumen, herbam, equum et canem ostendere 
possum; at si quis exiget vt ostendam alnum aut fraxinum aut ilicem, silurum scarum aut 
pectinem, eruum aut milium, scolopendram viuerram aut felem, haereo. VRSVS: Sic et in 
dialecticis pueri nihil audiunt nisi Sortes currit, Plato disputat, Si asinus volat asinus habet 
pennas, et Sortem currere est possibile. LEO: Quid igitur hic consilii? VRSVS: Eadem opera 
licebit pueris praescribere vulgo non obuia rerum vocabula aut voces exquisitas, nonnunquam 
et bonae rei quippiam admonentes. Tam facile discitur quid sit lacerta aut stellio aut 
pectunculus, quam quid sit cnis aut vacca, nec diflicilius scribitur Tempori parce quam Vacca 
mingit aut Canis latrat. Interdum vnica vox continet perfectam sententiam, vt aox^QOvei. Id 
multo magis conuenit obseruari, posteaquam eo profecit puer, vt integri versus iam sint ad 
imitationem praescribendi. Quur enim non potius illis praescribitur hoc carmen: 


Quo semel est imbuta recens seruabit odorem testa diu 


quam illud 


Aut pluit aut ningit aut nostra pedissequa mingit? 

In hunc vsum valebunt celebrium virorum apophthegmata, exquisitae breuesque sententiae, 
prouerbia ac lepide dicta, cuiusmodi supellex ad omnem dicendi facultatem plurimum habet 
momenti. Quorum si quis singula contemnit, huic occinam illud Hesiodium: Pusillum pusillo 
si addideris, cito nasci magnum aceruum. Et haec inter lusum licet ediscere, nulla rerum 
memoria tenacius ad ipsam vsque senectutem haesura animo, quam quae sic infixae sunt. 
Vides igitur quanta nobis hic pereat vtilitas. LEO: Video sane quanta pars aetatis nobis 
instituentium vitio praeterfluat. 

VRSVS: At vereor ne te delassem, si quae de pronunciando disserta sunt referam. LEO: 
Imo hic habebis attentissimum, quandoquidem hoc erat, quod me potissimum sollicitabat, 
quanquam et caetera iuuat audisse. VRSVS: Quanquam ergo puer a nutricibus non discit 
Latine, tamen referre dicebant, inter quas primum inciperet aemulari voces humanas, quod 
aetas illa, quoniam praeter imitandi facilitatem nihil habet, nescio qua rerum humanarum 
infelicitate, citius prope reddit praua quam recta. Ac mire fit, vt semel infantibus arrepta vitia 
in adultam aetatem sic prosequantur, vt aegre queant dedisci. Sunt autem oris ac linguae 
diuersa vitia, quorum aliquot nonnullis affixit natura, sed plus peculiaris cuique vel 
negligentia vel affectatio. Bonam autem huius mali partem affert ipsa natio, vt in sonis suum 
quaeque quiddam habent Hispania, Italia, Gallia, Germania, Britannia, ac bene nobiscum 
ageretur, nisi singulae nationes in varias vitiorum species essent distractae. Si labdacismus est 
impotentia sonandi caninam litteram, multis vitium hoc adnascitur, nonnullis deliciae 
loquendi conciliant. Etenim quum caeteris animalibus lingua sit absoluta, homini tot vaenis 
astricta est, vt quibusdam necesse sit intercidi. Nec hoc succedit omnibus; nam aliis deterius 
accidit vitium, aliis lingua nihilo secius manet inexplanata. Memoriae proditum est 
Demosthenem eloquentiae principem primam artis suae litteram sonare non potuisse. 
Metellum pontificem lingua adeo impedita fuisse narrant, vt mensibus aliquot sese torserit, 
dum meditatur in dedicanda aede verbis solennibus dicere <opiferae Cereris>. Nam 
labdacismum quem scriptores notant in Alcibiade, deliciis, non naturae tribuendum arbitror. 
LEO: Ab istis ortum arbitror, quod pellucidum dicimus pro perlucidum et pellicere pro 
perlicere et pelle gere pro perlegere. VRSVS: Haud male coniectas. Huius litterae difficilior 
est sonus in initio et fine dictionis, tum in medio duplicatae; mollior, si simplex incidat inter 
duas vocales. Exempla sunt regula, motor, carrus, oro. Durior etiam apud Graecos, qui 
posteriore addunt aspirationem, vt %8paQQOg. Hanc asperitatem quidam mitigant supposito o, 


vt Bagoeiv pro Oaooriv. Idem faciunt hodie mulierculae Parisinae, pro Maria sonantes 
Masia, pro ma mere ma me se. Etiam si non defuerunt apud Latinos, qui contra Fusios ac 
Valesios verterint in Furios ac Valerios, atque e diuerso, qui bonos, labos, vapos et clamos 
dicere maluerint quam honor, labor, sapor et clamor. His contrarii Eretrienses vertunt o in q, 
dicentes ox/.i]o6ti]o pro ox/.i]o6t)]5 atque hint prouerbii iocus in Eretriensium Q(b. LEO: 
Isto vitio noui plurimos qui laborent. Verum estne remedium huic incommodo? VRSVS: Est, 
si intercidas plectri retinacula, nisi quod non vacat periculo tangere vaenas, hoc est, iuxta 
prouerbium xa axi/vr|xa xivelv. 

LEO: Quum animantibus quibusdam tam mobiles et expeditas linguas natura dederit, 
demiror homini datam tot astrictam retinaculis. VRSVS: Multis expediebat nullam omnino 
linguam esse datam. Nunc neque vaenarum retinacula, neque vallum duplex dentium, neque 
labiorum oppositi muri satis cohibere possunt membrum hoc nimium volubile. LEO: Nihil 
verius. VRSVS: Rursus aliis tam est docilis, vt animalium omnes voces indiscreta similitudine 
reddant, vt si tantum audias, credas vagire puerum, rixari foeminam, tussire senem, grunnire 
porcum, canere lusciniam, hinnire equum, latrare canem. Caeterum aduersus omne linguae 
vitium valebit difficultatibus exerceri, quo studio Demosthenes fertur triplex naturae vitium 
expugnasse. Nam ad exprimendum q linguam habebat inexplanatam, et spiritosus erat, et vox 
infirmior multitudinis fremitu intersecabatur. Itaque tophis subter linguam impositis versus 
complures aduerso monte continuato spiritu resonabat, et in littore nonnunquam quum 
maxime fremeret mare dictionem exercebat, vt populi fragorem assuesceret contemnere. Ita 
verum esse docuit, quod a sapiente quodam dictum est |i 8 A, 8 xr| Jtavxa 6 i)vaxat. Huic 
simillimum est quod indicat Fabius. LEO: Quodnam? VRSVS: Existimat os puerorum reddi 
firmius ac sermonem expressiorem magisque, vt ita loquar, articulatum, si ab his exigatur vt 
nomina ac versus affectatae difficultatis ex pluribus asperrime inter se coeuntibus syllabis 
catenatos ac veluti confragosos quam citatissime voluant. Huiusmodi versus Graeci 
dicunt. Difficultas autem syllabarum aut dictionum partim nascitur ex natura litterarum, 
partim ex connexione, partim ex turba concurrentium consonantum, partim ex his omnibus. Q, 
i|) et nostrum/durioris sunt soni, vnde rerum, rex , |evog, psittacus et effero non admodum 
facile sonantur, quemadmodum et pva, irruo), (38ea) non quod in his postremis difficultas sit 
in singulis, sed quod parum sibi congruant. Turba gignit difficultatem, quum dicimus glans et 
mons: nam in his sunt duae litterae, l et n, omnium suauissime sonantes. Ex multis simul 
nascitur difficultas, quum dicimus ferrum, feruor, fragor, jtvi)^, trabs, Thrax, Xerxes, 
Artoxerxes , «io%Qoxeo5r| 5 . Numerus autem litterarum in eadem syllaba non excedit 
senarium, qui tamen apud Graecos aegre reperitur. Fraus constat quinque litteris, sed vnam 
absorbet diphthongus; strix habet quinque sine diphthongo. quemadmodum frons. Scrobs et 


stirps apud nos sex litteris constant, soluta duplici; si Graece scribantur, quinque duntaxat. Si 
strirps sonetur, eadem syllaba septem litteras complectetur. Apud Graecos vna dictio 
profertur, cuius altera syllaba sex litteras complectitur, aloxQcmg sed ita vt diphthongus 
initialis separetur a consonantibus sequentibus, et ou diphthongus pro duabus supputetur. 
Versuum quos a Graecis xaA.8Jtoug appellari diximus, hoc exemplum fingi poterit 

Tgauv xQovtav alaxQog (j)0ovog EQQayEV, ou i§u|)og B%0Qcm. 


Item: 


Arx stridens rostris, sphinx, prester, torrida seps, strix. 

In huiusmodi difficultatibus exercitatio reddet linguam ad caetera tum expeditiorem, tum 
explanatiorem. At hodie satis esse credunt, si facillimas quasque syllabas tradant, ba be bi bo 
bu et harum similes, quum difficiliores magis sint inculcandae pva, jxxu, |3Se, xXa, auv, xva, 
yyo , 0va, Jtva, yva, 4>0i, xxrp xpr|, Spa), Qba, opa, ocf)Qa, velut in pvppDouvt], Jtxua), 
(36sa), xA.aa), ygauv, xvaco, xvoug, Ovpxog, jweco, yvmpq, x0£5, c|>0£iQa), xxqpa, xpppa, 
xpcbXog, SpcoEg, 0Xda), apdoaybog, a(J)oayig et huius generis aliis, quibus exprimendis nisi 
protinus assuescat os tenerum, vix unquam feliciter sonabit. 

LEO: Animaduerti quosdam esse, qui laborent in exprimendo s, maxime si adhaereat 
ilii consonans, vt est. VRSVS: Hoc est, vt opinor, quod nos blesum vocamus. LEO: Ab hoc 
vitio tam absunt Hispani quam Eretrienses absunt a Demosthenis vitio. Galli contra solent vel 
elidere vel obscurare litteram hanc, lingua vulgari scribentes est et sonantes et, producta 
vocali. Graeci tpBA.XLOp6v appellant, teste etiam prouerbio r|)B/,Xq ou mxxsuBi. VRSVS: 
Vitium hoc leuius est, et a nonnullis affectatur, qui blandiores videri student. Illa deformis 
linguae haesitantia et oris tremor, spasmi species, easdem syllabas iterans. Id aliis accidit in 
principio dictionis, aliis in fine, vitium inemendabile si in aetatem paulo adultiorem durauerit, 
praecipuusque labor est in k q c p et t, veluti quum xiwuxuqie dicunt pro xuqle et pepepepedi 
pro pepedi, cacacaue pro caue, Tutullius pro Tullius, rursus Romama pro Roma. LEO: 
Vtriusque mali possum exempla non illepida narrare. VRSVS: Libet audire. LEO: Sacrifico 
cuidam insigniter hoc vitio laboranti, quum adornaret immolare, contigit minister pariter 
eidem obnoxius malo. Vbi ventum est ad xuqie babt|0OV, quod apud nos alternis dicitur, 
multum temporis absumptum est, priusquam ter absoluerent kyrie eleeson. Tandem sacrificus, 
vt hoc hominum genus dicitur iracundius esse, «Quid fiet?» inquit; «tun me derides, an ego 
te?» Et exutus amictu sacro reliquit aram, magno risu nostro. VRSVS: Eodem modo laborare 



videntur ranae, nunquam absoluentes suum illud LEO: Apparet. Alio quodam die 

audiui medicum in frequentissima schola disputationi praesidentem, alioqui doctum ac 
vocalem nec inexplanatae linguae; tantum geminabat extremam syllabam omnium dictionum, 
pro Auicenna pronuntians Auicennana, pro scriptor scriptortor, pro dicitur diciturtur, pro 
pharmaca pharmacaca. Id Graeci, nisi fallor, appellant Toau/aapov aut paxxaQi.ap.6v, 
fortassis et paxxoXoytav, nisi quod battologia repetit orationem. Sic enim apud Ouidium 
Battus 


in illis 

Montibus, inquit, erant, et erant in montibus illis. 

Quem imitatus Mercurius respondet: 

Et me mihi, perfide, prodis. 

Me mihi prodis. 

Nos forte non inepte dixerimus titubantiam oris, cui cognatum est vitium haesitantiae, quam 
Graeci, ni fallor, vocant poy iXaXiav. Haec omnia grauiora facit ira et pudor, aut alius 
vehemens affectus; quumque alioqui, iuxta Fabium, pectus soleat facere disertos, his diuersum 
quiddam accidit, vt obmutescant. Noui qui Austro flante sic haesitabat, vt vix duo verba 
posset eloqui. 

LEO: Vnde haec mala? VRSVS: Partim a natura, sed multo maior pars a consuetudine 
praua, praesertim primis annis hausta. LEO: Ecquod habes his vitiis remedium? VRSVS: 
Praesentissimum. LEO: Obsecro, quodnam? VRSVS: Vt taceant. LEO: At nulli minus id 
possunt. VRSVS: Ergo mittantur ad exemplum Demosthenicum, ac dictum illud sapientis 
pxAext] Jtavxa bvvaxai. LEO: Indica rationem. VRSVS: Accipe. Qui laborant in k, recitent 
subinde carmen in laudem calvitii, concinnatum ex dictionibus continenter litteram hanc 
primo loco habentibus. Qui in t, tales versus repetant: 

O Tite tute Tati tibi tanta tyranne tulisti 

aut tales: 


At tuba terribili tonitru taratantara trusit. 


Nihil negocii fuerit alios consimiles effingere. Profuerit et singulas dictiones et orationis 
membra lente distincteque pronuntiare, per silentia quodammodo redintegratis linguae viribus, 
voce nonnihil ad cantum deflexa. Noui siquidem viros adprime doctos, qui priuatis colloquiis 
deformiter titubabant, e cathedra clarius loquentes nihil eius vitii prae se ferebant. LEO: Nihil 
hic valet medicorum ars? VRSVS: Arbitror posse nonnihil, si nossent omnes musculos, 
quorum opificio vox promitur. Qui si fallant, habemus hic diuam opiferam. LEO Quam ais? 
VRSVS: Eulaliam. LEO: Ad diuos confugere extrema quidem est ancora, et fausti ominis 
nomen est. 

VRSVS: Quoniam autem grammatici excipiunt vocabulorum controuersiam, 
labdacismus fortassis erit, vbi quis litteram l nimium operose sonat, veluti si quis pro lucet 
dicat ellucet aut pro salua sallaua. Quod vitium in magnis aliquot viris deprehendi, sed quod 
affectationi potuit imputari, non naturae. Dum enim plus iusto studerent articulate loqui, in 
hoc malum deflexerunt. Idem faciebant in littera q, sonantes seraua pro serua, veraba pro 
verba. Cui simillimum videri potest, quod Graeci vocant iotacismum. Id mihi videor in 
quibusdam genere Graecis animaduertisse, nominatim in Georgio Hermonymo, qui se 
Spartanum praedicabat, docebat autem Lutetiae, recenti memoria plurimis adhuc notissimus. 
Et apud Latinos sentias quosdam intorquere os, quoties hanc student nimium exprimere. Alii, 
quoties sequitur vocalis in eadem syllaba, pro i propemodum sonant g, vt gecit pro iecit, 
egicio pro eiicio. Quanquam enim iota transit apud Latinos in consonantem, si praecedat in 
eadem syllaba vocalem tamen sonus debet esse medius inter vocalem et consonantem. Sunt 
qui simili loco pro i sonant fere z, vt pro ianua zanua, pro Iesus Zesus, pro iecur zecur. Rursus 
alii sic sonant tibiis, Virgilii, vt ante secundum i videaris audire i consonantem, et pro duabus 
efferunt treis. Sunt rursus qui pro e sonant i, quemadmodum pro a o, de quibus suo loco 
dicetur conuenientius. Addunt et metacismum, dum plus aequo exprimitur m, incidens in 
finem dictionis sequente verbo, cuius prima sit vocalis, vt plurimum audet. Hic volunt m 
euanescere, vt sones plurimaudet, sicut in illo Ciceronis Quousque tandem abutere, 
tandabutere dici volunt. Quod vt nolim refellere, ita credo nonnihil interesse inter sonos, 
quum dicimus animam agit et quum animant agit ; nam in priore nisus sentitur volentis 
exprimere m. Vnde Labius admonet m in talibus syllabis neque prorsus audiri neque tamen 
non audiri. Idem inter oris vitia commemorat i<a>yvoTi]Ta quam exilitatem siue angustiam 
possis dicere, quae quibusdam adest natura, aliis morbo senioue, nonnullis accersita, dum 
arctatis arteriae circa imas fauces musculis vox semiclusis labiis promitur. Cui contrarium est 
ft^octnaopog, quum nimium diductis faucibus et ore plus satis patulo sermo promitur. 
Quorum illud si natura contingat, Aristoteles timidae mentis argumentum interpretatur, hoc 
stolidae. Hollandiae vulgus fere summis labiis loquitur, Germani superiores contra pene ab 


vmbilico voces ducunt. Vnde mihi videntur haec duo non solum ad vocis exilitatem verum 
etiam ad oris indecoram vel contractionem vel diductionem pertinere. Nam in multis 
vtrumque vitium deprehenditur, in quibusdam etiam nationibus vt peculiare ridetur. 

In non paucis autem deprehendas xoiAootopiav, quum vox velut e cauo specu eque 
recessu oris resonat, et hoc vitium quibusdam addidit natura, quae linguam dedit prima sui 
parte nimis astrictam, alioqui latiorem; vnde fit vt vox fundatur in latera faucium atque hinc 
repercussa resonet, qualis vmbrarum vox esse fertur, eoque qui simulant huiusmodi spectra ex 
olla fictili verba promunt. Quidam habent coruinum quiddam, quidam stridulum, quidam 
balbum ac senile, qualis est edentulorum oratio. Nonnullis totus sermo crassior est. Sunt qui 
voluta intus lingua nescio quid Hebraeum resonant. Sunt qui syllabas extremas audiri non 
sinunt, verum eas quodammodo deuorant deglutiuntque. Quod vt pueri metu faciunt, ne 
deprehendantur inemendate loqui indicio postremae syllabae, ita quibusdam populare est. Hos 
Graeci peculiari vocabulo dicunt xoXopdrcag, id est, decurtatores. Rursum sunt qui postremas 
omnes acuant Hebraeorum ritu. Sunt cornicines, quibus sonus per nasum erumpit potius quam 
per os, vt omittam quorundam gargalismum, ructum, singultum, crepitum inter loquendum, 
stridores, sibilos, gemitus, screatus, tusses, risus, quibus sermonis tenor interciditur. Denique 
innumera sunt vitia, quibus a recta pronuntiatione disceditur, quam Graeci OQOoeJteiav 
appellant; de quibus incidet postea locus vt aliquid dicamus. Haec in hoc tantum admonui, vt 
infantem ab eorum conuictu submoueamus, qui vitiis huiusmodi sunt obnoxii, et si quid vel 
natura traxit vel consuetudine contraxit huiusmodi vitiorum, id mature corrigatur. 

Iam est peculiaris quidam cuique genti oris sonus, quem propriis vocabulis notare 
difficile sit. Quanquam enim Latini et Graeci iisdem pene litteris vtuntur, tamen agnoscas 
Graecum etiam Latina sonantem, et contra Graecus agnoscit Latinum Graeca sonantem. Hanc 
ob causam Fabius suadet quidem, vt puer prius Graecis imbuatur; non vult tamen diutius in 
his haerere, ne peregrinus oris sonus prosequatur etiam Latine loquentem. Foedum est enim 
hominem in ea lingua videri hospitem, in qua natus est. Quod si negligentia acciderit, desidiae 
crimen est; si affectatione, stultitiae tribuitur. Nec desunt tamen qui hoc ceu bellum et elegans 
affectent, sic redeuntes nobis ex Galliis vt Latine sonantes vix intelligantur, et si quid habeat 
ea gens in dicendo vitii, puta volubilitatem linguae, confusos accentus, aut voces nihil 
significantes interiectionum vice subinde mixtas Latinis, id studiose repraesentent, quo valde 
Galli videantur. Nos quoniam Graeca fere discimus in hoc vt veterum libros euoluamus, 
potiusquam vt cum vulgo Graecorum fabulemur, praestiterit vtriusque linguae rudimentis 
semel traditis in Latinis potissimum exerceri, donec confirmatus adolescens iunctis vtriusque 
litteraturae studiis tuto progredi possit. LEO: Et istam fabulam, Vrse, haudquaquam surdo 


canis. 

VRSVS: Nunc, si non est molestum audire, restat commemorare quid illi de sonandis 
singulis elementis tradiderint. LEO: Audiam perquam lubens. VRSVS: Atque operae precium 
est; nunc enim tota fere pronuntiatio deprauata est, tum apud Graecos tum apud Latinos. LEO: 
Quid audio? VRSVS: Sic est. LEO: Vndenam id accidit? VRSVS: Partim ex corruptela 
vulgati sermonis, partim hinc, quod soni vocum scribi non queunt. Et scis quam nihil apud 
populum stabile, nihil diuturnum. Verum hoc interim mihi credas velim, mox demonstraturo, 
si pauca de sonis elementorum perstrinxero. Ordiar autem a vocalibus, quas Latinis esse 
quinque notissimum est a e i o u, Graecis septem a 8 r| i o v co; et apud Latinos omnes 
ancipites esse, apud Graecos duas natura breues 8 o totidem longas r| co, tres ancipites a i u. 
Ex his A diducto largiter ore profertur, lingua recta suspensa, hoc est, nec ad palatum superius 
afflexa nec in anterius dentium vallum impacta nec in latus dentium illilsa nec inter dentium 
hiatum inserta, voxque prodit ex arteria profundiore, feriens superius palatum. Quur autem 
vocales dicantur, a grammaticis iam olim reddita est ratio, vel quod elegantius sonent, vel 
quod per se sonent, vel quod aliis, quae consonantes vocantur, vocem tribuant alioqui mutis, 
nisi si quid aedant stridoris aut strepitus, vnde et semiuocalibus nomen. Sed quur Alpha inter 
vocales primas teneat, difficilior est quaestio. Quidam aiunt Cadmum ob hoc primum locum 
tribuisse alpha, quod Phoenicum lingua bos appelletur alpha. At Hesiodus in paranda re 
familiari primo loco secundum domum et vxorem ponit |3oDv dooxqoa. Haec ratio per me 
casca cascis arrideat licebit; mihi probabilius videtur ideo praelatam apud Graecos inter 
ancipites, quod haec in compositione syllabarum praecedit i et y, quum ipsa nullam sequatur 
vocalem in eadem syllaba. Nam in vaco et iaceo prima migrauit in vim consonantis. Nec 
aduersatur huic rationi, quod adfertur ab aliis, hoc esse naturale minimeque operosum 
loquendi exordium. In loquendo siquidem nihil est prius quam diducere labia, mox nullo alio 
vel dentium vel linguae vel labiorum adminiculo vocem aedere, quam primam audimus in 
pueris nascentibus. LEO: Nec dissimilem in ouibus balantibus. 

VRSVS: E simili modo profertur, nisi quod ore parcius diducto vox non erumpit sursum 
in coelum oris, sed in linguam infimam, quae leuiter ferit vtrinque dentes molares, reductis 
introrsum labiis. Inter haec duo elementa medium est r| Graecorum, quod effertur rictu minus 
diducto quam in a, hiantiore tamen ac minus in ima depresso sono quam in e. Cognationem 
arguit primum, quod apud Graecos a frequenter vertitur in r) et contra, vt riQipjtog pro 
floiajrog et iptQOg pro laxQOg; contra xav pro xf]v. Apud Latinos fere vertitur in e longum, 
vt KQpxeg Cretes et ajt/.qv splen. Id si crassiore Minerua tibi demonstrari cupis, - LEO: 
Crassissima, si potes, atque adeo, si libet, adipali. VRSVS: Iustum est a, quod sonant Itali. 


Immodice diducto vel rotundato magis ore sonant Vuesphali, referentes Ionicum quiddam, qui 
pro alpha sonabant w mega, dicentes 00)1'p« pro 0«upa et (buxog pro auxog; vt alii contra w 
vertunt in alpha, pro xtov vup4>cbv dicentes xav vup4>av, Mouoav pro Mouotov, JtQdxog 
pro JtQtoxog. Item 8 vertitur in r\ vt f|ug xe peyag xe et pro 8|3ouX6pr|v f|(3ouA,opr)v. Haec 
nimirum arguunt his litteris vicinitatem quandam in sono fuisse, q vero sonuisse videtur apud 
Graecos, quod nunc sonat a Scotorum aut Hollandorum quorundam; neque enim omnes 
eodem modo promunt, ac de vulgo nunc loquimur, ne quis eruditus existimet haec ad se 
pertinere. Quum enim hi dicunt ama, mediam vocem audis inter ama et eme Italorum more 
pronuntiata, quemadmodum alii, quos diximus Ionicum quiddam referre, pene sonant omo. 
Nunc fac vt oculis os, auribus sonum obserues; dicam primum Italice, mox Scotice, postremo 
Vuesphalice. LEO: Isthic sum. VRSVS: Ama, ama, ama. Fama, fama, fama. Ianua, ianua, 
ianua. LEO: Crassissime profecto dicis, sed tamen ad docendum apposite. Verum age dic, 
discernuntume haec apud Graecos? VRSVS: Vix sentias, sed iam admonui pronuntiationem 
esse corruptam. Siquidem quam nunc habent eruditi, non aliunde petunt quam a vulgo, scis 
quali magistro. Verum de his mox. Iam in e pronuntiando non leuiter peccat vulgus. LEO: 
Quid ita? VRSVS: Quia litteram eandem aliter atque aliter sonant, nunc ore contractiore, nunc 
diductiore. De nostratibus loquor; nam Italorum hic, vt in aliis plerisque, correctior est 
enuntiatio. LEO: Expecto exemplum. VRSVS: Dicam in genere. Quum e finit syllabam, sat 
recte sonant; quum adhaeret illi consonans, vel a sonant pro e vel r|, hoc est, a Scoticum. 
Demo probe sonant, et peto', at perago, peruia, sperma diductius resonant quam par est, et in 
lego contractius efferunt quam in lex, in rego quam in rex, in rebus quam in res. Verum id 
potissimum accidit, quum e excipitur a consonante r. quum enim dicunt aspergo, secunda 
syllaba nihil aliud sonare videtur quam in sparta prior, et in peruius prima minimum aut nihil 
discernitur ab ea quae praecedit in paruo. Item in pertundo et partu, erro et arra, verro et 
Varro. Idem vitium sequi solet etiam Graeca sonantes, ni fuerint diligenter admoniti. Vix 
enim in Jt8Q0o) et Jtag08vog discernunt primas syllabas. Quanquam haec felicissime 
discernunt Itali. Vix in alia littera magis errat Gallorum vulgus, a pro e sonantium, si quando 
vocalem excipiat n aut m. Nam pro quendam sonant quandam, pro valens valans, pro 
redemptus redamptus, pro emblemata amblemata, pro vendo vando, pro ventosus vantosus, 
pro tempus tampus. Hunc errorem subinde deprehendimus etiam in codicibus Gallorum manu 
descriptis aut excusis. Hic tamen emendatior est Picardorum enuntiatio, nec vili magis 
peccant, quam qui sibi mire Gallice videntur loqui. Quod non in aliud monemus, nisi vt haec 
protinus dediscant pueri, ne prauus vsus haereat Latina Graecaue sonantibus, neue pro 
epjtopog enuntient apjtogog, pro evxega avxsga. LEO: Prorsus ita res habet. 

VRSVS: Iam i minus etiam diducto rictu sonatur ac pene coeuntibus dentibus, quibus 


sensim lingua illiditur, qua parte sunt genuini, sic vt labia nihil adiuuent sonitum, sed 
reducantur potius aliquantulum, vt in e. LEO: Teneo. VRSVS: Et hic bifariam peccatur a 
multis. Siquidem apud Brabantos campestres quidam pro i sonant diphthongum Graecam ei, 
quam euidenter audis quum nostrate lingua dicis ouum, et quum Latine dicis hei mihi, veluti 
quum pro via dicunt ve ia, pro pia peia. Rursus Scoti quidam pro e sonant propemodum i, 
dicentes pro faciebat faciibat. Ea consuetudo sic a puero inhaeserat Ioanni Coleto, viro alioqui 
facundo et erudito, vt nec in pronuntiando nec in scripto vitaret, quamlibet admonitus ab 
amicis. Ne is quidem nouus est error. Siquidem Victorinus Afer obiurgat discipulos suos, 
quod e verterent in i, et rursus i scriberent pro e. Ac prisci grammatici, cumque his Fabius, 
ostendunt esse quendam sonum medium inter e et i, vnde factum est vt alii hanc, alii illam 
vsurparent in eisdem dictionibus, velut heri et here aduerbium sono vocalis discernebatur ab 
heri et here nomine. Eiusdem arbitror esse generis tempori et tempore, luci et luce, vesperi et 
vespere aduerbia. Haec interdum transit in consonantem, quam nonnulli, sicut ante monuimus, 
plus satis sonant, sic dicentes iecit quasi dicant gecit, et maiestas quasi sit magestas. Idem 
vsurpant in Graecis dictionibus, quum i apud Graecos semper sit vocalis, nec vnquam 
praecedat alteram vocalem in eadem syllaba, vt LaxQOg, tapfiog vnde perperam quidam 
iambus sonant dissyllabum, quum vox dp(j)LpQa%ov reddat. 

Sequitur o, similiter ex arteria prodiens quemadmodum a, lingua recta quidem sed 
introrsum modice reducta, nisi quod ore non solum diducto verumetiam rotundato, quod ipsa 
elementi figura videtur admonere: quemadmodum i sua forma monstrat vocis exilitatem, et e 
labiorum reductionem nobis veluti pingit. Item A patens inferne rictus diductionem pingit. 
Peccatur et hic a vulgo, nostrate duntaxat. Nam Graeci Italique recte sonant. LEO: Quo pacto? 
VRSVS: Primum Bataui litteram hanc promunt ore contractiore quam opus est. Deinde 
eandem non eodem modo promunt. Rotundius enim sonat in nos quam in non, in nono quam 
in nonne, in omen quam in omne. In posterioribus enim nostri pene sonant pro o u 
Vuesphalicum. LEO: Plane sic habet. VRSVS: At faciam vt clarius etiam rem perspicias. 
Quod discrimen vulgo facimus inter on, quod est in tondere, et inter un, quod est tondere ? 
Nec aliud sonat o in rhombus quam u in tumbo, item in sunto et sontes. Atqui o diductiore 
rictu pronuntiandum erat. LEO Quam multa peccamus imprudentes! Vel ab asinis discere 
poteramus huius litterae pronuntiationem, vnde illi apud Graecos nominis initium ovog et ipsi 
sono oy>cr]0p6g. 

VRSVS: Item m mega nihil differt ab o nisi quod a longum differt ab a breui. Nam 
pleniore sono profertur, de quo suo dicetur loco. Pro v vero formabis v Gallicum, si labia 
paululum exporrecta iunxeris. Eandem litteram rotundiore mugitu sonant Germani, immodico 



Vuesphali. Nec desunt tamen apud Italos, qui Gallorum more sonent, veluti Bergomates. 
Nonnulli contra labiis ad trium digitorum spatium indecore porrectis, nimirum Batauis 
contrarii; Romani modice. Nec omnibus feliciter cedit huius vocis affectatio. Nostrates enim 
quum affectant Vuesphalorum imitari mugitum, non possunt id perpetuo facere, subinde 
lingua relabente ad inolitam velutique natiuam consuetudinem. Hanc inaequalitatem 
frequenter animaduerti in sacrificis Britannis. Nos in hac pronuntianda parum etiam nobis 
ipsis constamus, nonnunquam in eadem dictione, velut in nullum, mullum, et Tullium. In 
prima siquidem audis v Gallicum, in postrema v Vuesphalum. Idem sentire licet in huc et 
hunc, in illud et illum. Sona Batauice fontes. LEO: Fontes. VRSVS: Sona funclere. LEO: 
Fundere. VRSVS: Quod discrimen audis inter vtriusque dictionis primam syllabam? LEO: 
Nullum. VRSVS: In rhombo et plumbo quid interest inter v et o? LEO: Profecto nihil. 
VRSVS: Nunc mihi considera eiusdem litterae sonum, non eundem. Sona sunt. LEO: Sunt. 
VRSVS: Tolle n, et dic sutor. LEO: Sutor. VRSVS: An non sentis longe diuersum sonum? 
LEO: Quidni? VRSVS: Rursus sona plumbum Batauice. LEO: Plumbum. VRSVS: Abiice 
liquidam et dic pluma. LEO: Pluma. VRSVS: Quid simile huic v cum illo? LEO: Nihil. 
VRSVS: Idem senties, si ex tundere facias tutudi, ex fundere fudi. Verum in his fortassis 
aliquantulum patrocinabitur antiquitas, quae sont et dicont quam sunt et dicunt scribere 
maluit. Apparet enim et apud illos paulo sonantius fuisse v sequente liquida n aut m quam in 
aliis dictionibus, quemadmodum contra in nonnullis medium sonum obtinebat inter v et i, vt in 
optimus pessimus, vnde veteres has voces per v scribendas putabant, optumus pessumus, quod 
in his aliud quiddam sonaret i quam quod in opimus et fimus. LEO: Probabile est quod narras. 

VRSVS: Tantum de inconstantia; nunc ad caetera propero, v Gallico respondet u 
Graecorum, vel ipsa teste figura, quae nobis cum illis communis est, nisi quod nos sinistram 
lineam inferne protraximus u y; v Vuesphalico respondet Graeca diphthongus ou. 
Argumentum est, quod in vsurpandis Graecorum vocibus veteres frequenter u Graecum 
verterunt in v nostrum, velut in vc, et sus, in pug et mus, in utteq et super, uJt8Q|3tog et 
superbus. Quin et Latini ex Sylla Sullam faciunt, ex acfma apua. Idem arguit quod Galli vulgo 
pro 0U8iv dicunt tuer, id est, mactare, vsurpata voce Graeca, nisi quod abiiciunt aspirationem. 
LEO: Poteramu istud vel ab aui ridicula discere, cui Graecis a cantu natiuo vocabulum 
xoxxu^, quae in 08081 cantus non i sonat sed v Gallicum, et hanc Latini cuculum, ni fallor, 
vocant. VRSVS: Qui scis an auis haec non eodem modo canat apud Graecos, quo apud nos? 
Sed ad rem. Rursus ou vertunt in v productum, vt pouoa musa. Hoc adeo verum est, vt prisci 
Latini, si quando volebant syllabam haberi longam, addere soleant o, loumen scribentes pro 
lumen, noumen et floumen pro numen et flumen. Habet autem omnis syllaba longa sonum 
vegetiorem breui. Nam producta vocalis, quemadmodum et diphthongus, gemina 


quodammodo vocalis est. Atque ex huius rei neglecta distinctione grauissimus error quum 
apud Graecos tum vero apud Latinos extitit. Apud Graecos enim, vt dixi, sunt natura longae r) 
et tu cumque his omnes diphthongi, breues 8, o; apud Latinos vocales omnes sunt ancipites, 
licet non in iisdem syllabis. Quanquam autem Graecus pronuntiando confundit longarum ac 
breuium discrimen, tamen scriptura distinguit. Apud Latinos non idem fit. Qua de re post 
referam quod accepi. Illud notissimum est, v litteram apud Latinos frequenter transire in 
naturam consonantis, interdum elidi, nonnunquam sic admisceri consonantibus, vt 
propemodum euanescat, at non quibuslibet. Consonans fit, quoties praeponitur vocali, vel sibi 
vel alteri, in eadem syllaba, vt vanus, venor, vinum, voueo, vulnus, seruus. Eliditur sequens m 
vel n, vt in enimuero et inuidia. Docent hoc versus Terentiani 

Sine inuidia laudem inuenias et amicos pares 


et 


Enimuero, Daue, nil loci est segniciae neque socordiae. 

In quorum priore nisi primo loco sit tribrachus sininui, non constat senarius trimeter, sic vt 
secundo sit spondeus dialau, d i a contractis in vnam syllabam. Quanquam potest et 
proceleumaticus accipi. In posteriore nisi primus locus habeat anapaestum, non constat versus 
tetrameter. Neutrum autem fieri potest, nisi illic elidas v, hic v cum m, quae inter consonantes 
ferme solet elidi praecedens vocalem. Admiscetur autem his consonantibus q c g et s, vt qui 
cui aequor sanguis anguis lingua consuesco et suauis, si adsit synaeresis, et faciat 
dissyllabum; nec tamen hic prorsus euanescit. Vulgaris lingua idem facit in pluribus, velut 
quum dicit fatuum, v admiscetur d. Item quum sonant duo, coniungunt t. Graeci vero 
quemadmodum pro nostro / vt cunquesonant (J), ita v nostrum consonans quo reddant non 
habent, nisi quod recentiores in hoc abutuntur (3, de quo paulo post dicetur. Si quando 
coguntur nostra suis litteris scribere, pro Valentinus faciunt ObaXevTivog pentasyllabum. In 
hunc opinor vsum Aeoles repererant digamma, quod medium esset inter v consonans nostrum 
et (J). Item quoties exprimunt Quintus, non aliter possunt quam xoivxog, quod eam litteram 
velut euanescentem nesciant. Apud illos enim n nullam praecedit vocalem in eadem syllaba, 
praeterquam in diphthongo abusiua m. Indicauit hoc Quintilianus, in aequor et aequum reddi 
sonum quem Graeci nullo modo possint exprimere. 

Hactenus de vocalibus aliquot. Nunc ad diphthongos accingor. LEO: Vt lubet. VRSVS: 
Primum illud manifestius est, quam vt vel ab eruditis Graecis negari possit, pronuntiationem, 


quae nunc vulgo Graecorum cum doctis est communis, perperam sonare diphthongos aliquot, 
et simplices item aliquot vocales. LEO: Quas? VRSVS: Nonne r), i, u, ui, ei, oi, indiscreto 
sono pronuntiant? LEO: Ita mihi videtur, aut si quid est discriminis, vix aures percipiunt. 
VRSVS: Frustra igitur sunt distinctae litterae, si sono nihil differunt. LEO: Apparet veteres 
aliter pronuntiasse. VRSVS: Rursus aliquot ideo dicuntur propriae diphthongi, quod duae 
vocales vt scribuntur, ita sonantur, quod idem in his non fit quae dicuntur abusiuae 
diphthongi. LEO: Sic est. VRSVS: Atqui in at, oi, 8 t quid audis nisi simplicem vocalem, in 
prima e, in caeteris i? LEO: Nihil prorsus. VRSVS: Ne quid iam disceptem de au et eu, in au 
quid audis nisi v Vuesphalicum? Non enim aliud sonat prima huius vocis aiQO) quam prima 
huius 8 Qti), nec aliud sonat vltima in 0aupaoxoi quam vltima in EXXqviaxi aut axovm, nec 
aliud penultima in d/.qOeia quam in oocjna. Proinde aut frustra discernuntur a diphthongis 
improprie dictis, aut alio sono proferebantur quam hodie proferuntur. LEO: Non habeo quod 
refellam. VRSVS: Rursus, quid aliud audis in vltima yoappaxixqg quam in vltima x/apaxig? 
Quid aliud sonat penultima in pia pro vna quam in pina pro musca et acjrua pro pisce? LEO: 
Aut omnino nullum, aut perquam tenue discrimen est. VRSVS: Et tamen extra controuersiam 
est, litteras tota natura diuersas esse. LEO: Demiror. VRSVS: Et quid mouit Latinos, vt tanto 
aliter sonarent au et eu quam Graeci? Quid enim simile JtauXog et Paulus, euiog, et Euius ? Et 
tamen opinor hic Latinorum pronuntiationem emendatiorem esse quam Graecorum. Apud nos 
enim vtraque vocalis auditur in audio et euge; a quo sono Graecorum aures in tantum 
abhorrent, vt quum nostra sonare conantur, audio dicant tetrasyllabum pro trisyllabo audio , et 
claudus trisyllabum pro claudus dissyllabo; pro heu monosyllabo heu dissyllabum. Atqui si 
Graeci recte sonant au et eu, seruandus erat idem sonus u in ouxog et Xoyou. At in his nihil 
auditur quod vllo modo vergat ad sonum / aut v consonantis. Porro quum sua efferunt, in 
diphthongo propemodum sonant/aut v consonans, veluti meditans adhaerere sequenti vocali, 
vt OQ(f) 8 ug, paoiXeug, paaiXeuo), euayyeXiov. Atqui diphthongus non conflatur ex vocali et 
consonante. LEO: Quo sono credis haec veteres extulisse? VRSVS: Referam quod in senatu 
Grammaticorum audiui. LEO: Sat erit. VRSVS: Coniecturam faciebant ex linguis 
popularibus, in quibus vtcunque corruptis resident antiquae pronuntiationis vestigia, oi 
diphthongus Gallis quibusdam est familiarissima, quum vulgari more dicunt mihi, tibi, sibi , 
aut quum pronuntiant fidem, legem ac regem. Hic enim audis euidenter vtramque vocalem o et 
i. LEO: Sic est profecto. VRSVS: Ad eum prope modum sonuisse veteres arbitror pot, ooi, oi, 
t 01.05 et ^- 8 'Qioi. Alioqui quorsum appellantur diphthongi propriae, nisi eadem syllaba 
geminae vocalis sonum aedat? Atque ob id producitur et diphthongus omnis, vt vtraque possit 
audiri. LEO: Probabile narras. VRSVS: Iam ai diphthongum euidenter audire licet in lingua 
Germanorum, quum nominant Caesarem, quanquam hic Bataui propius accedunt ad sonum e 
vel f]xa, quod pene faciunt, vt dictum est, perpetuo in a vocali. Neque non sentitur apud nos 


diphthongus et, si Hollandice dicas ouum, paratus, versutiae, Maius, facinus , seductus, caro. 
Apud Gallos haec rarius auditur, ou vero arbitror priscis fere sonuisse, quod Batauus sonat 
senex, frigidus et aurum, aut eam tunicae partem quae tegit brachium. Rursum Latinam 
diphthongum a e audis, quum sonat malus, vadit, consilium, sapor, oe vero quum sonat 
panem, nudum et rubrum, callidum et fragile aut necessitatem', aut si dicas Gallice tribus 
vicibus, Britannice nix. Quanquam in his linguis deprehendas et alias diphthongos a Graecis 
pariter ac Latinis dissonantes, veluti quum Gallus dicit melius, parum aut fastidiosum aut 
periculosum. Item quum Batauus dicit mendacium, ceruical aut ianuam aut Iudaeum; quum 
Galli florem aut honorem. Cui non dissimilem habent Hebraei. In nonnullis audias tres 
vocales, vt quum Galli dicunt formosum patrem, in formoso audis e, a et v, quum dictio sit 
monosyllaba. In aliis diphthongum inuersam, vt quum Batauus sonat arundinem, aut 
Margaritam pro foemina; audis enim i ante e. Item quum Coloniensis dicit salutem, audis v 
ante e. Rursus quum Hollandice dicis dulce aut bonum, audis diphthongum nouam, nullis 
litteris exprimendam, sed sonum quendam medium inter o et v. Quum dicis domum aut 
murem, audis i post v in eadem syllaba; aut quum Gallus sonat famam aut fructum. Verum 
haec persequi non est huius instituti, praesertim quum nationes quaedam nihil omnino sonent 
absque diphthongo. Ex his autem quae retulimus satis est intelligi, et diphthongos posse sonari 
et olim sonari solitas. LEO: Quae res abiecit eas? VRSVS: Nihil aliud opinor quam loquendi 
deliciae. Nam mulierculae quondam elegans habebant, semicluso ore vixque motis labiis 
sonare verba, sic vt vix audiretur exitus. Diphthongi vero fere torquent os multumque 
resonant, quod nunc habetur indecorum, et vt rusticanum ridetur. Inde primum apparet exortas 
diphthongos improprie dictas, deinde paulatim idem in aliis nonnullis ausae sunt illitteratorum 
deliciae. LEO: Non leuis incommoditas, si quid cui dictes scribendum, aut si quis ex alterius 
recitatione suum emendet codicem. VRSVS: Maxima. Quinam sciet is qui excipit, quum audit 
vulgato more sonari oivog, an scribere debeat Lvog, uvog, ulvog, f]vog aut eivog? LEO: 
Nequaquam, nisi sit eruditus. VRSVS: At non semper nobis cum eruditis res est, et quaedam 
voces huiusmodi sunt, vt doctus etiam possit haesitare, velut in bpxbv et f)pcbv; quod si upcbv 
sones per v Gallicum aut propemodum et qpd)v per a Scoticum, hoc est, per e diductius, 
sublatus est error. 

Habes de diphthongis. Iam longarum breuiumque syllabarum discrimen magna ex parte 
sublatum est et in Graecorum et in Latinorum pronuntiatione, quum olim plebes imperita 
exploserit atque exsibilarit histrionem, qui paululum se mouisset extra numerum, aut si versus 
pronuntiatus esset vna syllaba breuiore aut longiore, quod a Cicerone litteris proditum sciunt 
omnes qui litteras sciunt. Ex quo colligitur et recitatorem seruasse spatia syllabarum, et 
illiteratam multitudinem, praesertim vrbanam, aurium sensu diiudicasse. Nunc quis offenditur 


vel apud Graecos vel apud Latinos nisi si quid arguat accentus, quod in multis non potest; imo 
frequenter accentus ducit in errorem, dum facit videri longam quae breuis est, et contra. Qui 
vero docti nunc discernunt an dicas plane impostori, an picine aperte, an plane affirmans, 
quum in prima dictione sit pyrrhichius, in secunda trocheus, in tertia spondeus? Rursus an 
dicas malo pro vitioso, an malo pro potius habeo, an malo pro arbore siue pomo, quum in 
prima voce sit iambus, in secunda trocheus, in tertia spondeus? LEO: Non satis assequor, quae 
fuerit illa ratio saltandi ad vocem alienam. VRSVS: Audita referam; iudicii periculum penes 
alios esto. LEO: 0aQQ8t; non hic agitur apud praetorem. VRSVS: Scis quosdam dictos 
Mimos, inter quos celeberrimi fuere Publius et Laberius. LEO: Scio. VRSVS: Hi simul et 
recitatoris et histrionis officio fungebantur, pronuntiantes versus sibi cognomines, hoc est, 
mimi mimos, et ad propriam vocem gesticulantes. Erat aliud histrionum genus, qui muta 
gesticulatione repraesentabant poetarum longas fabulas, sic vt spectator intelligeret 
argumentum saltationis. Quo de genere diligenter tradidit Lucianus. Rursus erat recitatorum 
genus omnium honoratissimum, qui sua recitabant populo sine gesticulatione corporis, nisi 
quantum oratori conceditur vocem, oculos, vultum et corporis motum sententiis accomodare. 
Sic Virgilius, sic Oratius, sic Plinius sua recitabant populo, sic et Philemon suam ipsius 
fabulam populo recitasse legitur, quum nemo saltaret. LEO: Quatenus isthuc oratori 
conceditur? VRSVS: Si vino lapsantem ac balbutientem narres, indecorum fuerit eam rem 
corporis gestu referre, aut si mulieris, pueri, senis, Germani, Galli, Britanni verba referas, 
ridiculum fuerit ipsa pronuntiatione mulierem, puerum, senem, Germanum, Gallum aut 
Britannum exprimere? LEO: Iucundum quidem esset. VRSVS: At non protinus bono viro 
decorum est, quod delectat. Plato et Fabius concedunt, vt modice vox loquentis ad ea quae 
narrantur accommodetur; veluti si recites ex historia lugentem, minitantem, blandientem, 
lasciuientem, satis est aliquam rei similitudinem apparere in oratione. At fit interdum, vt 
aliquid loco additum ex vocis aut gestus alieni faceta imitatione gratiam habeat. Postremum 
genus est, quum vnus recitat fabulam, et ad huius vocem histriones personati gestus 
attemperant. Huius generis erat Roscius, quem accepimus cum M. Tullio decertasse, vtrum 
ille saepius verbis aliis eandem efferret sententiam, an ipse saepius variatis gestibus 
repraesentaret. LEO: Vnde colligis hoc fuisse genus histrionum? VRSVS: Primum ex ipsis 
Terentianis fabulis, in quarum calce recitator dicit: Valete et plaudite. Calliopius recensui. Si 
singulae personae suas voces promunt, quis est locus Calliopio? LEO: Dicis nonnihil. 
VRSVS: Accipe grauius argumentum. Ex Hecyrae prologo liquet eum qui praefatur solere 
fabulas emere, easque recitaturum ediscere. Alioqui si singuli suam portionem sonabant, quur 
vnus haec praefatur? Rursus qui praefatur in E eruto v tipwQOupevov queritur non haberi 
rationem suae senectutis, ad quem deferrentur fabulae turbulentae. 


Nam nunc , 


inquit, 


nouas qui scribunt, nihil parcunt seni. 

Si qua laboriosa est, ad me curritur; 

Si lenis est, ad alium defertur gregem. 

Quod si quis contendit haec ab eo dici, qui suo periculo fabulam emere ac proferre, quique 
praecipuas fabulae partes agere soleret, non inficior et illud fabularum fuisse genus, quo 
singuli personati sua verba sonabant apposite gesticulantes. Quod accepi refero. 

Nunc ad id quod intermissum est redeo. Quum audis legi, qui scis an prior longa sit an 
breuis? Rursus quum audis BeocfMAon, nonne Latinus credat penultimam productam, nimirum 
accentu Latino deceptus? LEO: Prorsus. VRSVS: Accentus igitur incertus est index spatii 
syllabici, praesertim in Latinis polysyllabis. LEO: Est igitur alia ratio dignoscendi? VRSVS: 
Erat olim sine controuersia; nunc ea prope in totum obsoleuit. LEO: Quod aliquando fuit, 
potest instaurari. VRSVS: Sunt quidam adeo crassi, vt non distinguant accentum a quantitate, 
quum sit longe diuersa ratio. Aliud est enim acutum, aliud diu tinnire; sic aliud intendi, aliud 
extendi. Quanquam nihil vetat eandem syllabam et acutum habere tonum et productum 
tempus, velut in vidi et legi praeteritis. At eruditos noui, qui quum pronuntiarent illud dvryou 
x«i attexor), mediam syllabam, quoniam tonum habet acutum, quantum possent producerent, 
quum sit natura breuis, vel breuissima potius. Et fere qui Graeca legunt, accentus obseruatione 
confundunt spatium morae, sic enuntiantes MeveXaog, quasi penultima sit breuis, et 
Mevebrijiog, quasi duae postremae sint breues, quemadmodum in ©eobwQog, jtaQax)a|T 05 , 
ei5coXa aliisque innumeris. Nec ita multis contingit sonare Graeca, vt accentuum simul et 
morarum rationem obseruent, vel in carmine. Loquor autem non iam de vulgo, sed de 
eruditissimis quoque. Minus est erroris in Latinis, sed tamen illic quoque tonus acutus ac 
inflexus obscurat caeterarum sonum, vt in videbimus congruit accentus cum quantitate, at in 
legebamus sola penultima videtur esse producta, quum secunda sit aeque longa; in 
amauerimus sola antepenultima, quum ea sit breuis, secunda producta. LEO: Omnino sic 
obtinuit vsus, quem dediscere difficillimum est. VRSVS: Atqui qui degustarunt musicam, 
nullo negocio distinguunt inter longam, breuem et inter acutam et grauem. Nihil enim est 
aliud pronuntiatio quam modulatio quaedam vocum numerosa. Est enim et in oratione soluta 
pedum ratio, licet non perinde certis astricta legibus vt in carmine; quae si confundatur, non 
magis erit oratio quam cantio cantio, in qua graues cum acutis, longae cum breuibus temere 


confunduntur. Vnde quidam priscorum grammaticorum non inscite dixerunt, accentum esse 
animam dictionis. Et tamen hodie talis est etiam eruditorum pronuntiatio, qualis esset illa 
ridicula cantio. Scis opinor canere cithara. LEO: Vtcunque. VRSVS: Nonne frequenter imam 
chordam pulsans producis sonos, et summam tangens breuibus insonas, aut contra? LEO: 
Frequenter, quanquam hoc discrimen euidentius est in flatili musica. VRSVS: Vnde igitur nos 
sumus vsque adeo dpouooi, vt omnes acutas syllabas sonemus productiore mora, graues 
omnes corripiamus? Vel ab asinis licebat hoc discrimen discere, qui rudentes corripiunt 
acutam vocem, imam producunt. LEO: Idem propemodum facit cuculus. VRSVS: Quatuor 
enim rationibus curatum est a priscis, vt omnes syllabae, quantum licet, clarius audiantur, ne 
qua suffugiat aures: aspiratione, tono, productione et diphthongo. Clarius enim auditur prima 
in hero quam in ero, et magis auditur li in ligo quam in intelligo, et sonantior est prior in 
pcopog quam in povog. Itidem in amauerimus sonantior esse deberet ma secunda quam a 
prima, vt in ama sit iambus, verimus tribrachus, nisi quod prima trium acuitur, et ob hoc 
sonantior, quasi musicus per breuem longam et tres breues sonet re re fa re re, amauerimus. 
In hac dictione sonantiores sunt secunda, quia producta, et proxima tono acuto, licet breuis. 
Quoniam autem vocales principes sunt sonorum, diphthongum audibiliorem faciunt duae res, 
gemina vocalis et productio morae. Sonantior enim est prima in audio quam in adeo et vdus , 
in olvog quam in ovog et L'So). Horum si nihil obseruatur, quid est oratio nisi incompositus 
vocum strepitus? Iam intensio vocis et productio percipi non potest, nisi ex aliarum 
comparatione. Potest enim eadem esse breuis et longa, grauis et acuta, si ad alias atque alias 
comparetur, veluti vox pueri grauis acutior est voce viri acuta, et syllaba breuis sic 
pronuntiantis vt Cartusiani pronuntiant psalmos festis diebus productior est longa volubili 
lingua pronuntiantis, quemadmodum sacrifici quidam expediunt preces solennes, dum ad alia 
quae magis sunt cordi festinant. LEO: Intelligo. VRSVS: Quin et idem inter dicendum nunc 
lentius pronuntiat, nunc celerius, nunc demissius, nunc clarius, vtcunque sermonis ratio 
postularit. Nam et oratores in exordiis, in quibus oportet sedatam esse dictionem, longiore 
mora pronuntiant syllabas quam in affectibus, vbi iam incaluit oratio. Atque adeo in hac 
oratione: Primum optimam spem de se praebebat sobrius, quietus, placidus erga socios, 
obseruans et officiosus erga maiores; mox in diuersum versus coepit amare, potare, rapere, 
prodigere turpiter omnia, prior pars lentius sonatur quam posterior. LEO: Fit idem a musicis. 
VRSVS: E proximis igitur petenda est et tonorum et morarum differentia. 

LEO: Quae ratio est breuis ad longam? VRSVS: Dupla, vt aiunt grammatici; verum in 
dicendo non est necesse tam exacte rationem obseruare, veluti fit in concentu musico, aut 
veluti si quis saltet ad citharam. Sat est, si longa sensibili mora distinguatur a breui. Nam fieri 
potest vt vna longa respondeat duabus breuibus, aut amplius; rursus vt respondeat vni breui et 


dimidio. Iam sunt dictiones duriores, quae plus spatii postulant quam aliae, praesertim 
monosyllabae. Diutius enim sonat stant tristes quam stant acies , non solum ob consonantes in 
eandem syllabam coeuntes, verum etiam ob sequentem syllabam, quae excipit, difficiliorem. 
Item plus morae desiderat prima in structus quam prima in legero , quum vtraque sit longa. 
LEO: Liberasti me magno scrupulo. VRSVS: Imo qui exactius super hisce rebus conscripsere, 
docent in quibus syllabis sufficiat vnicum tempus, in quibus vnum semis, in quibus duo semis, 
in quibus tria. LEO: Audio nouam musicam. VRSVS: Haud tamen absurdum est quod 
adferunt. Si vocalis, inquiunt, natura breuis est, et sequitur vnica consonans eaque simplex, 
vnicum tempus obtinebit, vt caput, A.6yog. Rursus vbi vocalem natura breuem muta cum 
liquida sequens, aut alioqui geminata, reddit ancipitem, tempus erit vnum semis, vt lachryma, 
recludo, cygnus, Atlas, tbxvov, Texpeoaa, dvapviaxo); quod a quibusdam obseruatur etiam 
in diuersis dictionibus, vt Tribulaque traheaeque, item Terrasque tractusque maris. Sed 
potissimum si tres sint consonantes, aut prior sit s, habeatue inclusam, vt praemia scribe, a 
produci poterat, nec aliter produci volunt quidam quam elisione s, et littora Xerxes, quia 
sequitur duplex. Iam quae natura vel positu longae sunt, harum duo sunt tempora, vt dos, 
mors. Rursum si vocali natura longae adhaereat vnica consonans in eadem syllaba, in his 
tribuunt morae tempora duo semis, hoc est duo breuia et semibreue, vt sol. Porro tria tempora 
volunt esse, quum vocalem natura longam duae consonantes sequuntur, aut vna duplex, vt 
mons, rex. Huiusmodi multa referebant ex autore Prisciano, cuius autoritas si cui parum grauis 
est, habet simile quiddam Quintilianus libro nono tractans de compositione. Testatur enim non 
omnes breues ac productas esse pares, sed esse breues, breuiores ac breuissimas; contra 
longas, longiores ac longissimas. Exempli gratia producit versiculum Maronis ex Tityro 

Agrestem tenui Musam meditaris auena. 

Quanquam hic nostri codices habent syluestrem pro agrestem, verum id nihil ad rem. In 
agrestem duae primae syllabae natura breues sunt, et tamen gre secunda facit priorem longam. 
Dat igitur, inquit aliud ex suo tempore. Quomodo dat, ni habet plus quam quae breuissima, 
qualis ipsa esset detractis consonantibus? Nunc vnum tempus accommodat priori, et vnum 
accipit a sequenti; ita duae natura breues positione sunt temporum quatuor. Concursus igitur 
mutae et liquidae in gre tardiorem redderet syllabae pronuntiationem, etiam si nulla consonans 
sequeretur. Nunc, quia sequitur st, duplicatur tarditas, vel triplicatur potius, cuius portionem 
transfert in primam natura breuem, tametsi Priscianus non tribueret primae duo tempora sed 
tempus vnum semis, nec secundae tribueret amplius, nisi ob vocalem vtrinque cinctam gemina 
consonante. Verum haec minutiora: sunt; potuisset enim omnibus breuibus geminum tempus 
assignari, si placuisset senatui populoque Grammatico; ita nihil opus fuisset temporis vnius 


sectione. Aliquanto post Fabius non inficiatus a scriptoribus traditum, finalem breuem pro 
longa accipi, aures tamen , inquit, consulens meas intelligo multum referre, vtrumne longa sit 
quae eludat, an pro longa. Neque enim tam plenum est <dicere incipientem timere> quam illud 
<ausus est confiteri>. Atqui si nihil refert, breuis an longa sit vltima, idem pes erit. Verum 
nescio quomodo sedebit hoc, illud subsistet. Quo moti quidam longae vltimae tria tempora 
dederunt, vt illud tempus quod breuis ex longa accipit huic quoque accederet. Nec solum, 
inquit, refert quis cluclat, sed quis antecedat. Vides Quintilianum sensisse discrimen inter 
longam et longiorem, breuem et breuiorem etiam in finali commatis clausula, quanto magis id 
sensurus in cursu perpetuo vocum aut in media dictione. Quod si veterum litterae nullum 
indicassent discrimen, tamen ipse naturalis aurium sensus non sineret aliter iudicare. Quis 
enim non omnino stupidis auribus non intelligat xu minus habere difficultatis in xixov quam 
in KuxXon|J, quum vtraque sit breuis; rursus tardiorem esse sonum in x/.on|J quam in wv, 
quum vtraque sit natura longa, sed illi moram addunt quibus cingitur consonantes a fronte 
duae, a tergo duplex; huic additum v non difficultatem addit sed iucunditatem. Praeterea quis 
non sentit wv facilioris esse soni quum dico xfxuv SQdt, quam quum dico xhwv tqs)(81? Item 
tardius sonare xXcmp quum dico KhxA.(m|t OTQaxi]Yei quam KnxA.cmp oqou? In xbwv eQcu 
sex sunt tempora, in xhwv TQ8}(8i sex semis. In KiwA.ootp oqou septem tempora, in KiwXcmp 
GTQcrtr|Yei nouem semis, ut x/.on|j syllabae dimidium temporis accedat ob moram, quam 
adfert consonantium collisio. LEO: Haud procliue sit ista discernere. VRSVS: Nihil facilius. 
Atque adeo miror hoc homini musico videri, qui noris quomodo <vocem>, quam hodie 
maximam vocant, dividant in longam; rursus quomodo longas in breues, breues in semibreues, 
semibreues in minimas, et has insuper secant in plusquam minimas: tum non ignores 
quomodo proportionibus, quas illi modos hodie vocant, varie producant aut accelerent 
pronuntiationem, nunc ad rationem duplam, nunc ad triplam. Quanquam hac subtilitate nihil 
est opus. Res fuerit euidens, si iuxta musicos breuem seces in semibreuem. Ita in caput prima 
erit breuis; in lachryma breuis cum semibreui; in da et fle duae breues; in sol duae breues et 
semibreuis; in stirps et rex tres breues. LEO: Intelligo. VRSVS: Verum hanc exquisitam 
varietatem negant obseruari in carmine pronuntiando, sed in oratione prosa nihil vetat. At ego 
multo minus arbitror obseruari posse in multorum concentu, praesertim imperitorum. Hinc 
enim, ni fallor, natum est, quod chorus ecclesiasticus nec in psalmis recitandis nec in canticis 
solennibus vllum habet breuium aut longarum delectum, ne tonorum quidem admodum 
magnam rationem, sed omnes pari temporis mora sonant, ne dum alius aliud sonat, 
inaequalitas vocum pariat indecoram confusionem. Et in cantu, si quando vocibus imparibus 
vtuntur, inaequalitatem eam non ex natura syllabarum sed ex suo arbitratu metiuntur. 
Quanquam hoc genus cantionis non recipiunt, qui religionis sunt austerioris, sed spondeis 
pronuntiant omnia. Non dubito tamen, quin Ambrosius suos hymnos obseruatis syllabarum 


modulis canendos instituerit, eamque consuetudinem arbitror valuisse, donec crassior 
litterarum inscitia et inconditus vocum tumultus compulit ad hanc inaequalem aequalitatem 
confugere. Quin audiui concionatores ex hoc genere, qui quo pluris habeantur a populo, 
nouum aliquid ac prodigiosum comminiscuntur, eodem tono, pari mora pronuntiantes syllabas 
omnes, paribus etiam interuallis, quasi singulae syllabae singulas absoluerent dictiones, 
magna quidem admiratione plebis imperitae, sed aeque magno tum risu tum taedio doctorum 
hominum. Hoc enim vere est, quod ait Cicero, latrare, non loqui. 

Verum vt ad institutum nostra recurrat oratio, quemadmodum in productione 
syllabarum plurimum habet momenti facilitas aut difficultas litterarum vnde conflantur, neque 
quicquam vetat quominus in eodem sermone nunc citatior nunc lentior sit pronuntiatio, modo 
in cursu verborum, quam Graeci ooiverteiav appellant, inter vicinas proportio discernat moras 
temporum; ita in modulandis tonis non est eadem ac perpetua ratio, vt omnes acutas sones 
iisdem chordis seu graues aut circumflexas. Licet enim pro sensuum et affectuum varietate 
nunc intensiore nunc depressiore linguae sono vti; ex proxime praecedentibus ac proxime 
sequentibus distinguere vocis modulationem sat erit. Non enim semper pari spatio vox acuta 
vitra grauem intenditur, sed vtcunque commodum est, aut vt sermonis natura postulabit, 
remissior aut ardentior. Interdum enim ad semitonium, interdum ad tonum, nonnunquam ad 
ditonum, alias ad xf]v Sta xeaaaQWV aut Sta Jtevxe tollitur. Quidam etiam altius et vitra xf]v 
6ia Jtaotov sed iam indecore, nec citra speciem insaniae, quae hoc est euidentior quo id 
faciunt crebrius, maxime quum sensus nullam vocis mutationem postulet. Tota haec 
modulandi ratio intra heptachordi modos consistit. Rursus in depressione vocis eadem est 
ratio, nec anxie seruandum est vt omnes, quemadmodum dixi, syllabae eodem tenore, velut 
eadem sonentur chorda, praeter eam quae acuitur. Quod genus si dicas legeramus, 
abominanda, borrenda, non referenda , prima legeramus potest sonari in nete (fingamus enim 
hanc esse, quae grauissimam aedit vocem), secunda in paranete, tertia in paramese, quarta 
rursus in paranete. Rursum in abominanda, primae duae sonari possunt in paramese, tertia in 
mese, quarta in parypate, quinta in mese. Item horrenda prima sonari potest in lichano, 
secunda in hypate, tertia in parypate. Denique non referenda primam sones licebit in 
paramese, proximam in paranete, antepenultimam in nete, penultimam in paramese, vltimam 
in nete. LEO: Hic desidero meam citharam. Sed age dic quo pacto discernitur acutus tonus a 
circumflexo? 

VRSVS: Duplici nota, productione temporis et intentione vocis vt lentiore, ita 
remissiore. Non huc accersam musicorum subtilitates, qui distinguunt tonum ac semitonium, 
diuidunt per apotomas dieses commata schismata et diaschismata. Nobis ad hanc rem sufficit 


discrimen toni, semitonii, si vis et ditoni. Sit igitur hoc discrimen inter acutum et inflexum 
quod inter tonum et semitonium, aut si hoc videtur obscurius, quod inter tonum et ditonum. Et 
hoc discrimen Latini prorsus negligunt, quum quoties penultimam natura longam excipit 
vltima breuis, in priore loco sit circumflexus accentus, non acutus. Vidi primam habet acutam, 
vidit primam habet circumflexam; illud perinde sonat quasi dicas fa re (nam docendi gratia 
crassius est loquendum), hoc quasi dicas fa mi , aut si syllabam, cui tonus additur, conferas 
cum praecedente, acutus perinde sonabit quasi dicas re mi perfecto tono, circumflexus quasi 
dicas mi fa, quia semitonium est. Quod si cuius aures sunt hebetiores quam vt hanc sentiant 
differentiam, sit acutus fa vt aut vt fa, circumflexus fa re aut re fa, prout syllabam 
intendendam cum praecedente aut sequenti conferes. Haec quum discreuerint veteres et vsu et 
praeceptis, an non piaculum est nos hoc discrimen in totum negligere? Quis enim nunc 
discernit pronuntians inter has creta, musa, Roma, meta, vena nominandi vocandiue casu et 
creta, musa , Roma, meta, vena auferendi casu? LEO: Certe nemo. VRSVS: Rursus inter 
luctus recto casu et luctus paterno casu? Atqui in prioribus est trocheus et prior syllaba tonum 
habet circumflexum ob vltimam breuem, in altera prior habet acutum propter sequentem 
productam. LEO: Audiui veteribus vltimam semper habitam pro ancipiti. VRSVS: Verum 
vltimam carminis, non cuiuslibet dictionis; et quod veniae datur in carmine, fortasse dabitur et 
in colis aut periodis, tametsi ne illic quidem, nisi vt pro breui sones longam, non contra. In 
synepia vero nequaquam idem licuerit. Et quanquam euidentius breuis ac longae discrimen 
est, vocalem excipiente consonante, vt fructus et fructus, vt post docebimus, tamen apud 
veteres finalis vocalis nulla sequente consonante manifesto discrimine signabatur. Id esse 
verum liquet ex Diomede grammatico, qui docet o in fine verborum solere produci Graecorum 
exemplo, qui vt Xeyco dicunt et TUJttco, ita illi dico et cedo. Post, inquit, vsus in tantum 
obtinuit vocalem hanc haberi pro ancipiti, vt ridiculus esset qui non corriperet. At vnde 
deprehendebat hoc irrisor ille, si tum pronuntiabant vt nos pronuntiamus hodie? Nimirum ex 
accentu et mora temporis, praesertim in cursu. Qui producebat, dicebat dico tibi. Iam duae 
dictiones habebant sex tempora, et syllaba prior in vtraque tantum habebat acutum. Qui 
corripiebat, ita sonabat dico tibi, et eaedem dictiones non habebant nisi quinque tempora. 
Itidem si dicas amo pecuniam, facile dignoscent aures an sones iambos duos et pyrrichium, an 
tribrachum et dactylum. LEO: Monitus sentio. 

VRSVS: Nunc aliam accipe fabulam, quae rem eandem doceat. Quintilianus libro 
duodecimo narrat rusticum quendam testem interrogatum an nosset Amphionem negasse. At 
cuius intererat illum nosse hominem, quum esset minime stultus, suspicatus est, id quod erat, 
rusticum hominem quidem nosse, sed non agnoscere vocem parum rustice pronuntiatam. 
Itaque veluti de altero percontans rogauit an nosset Ampionem, videlicet aspiratione sublata et 


secunda syllaba breuiata. Protinus agnouit Ampionem, qui Amphionem non nouerat. Hic 
accentus quoniam anteit penultimam, non indicat discrimen quantitatis syllabicae. Quum enim 
penultima sit breuis, in antecedenti tonus sit oportet, siue corripiatur illa siue porrigatur. Vnde 
igitur rusticus ille discernebat a longa breuem? Nec enim refert ad dignoscendi facultatem, 
quod apud rusticos vitiose corripiebatur. Sic esse pronuntiandum existimabat. Hoc mihi satis 
est, quod aurium iudicio secreuit breuem a longa. Vnde, inquam? Non accentu, vt modo 
dicebam, sed mora temporis. Quum enim vrbane pronuntiaret Amphionem, ionicus erat curo 
(xet^ovog, hoc est, spondeus cum pyrrichio; quum Ampionem more rusticorum, trocheus erat 
cum pyrrichio. Suetonius indicat Neronem Caesarem mortuo Claudio stultitiam exprobrare 
solitum vnius vocalis productione. Quoties enim incideret, vt diceret illum esse mortuum, ita 
loquebatur: Desiit inter viuos mcorari, porrecta prima syllaba. Quis autem erat hic ioco locus, 
si quemadmodum nunc loquimur, ita tum quoque nullum longae breuisque discrimen 
sentiebant auditorum aures? Num haec tibi videntur satis aperta? LEO: Non habeo quod 
contradicam. VRSVS: Accipe quod his omnibus euidentius est. Tot autores apud Graecos 
scriptores de numeris orationis conscripserunt, inter quos sunt Aristoteles ac Theophrastus, si 
rhetores contemnimus; tot apud Latinos, praesertim M. Tullius et Quintilianus. At oratio 
numerosa quibus rebus constat? LEO: Pedibus opinor. VRSVS: Recte, nam iisdem pedibus 
constat oratio soluta quibus carmen, nisi quod non aeque certis legibus inter se iunguntur. At 
pedes vnde constant? LEO: Ex breuium ac longarum syllabarum inter se connexione. VRSVS: 
Rursus qua re discrepat a breui longa? LEO: Porrectiore mora pronuntiandi. VRSVS: Si tum 
confundebatur longarum ac breuium discrimen, quemadmodum hodie facimus, quorsum 
attinebat celebres et graues viros tot voluminibus praecipere de numerosa dictione? Ac Romae 
quidem, quoniam Democratia propter senatus autoritatem temperata erat Aristocratia, multa 
apud populum, nonnulla etiam in senatu agebantur; Athenis autem, quod esset Democratia 
pura, omnia agebantur apud populum. Quod si plebes imperita non discernebat longas a 
breuibus, quorsum opus erat Demosthenem olei simul et somni iactura hac sollicitudine 
discruciari? Sin indocta multitudo bene modulatis delectabatur, rursus male compositis 
offendebatur, qua fronte nos nobis loqui videmur, qui praeter accentus nullum in syllabis 
discrimen facirimus, atque hic ipse accentus frequenter in causa est, vt pro breui sonemus 
longam? Frustra tam operose praecipitur, qui pedes congruant initiis et clausulis incisorum, 
membrorum et periodorum, si nostri arbitrii est pro breuibus longas, pro longis sonare breues. 
Quur in mediis vitabant immodicam syllabarum celeritatem, quae sic offendebat aures, vt 
puerilium crepitaculorum strepitus, vnde Aristoteles eiusmodi compositionem chordacem 
appellat, si vbicunque tonus est, licet sonare productam? vt mulier faciat dactylum non 
tribrachum, et temeritas faciat diiambum, non paeonem quartum, qui constat pyrrichio et 
iambo. Animula misera periit si pronunties vt oportet, offenduntur aures eruditae concursu 


breuium, quasi tu xf]v %OQSaxa saltanti canas aut xf|v XQexavoXo. At nos hic sonamus 
diiambum in animula, duos dactylos in misera periit. Quur quibusdam visum est durius, quod 
Marcus Tullius in clausula posuerit balneatori et archipiratae, Demosthenes rtaot xai 
jtaaaig, qui finis est iambici scazontis, constans ex trochaeo et molosso, si nobis licet 
balneatori tribracho et spondeo, archipiratae dactylo et spondeo sonare? Rursus quur laudatur 
haec eiusdem compositio iisdem in armis fui, quod in armis fui spondeus iambo praeponitur 
aut quod iisdem in armis fui sint duo cretici, si nobis licet, vt fere facimus, sonare dactylum et 
dichoreum in iisdem in et armis fuT? Siquidem tono decepti priorem in fui producimus. Aut 
qua ratione probatur illa Ciceronis clausula criminis causa, quia spondeum praecedit creticus, 
si nobis permittimus creticum vertere in dactylum, quod improbatur ab artis scriptoribus? 
Idem dicere possum de clausula Ciceronis verum etiam nota, in qua spondeus succedit ana 
paesto, si nobis liberum est pro anapaesto sonare dactylum, vt fere nunc vulgo sonant etiam 
docti. Quur illa Ciceronis clausula doctis olim visa est felix patris dictum sapiens temeritas 
filii comprobauit, quod vltima dictio dichoreum absoluat, si tum liberum erat pro dichoreo 
sonare paeonem tertium, hoc est pyrrhichium ac trocheum? Sed exemplorum plus satis. Vides 
quantum syluam adferre queam; sed haec declarandae rei abunde, ni fallor, sufficiunt. LEO: 
Mihi sane supersunt etiam. Caeterum nunc aures ista non diiudicant. VRSVS: Quidcausae, 
nisi quod aures habemus asininas? quibus non placet lusciniae cantio modulatissima. Et tamen 
istae aures in Musarum donis plus quam asininae in saltationibus ineptis, in ebriis cantionibus 
sentiunt longae, breuis, acutae, demissae mediaeque vocis discrimen. LEO: Sic est: vbi 
intenderis animum, ibi valet. Si haec sunt vera quae narras, vt sunt profecto verissima, nullus 
hoc tempore sonat Latine. 

VRSVS: Adde, ne Graece quidem, vtcunque nobis placemus. LEO: Multi quaerunt in 
vocibus Graecis, quas vsurpatione sui iuris fecerunt Latini, quae ratio accentuum sit 
obseruanda. VRSVS: Isthuc expedire perfacile est. Si vox deflexa est ad normam Latinae 
declinationis, seruetur accentus Latini regula. Id praeterquam quod iustius est, etiam 
commodius est. LEO: Quamobrem? VRSVS: Quia apud Latinos perpetua ratio est, Graeci 
variant, eo quod Latini fere spectant penultimam in polysyllabis; in dissyllabis tonus prope 
semper est in priore, nec aliunde alio migrat, quemadmodum apud Graecos. LEO: Exemplo 
rem feceris dilucidiorem. VRSVS: Quidam malunt dicere grammatice, grammatices, 
grammaticen Graeco more quam Latino. Atqui Latine si dicas, tonus semper erit in ea quae 
tertia est ab vltima. Alioqui grammatica vltimam habebit acutam; grammatices patemus casus 
et grammatice datiuus circumflexam; rursus o grammatica acutam quanquam in septimo casu 
cogeris esse Latinus. Item qui Timotheus dicit Latine, semper acuit antepenultimam, et 
hactenus conuenit cum Graecis, quoties vltima corripitur. Caeterum quoties vltima sit longa, 


tonus migrat iuxta Graecos in penultimam, vt Timothei, Timotheo ; in Timotheum remigrat in 
locum suum. LEO: Expeditius itaque dicemus sophia prima acuta et philosophia 
antepenultima acuta? VRSVS: Sic opinor. Nam quod Christiani quidam tantum tribuerunt 
accentui Graeco, vt in metro quoque syllabam natura longam corripuerint, velut in idola et 
paraclitus, ecclesia et si qua sunt alia, condonandum arbitror pietati potius quam imitandum. 

LEO: Explana, quaeso, crassius, quo sono discernatur natura longa vocalis a breui. 
VRSVS: Id ne putes rem nouam, dilucide patet in linguis vulgaribus, quae et sono et scriptura 
discernunt longam a breui, longam aut geminata vocali scribentes aut addita vocali vertentes 
in diphthongum. Dic Batauice album, sentis vnicum i; dic latum, sentis geminum, quum 
tamen dictio sit monosyllaba. Audis apud machinas quibus onera tolluntur e nauibus, quoties 
iubent volui rotam, simplex i; quoties vinum postulant, geminum. Rursum dic Batauice 
lagenam, audis vnicum e; dic Flandrice carnem, audis geminum. Idem discrimen in optimo et 
bestia, vltimo et forma calcearia. Dic Batauice pellem, audis vnicum e; dic multum 
Brabantice, audis duo. Item Batauice puteum, audis v simplex; dic extra, audis geminum, nisi 
mauis hic esse peculiarem diphthongum. Item dic Anglice panem, audis e breue; dic Batauice 
latum, audis ee geminum. Dic obesum Batauice, audis e breue; dic simultatem, audis 
porrectum. Dic Batauice rotam, audis a breue; dic consilium, audis diphthongum ae. Idem fit 
in foramine et vadite, in balneo et lucro. LEO: Iam mihi succurrunt istius generis exempla 
innumera. VRSVS: Quo magis mirum est nos haec omnia confundere, seu Graece seu Latine 
loquentes. 0f]Q vox natura longa excepta prima littera quid aliud sonat hodie quam apud 
Latinos viri quae natura breuis est. Item jtuq nos sequuti Graecos male pronuntiamus, quum 
Germani vocem eam a Graecis sumptam recte sonent, nisi quod tenuem vertunt in aspiratam, 
Bataui in v consonans. Jtag nos male sonamus, Galli recte, quum humile dicunt aut passum. 
LEO: Sic est profecto. VRSVS: Iam in 0f]Q quod ipsum ad nos fluxit a Graecis, Batauica 
lingua, dum sonat dier, 0 mutato in 6 declarat quid sonuerit apud Graecos 0f)Q. Ad haec quid 
aliud sonat syllaba mus in animante longa quam in dictione mimus breuis? LEO: Nihil 
prorsus. VRSVS: Atqui discrimen docet Batauus sonans animantis vocabulum, in quo audis 
geminum v; si sones simplex, nullus quid velis intelliget Latine nesciens. Tantum est 
discriminis in mora syllabae, quod nos, perinde ac si nullius sit momenti, plane negligimus. 
Nihil enim aliud sonat nobis hodie las in puellas quam in Pallas', es in res quam in verbo es; 
lis in facilis quam in lis, vnde litis; or in Exroto quam in vincor; lus in nullus quam in palus 
et salus; atque item de caeteris. Nec vllo modo dubitandum, quin veteres distinxerint 
manifesto vocis discrimine. Ne quis autem existimet hoc vsque adeo barbaricum esse, de quo 
loquimur, praeter alios grammaticos et Quintilianus ipse prodidit Latinos vsque ad Accii 
poetae tempora et vitra vocalem productam per eandem geminatam notare solitos, veluti si 


scribas vaanus pro vanus, turbaas pro turbas, rees pro res, liis pro lis, doos pro dos, saluus 
gemina vocali pro salus. Si nullum erat discrimen, vnde priscis tanta huius rei cura? Nunc 
vero quid interest inter priorem syllabam in mala adiectiuo et mala substantiuo, quod illis erat 
maalal Inter finalem is huius verbi legis et finalem audis, quod illi scribebant audiisl Inter 
legi a legor et legi a lego, quod illis erat leegil Inter vinis verbum et viuis nomen, quod illi 
viuiisl Inter Sog Graecum verbum et dos dotis, quod illi doosl Inter vltimam manus genitiui 
et vltimam vulnus? LEO: Deum immortalem, quantum a recta pronuntiatione degenerauimus! 

VRSVS: In Graecis prope grauius etiam aberratum est. Quis enim distinguit inter 
Tujrropai. indicatiuum et rujmopai subiunctiuum? Aut quis inter ag in ALvetag et ag in 
Xapjtag? Inter xaXog nomen et xoAcog aduerbium? Inter xiJQiog et xuQLWg, si tonum tollas, 
quum ipsum m ex duobus o pusillis conflatum admonere nos debuerit et productionis et soni? 
Quod si nihil aliud sonabat o quam co, quid sibi vult quod grammatici tantopere praedicant co 
veluti grandius quiddam resonans e specu oris? Quid autem facilius quam eandem vocalem 
duplicatam non ictu vocis sed productione sonare? Id facillime percipiet, qui primum pro vna 
sonarit duas, quemadmodum solent nondum absoluti musici, quo certius canant ad ictum 
manus, longam diducunt in duas breues: rursus eadem mora perpetuo sono pronuntiant 
eandem longam, animo tantum imaginantes geminum vocis ictum. Simili ratione periti 
complures breues aut etiam longas continuo sono pronuntiant, nec errant in moris, animo 
supputantes interualla non voce. Sic apud Latinos ex tibiicen factum est tibicen. Igitur vt recte 
sones legi praeteritum a lego, primum fac vocem trisylabam et dic leegi prima acuta, deinde 
pari mora sed voce continua legi, vt haec vox quattuor temporibus extendatur, quum legi a 
legor constet tribus. Vt recte sones lege a lex, dic leege, mox inflexa priore lege, vt dictio 
constet tribus temporibus, quum lege verbum constet duobus. Item dic luctuus trisyllabus, 
mox luctus extento v. Dic mdala, mox mala, quum arboris fructum indicas. LEO: Tu quidem 
crassissime doces. VRSVS: Nimirum crassis tradenda. 

Itidem qui volet assuescere pronuntiandis diphthongis, primum diuidat, deinde 
contrahat in eandem vocem. Primum sonet musae, deinde musce', primum foenum, mox 
fcenum; primum audio tetrasyllabum, mox audio trisyllabum; primum eUge trisyllabum, mox 
euge dissyllabum, sic vt vtranque vocalem liceat agnoscere, quamuis sono confuso. Idem in 
diphthongis Graecis, vt Jt&ig jtaig, Ar)poG0evei AquoaOfvEt, oivog oivog, poiioa per v 
Gallicum, poboa. Similis in Graecis productis est exercitatio. Primum dic ALvetaag, mox 
conflato sono in longam Aiveag. Item r| diuide in duo ee ore diductiore, aut in duo a Scotica, 
et dic YQappaxLXEBg, mox perpetua voce grammatixqg, memor prioris soni, vt xqg id sonet 
quod apud Gallos sonat sed, apud Zelandos caseus. Similiter pubg per u Gallicum, deinde 


pbg. Item xaXoog, mox xaAxbg. LEO: Video facillime discerni vocalem longam a breui. < 
VRSVS >: Si consonans finiat syllabam, vt in audis, legis; at non perinde facile, quoties 
vocalis claudit syllabam. Quum enim dico is ab eo, sic enuntio quemadmodum Bataui 
glaciem; quum lis vnde litis, sic effero quemadmodum Gallus sonat lilia. At minus est euidens 
discrimen in colo verbo et colo nomine, in mala substantiuo et mala adiectiuo, in putet a puto 
et putet a puteo verbo. Accentus enim obscurum habet discrimen, nisi mora prolationis 
accesserit, nec ea facile sentitur nisi in contextu, quam, vt dixi, Graeci vocant ouvEJtEiov; 
veluti si dicas Da bona mala, ex duabus breuibus praecedentibus et vna sequente sentitur a 
productum in mala. Item ex bo acuto sentitur ma circumflexum. Hinc iocus ille Plautinus, 
quum Sosia herae minanti magnum malum mutato accentu respondet pregnanti potius esse 
dandum malum, 

vt quod obrodat sit, animo si male esse occoeperit. 

Verum his in rebus emendatior est Germanorum lingua quam Gallorum, qui finales syllabas 
omnes fere producunt, nisi si qui vulgatam pronuntiationem dedidicerunt. Ita sonant caput 
quasi geminum haberet v, et audit dicit similiter, maxime vero quum dictio desinit in s. Itaque 
recte pronuntiant salus, virtus et fructus gignendi casu, quae nos confundimus, at non recte 
eodem sono pronuntiant dominus et seruus; mus et Iesus recte sonant, at non recte minus et 
laesus. Recte sonant audis, venis, nescis, at non recte audit, venit, nescit, aut non recte scribis, 
legis, dicis. Bene sonant os, mos, flos; at non bene 004)65, xa^og, xbQiog. Est igitur hic quod 
discamus a Gallis, est quod illi vicissim discant a Germanis. In mediis item ac primis syllabis 
amant porrigere vocales, velut quum dicunt arma, licet a sit positu longa, tamen perinde 
sonant quasi sit geminum a, aarma sono continuo. Id quo possint commodius, elidunt e 
duabus sequentibus mutis alteram, sonantes mania pro mamma et alium pro allium, aduco pro 
adduco, atero pro attero, valo pro vallo, anuus pro annuus. 

LEO: Suggeris animo quiddam, de quo frequenter addubitaui. Grammatici distinguunt 
vocalem natura longam et positu longam. At apud Latinos quum omnes sint ancipites, eoque 
dicantur natura longae quae positu longae non sunt, estne ratio qua per sonum possim 
dignoscere? VRSVS: Et hoc te docebit vulgata Gallorum pronuntiatio, qui omnes fere sonant 
vt natura longas, duas consonantes aut vnam geminam voce separantes a vocali praecedenti. 
Nos enim vidisti sonamus, vt penultima syllaba desinat in s, vltima incipiat a t; Gallus 
penultimam finit in i, et vltimam incipit a st. Rex, lex, fex, et pax et natura et positu longas 
Galli recte sonant; at fax tantum positu longam non item. LEO: Sed praeter discrimen soni, 
vnde liquet positune an natura sit longa vocalis? VRSVS: Ex cognatis dictionibus hoc 


elucebit, in quibus abest altera consonantium, velut in amasti a natura longum esse declarat, 
quod et in amare sit longum et in amati, quum absunt consonantes. Idem apparet in regis, 
legis, fecis et pacis. Contra in face, in noceo vnde noxa, in Arabe et trabe declaratur vocalis 
recti esse positu non natura longa. Rursus in xexi)(f)a et xucfjog: manifestum est u positu non 
natura longum esse in xujxxo), xm|HO et similibus. Eadem est ratio in xirxvoq priore ancipite. 
Proinde qui duas consonantes separat a praecedenti vocali, si producte pronuntiat, declarat 
natura longam esse; sin alteram partitur priori vocali, alteram posteriori, significat positu 
longam. Qui in xuxvog sonat priorem breuem, consonantem vtranque iungit posteriori vocali. 
Sic Oratius Donatura cygni si libeat sonum, et Forma captiuae dominum Tecmessae', emes 
separandum est a te. Quanquam est nonnullis sua quaedam pronuntiandi ratio, quae iubet 
consonantes posterioribus vocalibus annectere seu diducere, velut in Atlas et aruspex. 
Quoniam prius compositum est a x/.do) et a, particula vehementiae, rectius xk separatur a 
prima vocali, quemadmodum in daxa^ug; posterius compositum ex ara et specio siue specto, 
sp rectius annectitur vocali sequenti. Contra est in abstemio', quoniam dictum est abstinentia 
temeti, s melius annectitur primae syllabae. Quanquam haec magis pertinent ad orthographiam 
quam ad pronuntiationem. 

LEO: De vocalibus et accentibus videor mihi satis instructus. Superest vt de caeteris 
item consonantibus nobis edisseras. VRSVS: Referam quod memoria suggerit. Tres sunt 
mutarum ordines: primus est p tenuis, b mediae, ph aspiratae, quam Graeci propriam habent 
4 >; secundus c tenuis, g mediae, et ch siue % aspiratae; tertius t tenuis, g mediae, et th siue 0 
aspiratae. Atque hae potissimum mutae dicuntur, quod ne sibilum quidem aut stridorem aut 
strepitum vllum aedere possint, nisi vocalis addita sonum expediat. P sonatur dum compressis 
labiis spiritus ex arteria prorumpens diducit os addita vocali, quae si praecedat mutam, vocalis 
velut obmutescit. Exempla sint pa, ap; vnde Fabius hoc tribuit felicitati linguae Graecanicae, 
quod nullam habeant vocem desinentem in vllam mutam nec in m, quae et ipsa velut obruit 
vocem ore compresso. Consimili ratione promitur b, nisi quod leniore compressu labiorum 
vox exit, sed paulo largiore spiritu; largissimo p siue (f>. Euidens discrimen senties, si 
continenter pronunties pe, be, phe. C vero reducta introrsum lingua et hinc atque hinc ad 
molares illisa haerentem intra os sonum propellit in palatum superius. Nec aliter sonatur g, 
nisi quod lenius exit et paulo largiore spiritu, quum chi plurimo flatu proferatur; discrimen 
senties, si sonueris co, go, cho. T sonabis, si summa lingua pulsaris supernos et infernos 
dentes, eos quos Graeci, ni fallor, xopeig appellant, modice diductos. D crassius erumpit, th 
crassissime. Eadem est sonandi ratio in duplicibus, vt tpdA.A.O), ^evog, yd^a, aut in 
compositis, velut in jxxuo), itveo), 4 )QdQ». Item in xxdopat, xxqpa, xvtaaa, yvtovat, yyovc,, 
xXda), ( 3680 ). Rursus in xpf]pa, Tpd)A.og, 6ptbeg, 8Xaa), 0 vr|x 6 g et aliis huius formae. 

Nunc expendamus quantum in his a germano sono degenerauerimus. Graeci pro Jt 
sonant b Latinum, si m littera praecedat, vt Epjtoooq emboros, oupjtai^opai symbcezomae, 
au pjroaLOV symbosion. Id durius fit, quum idem faciunt in diuersis dictionibus, mutato etiam 
sono v in p, vt epjTQtbxoH embroto, epjxuQi embyri. Et hoc mutuamur a vulgi deliciis. Nec 
enim huiusce rei vlla mentio fit apud veteres, vsque adeo in caeteris minutiis tradendis pene 
dixeram superstitiosos. Rursus pro (3 sonant v nostrum consonans, | 3 axQa %05 vatrachos, 
appQOOLog amurosios, quum probabile sit (3 apud priscos Graecos idem sonuisse, quod apud 
Latinos sonabat b. LEO: Quibus in hanc sententiam duceris argumentis? VRSVS: Primum est, 
quod ex tot Grammatices scriptoribus nemo varietatis huius facit mentionem. Hoc si leue est, 
dicam aliud. M. Tullius in epistola quadam ad Paetum, vt demonstret eandem vocem apud 
alios obscoenam esse, quae apud alios sit verecunda, nec in verbo turpitudinem esse sed in 
sensu loquentis, producit bini et |3ivet, quae Latinis sit pudica, Graecis obscoena. Atqui si 
(3lv8L sonabat tum Graecis, quod vulgo sonat hodie, non erat vox eadem apud vtranque 
gentem, nihilo magis quam apud Latinos bini et vini. LEO: Probabile est quod narras. 
VRSVS: Arguit idem Graecanicarum vocum vsurpatio. Quod enim Graeci dicunt (3oi)g, nos 
dicimus bos, et quod illi (3oav nos boare', quod illi TUQ|3av, nos turbare', quod illi [3aA,aveiov, 
nos balneum. Quid autem infinita persequor? Et si quid detorqueinus, in diuersam partem id 
facimus citius, veluti quum pro |3a|3ai dicimus papae. Hic peccant et eruditi; vulgus autem, et 
qui vulgatam pronuntiationem non dedidicerunt, interdum pro b pronuntiant v consonans et 
contra, vt bibit pro viuit et viuit pro bibit. Id peculiare dicitur cuidam Hispaniarum regioni. 
Audiuimus et Gallos aliquot ad eundem modum sonantes. Sunt et apud Germanos, qui pro b 
sonent p et contra, vt pipere pro bibere, et biber pro piper. LEO: Lrequenter istiusmodi voces 
audisse memini. VRSVS: Imo et in libris manu descriptis huius pronuntiationis vestigia saepe 
deprehendimus, vt pabtismus pro baptismus, et velle pro belle, et bictus pro pictus, [3dxoq pro 
raxxoq. Sed plus etiam est erroris in c, cui respondet apud Graecos x. Aliud enim sonat Latinis 
quum praecedit e, i, y, ae, oe quam quum antecedit a, o, v, vt in Ceres, cinis, cynicus, coelum, 
caecus', aliud in canis, colo et curo. Nam in illis vulgus nostratium pene nihil discernit inter c 
et s, vt vix aures diiudicent coenae dicas a coena an sene a senex, et vtrum silicem pro lapide 
an Cilicem pro gente, citum a cio an situm pro positum. In Sicilia primae syllabae sonum aegre 
dignoscas a sono proximae. Qua quidem in re minus peccant Itali, praesertim Romani, qui 
tametsi non prorsus eodem modo sonant c ante vocales omnes, tamen ita pronuntiant, vt 
manifesto discrimine dignoscas c litteram ab s, linguam in latus dentium laeuum intorquentes 
quum sonant Cicero, Caesar et Cyrus; in aliis tamen minus est crassitudinis, vt in canis, colo 
et cura. Difficilior autem est huius litterae distinctio, quoties praecedit s, vt in scio et Scytha, 
resciscit, asciscit; quam tamen euidenter ac feliciter exprimunt Romani, nos mire 


confundimus. Nos hic et alio peccamus modo, spiritum addentes c, quoties antecedit s et 
sequitur a vel v, schando sonantes pro scando et schutum pro scutum. Quin et Graeci x suum 
crassius sonant, quasi vergens ad y ac sibili nonnihil meditans, quoties praecedit vocales aut 
diphthongos 8, i, r|, u, ai, ei, oi, ut, quam in caeteris. Nec dubium quin haec differentia 
profecta sit a vulgo, quando nemo veterum id scripto prodidit, quum tamen aliis de rebus 
minutissimis plurima conscripserint. Ex linguis autem popularibus, quas constat olim lingua 
Graeca permixtas fuisse, coniicere licet, x ante vocales quaslibet perpetuum suum obtinuisse 
sonum. 

Sic Germani vulgo sonant Caesarem, Bataui silicem, sic Picardi ici, quod imitatum est a 
Graeco exei. Nec me fugit hanc Galliae partem ob pronuntiationem rideri a caeteris; retinet 
tamen manifestiora Graecae Latinaeque linguae vestigia. Rursus si quis audiat Anglum 
petentem osculum, agnoscet Graecum xboai, in qua voce nos pro u Graeco sonamus v 
Gallicum. Et in nostrate lingua, quoties illud tenue volumus exprimere, pro c scribimus k, non 
aliter sonantes eam in ky quam in ka, veluti quum diminutiue dicimus puellam aut puerum non 
diminute, aut nosse aut pectere aut mentum, et quum Angli dicunt iugulo aut regem aut serua. 
Nec defuere Latini, qui non patiebantur c praeponi a, vt ca, sed xa scribendum censuerunt, 
quod ab eruditis reiectum est, negantibus hic opus esse littera Graecorum commodatitia, quum 
c suum natiuum sonum ad omnes vocales deferat. Probabile est igitur et apud Graecos x et 
apud Latinos c eodem fuisse sono, quacunque vocali sequente. Nam Latini k propemodum pro 
superflua duxerunt, quemadmodum et q, quibus vix vtebantur, nisi quum vnica littera 
signarent totam dictionem, vt Q. pro Quinto, K. pro kalendis. Atqui superuacanea non est, si 
nostrum c crebro proxime accedit ad vocem s. Postremo vel a ranis discere licet quod narro. 
Nam his haec littera peculiaris est, quum audimus illas quotidie modulantes illud suum 
(3q 8XEX8X8^ xoa^ xoa^, in quo non percipitur illud crassius, et ad y sibilumque vergens, 
quod nunc audimus in vulgata Graecorum pronuntiatione. LEO: Certum est argumentum. 
Nam ranae non mutant cantionem suam tot iam saeculis, quum homines nihil sinant esse 
diuturnum. VRSVS: Non absurde dicis, siquidem ranis lingua summa religata est, postrema 
quae faulces spectat libera, vt aliter sonare non possint. Iam mediam quae est y vel g Latini 
non semper eodem enuntiant sono. LEO: Qui sic? VRSVS: Quum dicis vaga, vago, exiguus, 
nonne aliud audis quam quum dicis vage, vagii LEO: Prorsus. Nam in ga et go et gu audio 
nescio quid crassius ac spirantius. VRSVS: Item aliud audis in lego quam in legis, legit, in 
longas quam in longis. LEO: Sentio. VRSVS: Similiter in Graecis aliud audis, quum dicitur 
08oX6ya)L 08oA,oyou, 08oA,oya quam quum 08oA,oye, 08oA,oyoi. LEO: Vt nos quidem 
sonamus. VRSVS: Huic malo succurrit Germanorum pronuntiatio, qui Sono per omnia simili 
dicunt lego, legis, legit. LEO: Video quemadmodum ex corruptis libris, itidem ex linguis 


quamlibet vitiatis posse quaedam deprauata restitui. VRSVS: Atqui nos Bataui ridemus hic 
Germanos, quasi vitiosum sit, quicquid diuersum est. LEO: Ad istam rationem nihil non esset 
vitiosum inter homines. Verum vt hic recte sonant g, ita perperam sonant quum dicunt caudeo 
pro gaudeo et Cades pro Gades. VRSVS: Ita sane sonant quidam, qui vulgatam 
pronuntiationem dediscere aut non potuerunt aut neglexerunt. Verum ex malis si quid inest 
boni, decerpere sapientis est. 

Nos tamen grauius peccamus in aspirata % siue ch. LEO: Tantumne peccatorum? 
Expectandus est annus Iubilaeus. VRSVS: Fortassis excusabitur ab aliquibus, quod pro mi i 
sonamus mihi, rursus pro mihi michi, quo iure veteres in Hebraeis vsi sunt, quo sonus sit 
vegetior vt in Ioahim et Ioachim. Verum quod pro hjtoxQttoov 'UJTOXQuaov, pro Christe 
sonamus criste, pro chrisma erisma, quis feret? LEO: Nemo, nisi qui nescit discrimen inter 
Christum et cristas. VRSVS: Sunt ex aduerso qui aspiratum pronuntiant etiam cribrum. LEO: 
Isto nomine Germani superiores male audiunt, quum et id si quod est vitii multis modis 
compensent, et ab Italis profectum videatur. VRSVS: Scio quid dicas. Arrium sentis, quem 
epigrammate ridet Catullus, qui pro commodis dicebat chommoda, pro insidiis hinsidias, ex 
cuius immodico flatu tantum erat discriminis, vt poeta timuerit ne, posteaquam ille Syriam 
petens nauigasset Ionium mare, iam non Ionium diceretur sed Hionium. Et olim fuerunt apud 
Graecos, qui vitabant aspirationem, Iones opinor, et apud Latinos priscos. Et ne quid 
existimemus sub sole nouum esse, sunt hodie qui spiritum addunt vbi nihil opus, et spiritum 
adimunt vbi erat addendus. Quorum hoc posterius Flandriae parti gentilitium est, qui mira 
constantia spiritum addunt tenuibus, et adimunt aspiratis. Is error velut agnatus haeret illis 
etiam Latine Graeceue sonantibus. Quemadmodum enim vulgata lingua dicentes herum 
subtrahunt spiritum et sonant honorem, ita quum dicunt honorem addunt; Latine loquentes 
vlulam vocant hululam, et humilem vmilem. LEO: Pulchre pensant vitium vitio. VRSVS: 
Audiui Florentiae in professione publica constanter pronuntiantem chorpus, chalidus et 
champus, quum tamen ea ciuitas procul absit a mari, etiamsi plus satis ventorum immittit 
imminens Appennini dorsum. Arbitror tamen non fuisse Florentinum. Contra caeteri Itali vix 
distinguunt hominem ab omine, quod nos ingenue distinguimus, et vtrique alteros ridemus, 
quum peccemus vtrique. Ac ne soli nos in pronuntiando labi videamur, sunt apud Italos, qui 
ex publico sermonis vsu pro laudo sonant laldo, pro audio aldio. Rursus qui pro deus degus, 
pro eum egum siue echum; ad haec, qui more Hebraeorum plerasque syllabas extremas acuto 
sono pronuntiant, Bergomates ni fallor. Mentior nisi his auribus audiui Romae sacrificos ad 
hunc modum pronuntiantes, quumque narrarem in conuiuio quid audissem, existimans id 
inscitiae vitium esse, risere quidam, et protinus agnouere cuiates essent qui sic pronuntiassent. 
LEO: Equidem arbitrabar nos solos barbaros sonare barbare. VRSVS: Hodie vulgus nusquam 


non est barbarum. Quin et chi non prorsus idem sonat in %ouq 8, %8iQag, ^oigog, %f)v, 

%8QQOvr|aog quod in %aQa, XOQOg et efivoD^og. Illic enim audis nescio quid sibili, quod in 
posterioribus non audis. LEO: Num id recte? VRSVS: Non vlla ratio, sed deliciae morem 
hunc inuexerunt, mea quidem sententia. LEO: Apparet. VRSVS: Quod dicam a priscis 
traditum est, y si sequatur aspirata y aut alterum y aut '£ sonat medium quiddam inter v et y, vt 
eyyetQiSiov, ooyyog, ayyeXog, /dr/2;, acJ)Ly'£, enchiridion, rhonchus, angelus, lynx, sphinx. 
Adeoque non conuenit his litteris in, eadem dictione, vt si prior syllaba desinat in v vertatur in 
y. Nam ab sv et yeiQ compositum est eyyetQiSiov. Quod si post y succedit x, vtriusque 
litterae sonus mutatur, velut in avdyxr|, Auyxeijg. Nam in his y propemodum sonat v, et x 
propemodum y; propemodum dixi, quod non ad plenum exprimitur v et y, sed medium 
quiddam inter vtrunque. Simile quiddam auditur et apud Latinos, si litterae g succedat n aut 
alterum g aut c aut q , velut in magnus, agnus, pignus, cygnus, magnes, agger, aggero, ancora, 
anquiro. Ac veteres, quorum est Victorinus, adeo putabant nobis hic deesse litteram medio 
sono inter g et n , vt pro aggerem et suggestum scribendum existimarint angerem et 
sungestunv, rursus pro ancora agcora, pro anglia agglia. Verum n littera nostris auribus 
blandior vicit. Illud certe constat, Italos emendate loquentes aliter sonare magnus, agnus, 
quam nos sonamus. Nec enim sonant agnus vt a per se sonet, nec ag,nus vt g haereat priori 
vocali, verum pro g audis quiddam quod neque sit prorsus n, neque prorsus g, sed e duobus 
medium quiddam. Ex eodem fonte nascitur, quod quidam scribere maluerunt anquiro quam 
acquiro , quod q vim obtinet eandem cum c et k. Ea varietas declarat illos nec prorsus sonuisse 
g nec prorsus n, sed medium quiddam. Idem censebant de ecquid, nunquid, nanque, tanquam, 
quanquam et similibus. Vis enim litterae q sic m vertit in n, vt g sonum admisceat. LEO: Haec 
mihi videntur argutiora quam pro nostra regione. 

VRSVS: Simile quiddam tradunt de sono medio inter m et n, si sequatur p, b aut ph, vt 
in ampullis, Lycambes et Amphimachus. Ausculta, vt sonos auribus diiudices. Quid audis, 
quum sono Lycanbesl LEO: N. VRSVS: Quid quum Lycambes ? LEO: Prorsus m. VRSVS: 
Quid nunc? Lycabes. LEO: Nec m nec n , sed quiddam vtrinque mixtum. VRSVS: Bene habet 
quod haec inter nos aguntur lingua; nam calamo non possint exprimi. LEO: Nisi vocalis esset 
calamus, quales erant illi plus satis loquaces, qui Midae auriculas sic traduxerunt, vt hodie 
quoque prouerbio celebrentur. VRSVS: Sic est. Sed vt pergamus: in t, d et th siue 0 vide quot 
modis peccetur. Germani superiores th subinde sonant et scribunt pro t, protheus pro proteus. 
Contra nos sonamus t pro th, vt in theologus, Timotheus, et Phaethon, Phlegethon aliisque 
innumerabilibus, sed multo magis quum aspiratae adhaeret consonans alia, vt pro 0vi]t6c; 
sonamus rviytog, pro Ethna Etna, pro 0O8r|)O) TO£h|xn, pro Thraces Traces. Et in totum aegre 
assuescimus huic aspiratae sonandae, quam feliciter exprimunt Angli in initio, quum sua 


lingua dicunt furem; in fine, quum dicunt fabrum ferrarium. Nam his vocibus velut 
inimitabilibus solent hospitem prouocare. Qui crasse docent, monstrant 0 propemodum sonare 
quod nobis sonat ts, quam syllabam nostra lingua facillime sonat in tsa, quum duabus syllabis 
dicimus simul. LEO: Agnosco. VRSVS: Quin frequenter d et t differentiam confundimus, 
veluti quum pro Dauid sonamus Dauit et ad Petrum, ad te, at Petrum, at te; quod idem 
facimus in b , nonnunquam sonantes pro abs te aps te, quum d et b crassius sint sonanda. Porro 
quod Graeci x sonant vt nos d Latinum, quoties praecedit v, in evxog et evxBQa, arbitror eos 
eodem iure facere quo pro tc sonant b Latinum in epjtogog. Nam quod pro ti sonamus ci, 
quoties excipit vocalis, fortassis veterum autoritate probatum est in Laurentius et patientia, 
quum idem apud Graecos nequaquam fiat. 

De duplicibus duobus ^ et tp iam per occasionem diximus, quas Galli aegre pronuntiant, 
duntaxat in initio dictionis, salmus sonantes pro psalmus et senia pro xenia. Nos hic certe 
sumus feliciores. Et Gallorum quorundam vulgus hic addere solet e, exenia pro xenia, epsallo 
pro psallo. Idem faciunt in st, sp, pro sto sonantes esto, pro specto expecto. LEO: Isthuc non 
in Gallis tantum animaduertere licet. VRSVS: Scio et ante dictum esse, cum quibusdam 
Hispanis hoc illis esse commune. Et vna tantum Galliae pars habet quod dico, ne totam in me 
concites. Tertia duplicium est t,, complectens in se o et 6, si 6 crasse pronunties. Vnde Graeci 
quidam pro y«'C« scribunt yaoSa, pro peXi^eiv peXiaSetv. Alii rursus Sia vertunt in 'Ca; inde 
nobis etiam 'Cdpo/.og pro 5ia|3oXog. Hanc litteram, quoniam non reperitur in Graecis 
dictionibus, Latini fere vertunt in geminum ss, vt in patrisso TtaxQito) et in musso piPto). Eam 
Germani et feliciter et frequenter vsurpant lingua vulgata, quemadmodum et Sarmatae 
videntur ea delectari. Nos tamen loquentes interdum vsurpamus illius sonum vbi nihil opus, id 
fere perpetuo quoties 5 incidit inter duas vocales, pro laesa dicentes laeza, pro vise vize, pro 
illuso illuzo, pro risi rizi. Quod vnde venerit in nostram consuetudinem non satis queo 
coniectare, quum Romani non varient in huius litterae pronuntiatione, nec causam video 
mutationis, nec ab vllo veterum tale quicquam sit traditum. Nec enim ,va debet aliud sonare in 
musa quam sonat in salus, nec so aliud in viso quam in solus, nec se aliud in vise quam in 
sedeo, nec si aliud in risi quam in sileo. Nec huiusmodi rei quicquam est apud Graecos, 
quibus o sonum suum perpetuo obtinet locis omnibus. LEO: Atqui quosdam audio pro 
simplici s sonare geminum. VRSVS: Atque adeo scribunt, quoties antecedit longa vocalis, vt 
in caussa et laessio. Ad eum modum scribere solitum ferunt M. Tullium. LEO: Fortassis hint 
nata est varietas. VRSVS: Fieri potest, quanquam reclamat Romanorum consuetudo; at nos 
idem facimus, etiam si correpta vocalis praecedat, vt in nisi et miser. Quibus autem hic vsus a 
pueris inolitus est, similiter peccant et in Graecis, sonantes pe^ov pro peoov, et poeta pro 
pobaa. 

LEO: Video rem operosiorem esse quam putaram, emendate pronuntiare. Verum 
nondum explicuisti quo pacto sonandum sit t,. VRSVS: Recte mones, nam exciderat, o lingua 
pone dentes superiores appressa profert lenem sibilum, qualem aedit serpens minitans et 
erectus, vbi quis imprudens propius ad nidum accesserit, vnde littera S figuram habet eius 
animantis sibilum aedentis et inflexo corpore deterrentis. Vnde et exsibilandi verbum 
deductum. Huic sibilo accedit sonus 6, sed crassior aut lenior potius, quemadmodum in 
caeteris duplicibus sibilum antecedit habitus oris quo sonatur p aut c. Demiror autem quur 
haec littera tantopere displicuerit Dionysio rhetori, qui tradit eum ferarum esse sonum et vix 
homine dignum, quum Graeci in plerisque dictionibus q vertant in o, sicut attigimus supra. 
Rursum quoties incidit xx geminum, malunt in geminum oo vertere, pro yXdtxxa yXtoooa, pro 
©exxaXog ©eaaaXog, pro xb oh sonantes. Nam si ideo displicet, quod hunc sonum a 
serpentibus didicerunt homines, displicere debet et k, quae ranarum est et coccycis, et b, quae 
est ouium, et m, quae est boum, et o, quae est asinorum, et q, quae est canum rixantium, et a, 
quae est puerorum vagientium. LEO: Atqui ne desit omnino patronus Dionysio, prisci Latini 
videntur illam elidere soliti. Quod genus illud ex epigrammate quod refert Plinius in historia 
naturae: 

Reginae Iunonis supremi coniugis templum. 

Item illud ex Ennii versibus quos adducit A. Gellius: 

Doctus, fidelis, suauis homo, facundus, suoque 
Contentus atque beatus, scitur, secunda loquens in 
Tempore. 

VRSVS: Quid mihi narras Ennios, quasi non idem hodie faciant in oratione soluta Galli, quod 
Ennius fecit in carmine, prorsus elidentes s, quum incidit inter vocalem et consonantem; in 
fine vero sic obscurantes porrecta in immensum vocali, vt vix sentias, velut in est et dominus, 
in quorum priore eliso s sonant geminum aut triplex potius eee, in posteriore v trium vocalium 
habet spatium. LEO: At mihi videntur viri iusti pariter ac prudentes Hispani, qui quod Galli 
peccant in s abunde pensant, nihil sine hac littera pronuntiantes, ac saepius eam in eandem 
dictionem infulcientes. VRSVS: Vera narras. LEO: Si ludere vacaret, dicerem Gallos, 
quoniam non assueuerunt sibilis ob serpentium illic raritatem, metu ac religione vitare 
litteram, ne prouocatum cognato sibilo noxium animal frequentius eo demigret. Contra 
Hispanos, vt viros fortes et serpentium sibilis assuetos, adeo contemnere illos, vt etiam 


obsibilent, quo absterreant, quomodo solent quidam oppedere tonitruis. Quod si nunc in re 
etiam seria fas esset iocis indulgere, poteram et illud aduersus Dionysium proferre, quod 
matres ac nutrices hac littera quam ille vipeream vocat somnos accersunt infantibus. Sed 
mittamus et iocos et recentiorum delicias ac fastidia; quot homines, tot sententiae. Magis me 
mouet, quod priscis illis tantopere displicuerit, qui parce litteram hanc admiscuerunt, in 
tantum vt quidam totas odas conscripserint aoiypmg, hoc est, nusquam admixto o. Quin et 
Pindarus fertur hanc litteram infamasse versu: jtqIv pev qoiJtE o/oivoTevei ((xuvip-vta 
SiBuQappwv mi xo aav xi(36aA.ov av0QO)Jtoi. Iam et illud admiror, quum £ respondeat 
gemino sigma, in hoc enim vertunt Latini, quur tantopere probetur eruditis, vt Quintilianus 
homo minime surdus vix aliam putet spirare suauius, vt in Zephyris et Zopyris. < VRSVS >: 
Dicam quod uenit in buccam. < LEO >: Vt lubet. < VRSVS >: Ipsa se mollit, vt quaedam, si 
modice sumas, laedunt; si copiose, prosunt, vt de lactucis et testudinibus est proditum. 
Quemadmodum n in manna iucundius sonat quam in maneo, et m in mamma mollius est quam 
in lama. Tum vis litterae 6 admixta temperat asperitatem sibili. LEO: Nihil absurdi loqueris. 

< VRSVS >: Superest /, de qua superius per occasionem nonnihil attigimus, sed 
pleniorem explanationem, data opera, in hunc distulimus locum. Et hanc quidam iudicarunt 
superuacaneam, scribentes philius, phacio, phacies ; mox ph seruata Graecis dictionibus, 
phama, Phaeton, Phoebus, Philippus, Pamphilus , Latinis dicata, / felix, facio, fibra. 
Quanquam ne hic quidem satis constantes sumus. Nam famam, fugam et furem per / 
scribimus, quum Graecis sint (f)r||ar|, (fjuyf], 4>d)Q. Quod si prorsus idem sonat/quod ph siue (f) 
constat litteram esse superuacaneam. Rursus si nihil interest in sono, qui conuenit vt (f> 
numeretur inter mutas,/locus datus sit inter semiuocales? Ad haec quid opus erat Aeolibus 
digamma, quum haberent (f), aut nobis quum suppeteret /? Fatentur enim omnes Claudium 
Caesarem iure addidisse digamma Aeolicum, quod nostro / inuerso notabatur -|, vtcunque 
vicit consuetudo. Ad haec, quum autores quidam tradant apud nos v consonans eam habere 
vim, quam apud Aeoles habet digamma, sequitur has litteras sono variasse, quandoquidem 
constat v consonans sonare diuersum quiddam ab /. LEO: Sic apparet. VRSVS: Iam 
Priscianus, non omnino malus autor, scripsit nonnihil esse discriminis inter ph et /. Quod 
euidentius facit Quintilianus libro primo, referens iocum Ciceronis ex oratione pro Fundano, 
testem Graecum opinor irridentis, quod primam eius nominis litteram sonare non posset, 
Phundanus dicens pro Fundano. At M. Tullius magis erat irridendus, si Graecum (f) et 
Latinum / nihil sono discrepant. Idem Fabius libro ni fallor 12. commemorat hanc litteram 
Latinorum inter eas, quae parum felicis sunt soni, quod inter dentes effletur, vnde fieri putat, 
vt sermo Latinus ne possit quidem ad iucunditatem Graecanicae pronuntiationis aspirare. 


Atqui si in hac littera paria faciunt Latini cum Graecis, ridiculum est quod Fabius hoc 
argumento persuadere conatur, nos Graecis inferiores esse vocum suauitate. Adde his, quod 
Terentianus, docens huius litterae pronuntiationem, euidenter indicat discrimen inter ph et/; 
quum enim docet aspirationem in initio vocalibus additam, aut consonantibus quatuor a tergo 
adiectam, non mutare litterae sonum sed tantum aspirationis gratiam addere, Sotadeo metro 
sic rem explicat:: 

Quia non adicit litterulis nouum sonorem, 

Sed Graecula quaedam scholicae nitela vocis. 

De/longe aliter loquitur; referam enim illius carmen: 

Imum superis dentibus apprimens labellum 

Spiramine leni, velut hirta Graia vites. 

Hanc ore sonabis, modo quae locata prima est. 

An non hic duplici nota discernit </> ab /? Primum quod in / labium inferius apprimitur 
superioribus dentibus, deinde quod spiritu leniore profertur, veluti studio vitandi Graecam 
aspirationem, quae est in (j) cuius sono labiis vtrisque diductis spiritus vehementior erumpit. 
Et haud scio an probabile sit, percontatorem illum qui ex Amphione sustulit aspirationem, de 
quo supra meminimus, ex Amphione <fecisse> Amfionem, quemadmodum alter ille Graecus 
ex Fundano fecit (fmndanum. Quae si vera sunt, triplici varietate distincta sunt ph, / et v 
consonans. LEO: Qua ratione possunt auribus discerni? VRSVS: In ph magis stringuntur 
labia, priusquam erumpat spiritus; is erumpit vehementior labiis ac dentibus latius diductis. In 
/ lenius, dentibus pene coeuntibus, et inferiore, vt dictum est, labro superioribus dentibus 
affixo, vt inter haec littera velut effletur. In v consonante multo etiam mollius effertur 
aspiratio quam vel in (f> vel in/, idque diductis et labiis et dentibus in exitu vocis. Nunc 
auribus obserua sonos, et oculis os meum intuere. Dico pha, fa, va. Rursum phama, fucio, 
vado. LEO: Papae manifestum video discrimen. VRSVS: Superest scrupulus, quid Aeolibus 
sonuerit digamma, tum autem an hodie recte sonemus v consonans. Primum vbi iaceo 
sonamus conflatis primis vocalibus, praeter ia nihil audimus in sono noui. At quum idem 
facimus in vadit, velo, vino, volo, vulnus , aliud quiddam sentiunt aures. Sona id, duabus 
syllabis. LEO: Id. VRSVS: Contrahe. LEO: Ia. VRSVS: Fac idem in va. LEO: Va. VRSVS: 
Contrahe simili modo. LEO: Sentio sonum primae syllabae in nostratibus verbis, quum 
dicimus vigilare, molle, vinum, et habitare. VRSVS: Vna igitur nobis deest, si recta est horum 
temporum pronuntiatio. LEO: Dic clarius. 

VRSVS: Inter ph et/nonnihil interesse in confesso est. LEO: Est. VRSVS Inter /vero 
et v consonans multum interesse res ipsa loquitur. LEO: Vt nos quidem sonamus. VRSVS: 
Atqui quum Batauus sonat album aut latum, aliud audis vi quam quum Latine dicis vide; 
rursus aliud, quum Batauus dicit percontari, aliud quum vlcisci aut stringere. LEO: Recte. 
Verum id scribunt per geminum vv. VRSVS: Nimirum differentiae causa. Nam et illis est v 
consonans eo sono quo Latine loquentes efferimus, veluti quum dicunt pinguem aut 
simultatem. Contra quum dicunt scito aut legem. Alioqui quae vocalis duplicatur initio 
dictionis, nisi mutet naturam? Nunc accipe et illud argumentum. LEO: Hic sum. VRSVS: 
Quum grammatici diligenter indicent affinitatem litterarum inter ipsas, veluti quum pro i 
ponitur v, vt in optumus; pro aspiratione/, vt in fordeo pro hordeo; pro s t, vt in mertare et 
pultare; pro v o, vt in dicont pro dicunt, ac similibus innumeris, nusquam mentionem faciunt 
affinitatis inter/et v consonans. Tanta est soni vicinitas, vt si paulo lenius sones/, fiat v; si 
paulo pressioribus labris v, fiat/. LEO: Non leue, per Musas, argumentum. VRSVS: Ad haec 
apud Aulum Gellium libro xiiii cap. 5 grammaticus vbi praescripsisset legem, per quam 
nomina desinentia in vs, si proxime antecederet i, vocandi casum inflecterent in i, non in e, vt 
egregius egregi, quemadmodum Virgilius Virgili, dium, riuus et cliuus et huius generis alia 
hoc lemmate excepit a regula, quoniam non simpliciter desinerent in vs, quemadmodum 
Virgilius, sed in eam quae per duplex v scribitur, ad cuius litterae sonum declarandum 
repertum esset digamma Aeolicum. Quod si id tum sonabat vus in riuus et cliuus quod hodie 
nobis, nihilo magis erat opus exceptione in riuus quam in Rufus, quum esset manifestus 
consonantis sonus ante v posterius. LEO: Persuades alium fuisse sonum. Quid igitur censes? 
VRSVS: Censor esse non ausim, at diuino veteribus propemodum sonuisse/, quod Graecis 
sonat <|> et quod hodie/sonat Phrysonibus; sonant enim asperius quam nos, qui et v consonans 
propemodum sonant vti nos /, veluti quum dicunt muscam, volare, metuere, quae nos per v 
consonans sonamus lenius. Porro v consonans sonuisse quod apud Aeoles et Claudium 
Caesarem digamma. Id denique propemodum sonuisse, quod apud nos hodie sonat vv 
geminum. Nam quod in vulgata pronuntiatione v consonans sonamus aliquanto lenius quam/, 
apparet ex iisdem deliciis ortum, quae pro epjtOQog sonant emboros, et pro (3lvbl vini. LEO: 
Quibus indiciis isthuc colligis? VRSVS: Ex iis quae iam commemoraui, tum ex linguae 
nostratis vestigiis, quam constat Graeco Romanoque sermone permixtam esse. Innumera sunt 
locorum vocabula a vico dicta, vt quum dicimus Comitis vicum, Pastorum vicum, Fontium 
vicum, in quibus vltima scribitur per v duplex; vnde colligere licet quid olim sonuerit Latinis v 
consonans in vicus, vanus et riuus. LEO: Verisimillimum est quod narras. VRSVS: Item 
quum vulgata lingua nominas vinum, deprehendis quid in vino sonuerit prima syllaba. Idem 
arbitror esse, quum dicimus violentiam, quanquam corruptis, vt solet, litteris aliquot. Rursus 


quum pro vacare dicimus vigilare, et quum sonamus ventum et ventosum. Similiter quum 
apud nos velut euanescit v, illi scribunt per geminum w, vt quum dicunt graue, iurare, vexare, 
fatuum, duos. Nam apud nos pluribus litteris additur quam apud Latinos. Contra quum apud 
Latinos habetur/, Phrysones et Angli quidam vertunt in/, nos in v consonans, vt hodie sonant 
Latini, velut in fluere, fluctu, pisce et similibus innumeris. Nam in pisce et hinc deriuatis p 
tenue mutauimus in ph, pro qua scribebant/; nos rursus / vertimus in v consonans, vt nunc 
quidem profertur. LEO: Certa narras, mira tamen, et haud scio an omnibus credenda. VRSVS: 
Hinc est quod Germani spirantiores Latine loquentes confundunt interdum has litteras, v 
consonans et/, quum efferunt conuidit pro confidit ct fideo pro video. Nec mirum videri debet, 
si quod tradidimus non est perpetuo verum, sed fallit in quibusdam dictionibus, quum non 
ignores quanta sit sermonis vulgo crediti volubilitas et inconstantia. LEO: Caetera facile 
corrigerentur, nimirum vt aliquo discrimine sonemus / in filius et ph in Philippus. Caeterum 
illud durum, si quis pro vanus sonet wanus aut pro riuus riwus, atque item in caeteris, quae 
per v consonans efferuntur. VRSVS: Nec est necesse, vt prorsus exprimamus vulgatam 
Germanorum pronuntiationem; satis est si paulo longius recedamus a sono /, et aliquanto 
propius accedamus ad sonum v vocalis. Nam inter / et v consonans fuisse dissonantiam 
euidentiorem quam nunc est et illud arguit, quod nusquam altera in alterius vicem succedit, 
quod tamen in caeteris fit passim, inter quas vel tenuis intercedit cognatio, velut in ponXopai 
et volo ; rursum in eo quo veteres, teste Fabio, pro hoedo dicebant foedus, pro hordeo fordeum. 
Verum non occurrit vbi vel/mutarint in v consonans, vel v consonans in/. LEO: Nondum 
animum omnibus scrupulis liberasti. Veteres qui meminerunt de digamma Aeolico, veluti 
Quintilianus, Priscianus, Aulus Gellius et, ni fallor, Victorinus, exempla proferunt, in quibus v 
antecedit seipsam, vt in vulgus et seruus, riuus et diuus. Quod si littera Aeolica non alibi 
locum habet, quid sonabit v in vanus, Venus, vino et volol VRSVS: Et in his eundem sonum 
indicat epigramma, quod Ioannes Tortellius, vir suo seculo magnus, Romae sibi visum fuisse 
testatur, in quo bis fixit scriptum erat pro vixit. LEO: Nil moror: fortasse Germanus quispiam 
aut Phryso posuit, quasi nos Romae non deprehenderimus in huiusmodi monumentis insignes 
soloecismos. VRSVS: Atqui non sic elaberis, o bone. Terentiani versus audi: 

Vt vade, veni, vota refer, teneto vultum: 

Creuisse sonum perspicis et coisse crassum: 

Vnde Aeoliis littera fingitur digammos, 

Quae de numero sit magis vna consonantum, 

Vocalis in istum mage quam versa sit vsum. 


Audis hic in exemplis va, ve, vul Quo minus autem posuerit vi, metrum obstitit, quanquam 


dicere poterat videto vultum, atque in his v mauult esse nouam litteram Aeolicam quam ex 
vocali mutatam. LEO: Nondum exemisti scrupulum. Prae A. Gellio et Quintiliano contemnere 
possem Terentianum, et quod ait de digammo potest ad vltimum exemplum pertinere, 
videlicet vultum. Nam epigramma nihil me mouet. Aul. Gellii sententiam retuli, Quintiliani 
verba subtexam: Nostri, inquit, praeceptores ceruom seruomque v et o litteris scripserunt, 
quia subiecta sibi vocalis in vnum sonum coalescere et confundi nequiret; nunc vv gemina 
scribuntur ea ratione quam reddidi. Neutro sane modo vox quam sentimus efficitur, nec 
inutiliter Claudius Aeolicam illam ad hos vsus litteram adiecerat. Ex his Quintiliani dictis 
perspicuum est, fuisse quendam sonum quem nec (f> redderet Graecum nec / Latinum nec v 
consonans. Rursus constat v consonans aliud sonuisse in vado, venio, video et volo quam in 
riuus aut seruus, et hunc sonum Latinis litteris notari non potuisse; eoque peregrinam litteram 
a vicinis Aeolibus mutuo sumptam, quam Styappov appellant, quae ne videretur eadem cum/ 
Latina, inuersa est —|. Ea loco vtriusque v ponebatur in ser-\s , nec alias videtur habuisse 
locum. Nos autem nihil discernimus v consonantem, siue praecedat v siue alias vocales, 
etiamsi hoc discrimen Quintilianus significat fuisse perquam tenue, sentimus inquiens; et 
tamen erat aliquod, cuius gratia Romanus Imperator putarit litteram aliunde accersendam. 
VRSVS: Sic vrges, quasi meditatus ad hoc certamen accesseris. Cogemur itaque quartum 
addere sonum, phu, fu, vo, vu, vt ph in phuga spiritum obtineat Graecanicum; / in fundo 
flatum Latinum; v in volo crassius quiddam quam/; v in seruus longius absit a sono/quam v 
in seruos, ac propemodum sonet quod apud barbaros et olim sonabat v geminatum. Qua de re 
satis opinor ante dissertum. LEO: An satis, non liquet. Nam Victorinus tradit Aeolicum 
digamma eandem esse litteram quam Hebraei dicunt Vau, eamque respondere nostrae v 
consonanti. Sed libet quod in scholasticis disputationibus solenne est dicere, acquiesco, quo 
reliqua peragas. 

VRSVS: De g igitur dictum est inter illius cognatas. De h propemodum conuenit inter 
grammaticos e litterarum catalogo iure submouendam esse, nihiloque iustius videri vt inter 
litteras numeretur, quam si apud Graecos spiritus toniue nota in litterarum ordinem 
accerseretur, quum interim, inuitis grammaticorum centuriis prope dixerim, regnet in mediis 
litteris, praeposita vocalibus lenius sonans. Rarius enim postponitur in aliquot barbaris et 
interiectionibus, veluti in ah, vah, oh et proh, non sine rixa tamen grammaticorum 
cauillantium id per apocopen fieri, quum integrae voces fuerint aha, vaha, ohe et prohe; aliis 
dicentibus nihilo magis praecipi posse, quomodo scribendae sint interiectiones, quam 
praescribi potest alienis affectibus, quorum illae sunt notae. Consonantibus vero postposita 
vehementius sonat. Postponitur autem c, t, p. Semper autem r apud Graecos, si consonans 


haec sit vocis initium; rursus in medio geminatis qq additur posteriori, vt in choris, thymum, 
Phyllis, et rhetor, et catarrhus. Nec raro mediis vocalibus interseritur, quo sonus sit vegetior. 
Siquidem Aulus Gellius citat peruetustos codices, quos existimabant fuisse Maronis 
«i'ToyQd(|)OL'5, in quibus ait se vidisse versum hunc ex secundo Aeneidos libro 

Exultat telis et luce coruscus aena 

ita fuisse scriptum, vt superne inter a et e h littera fuerit annotata, a 1 'ena. Similiter in illo versu 

Aut foliis vndam tepidi despumat a h eni. 

Quod idem in nihil et mihi factitatum iam prius admonuimus. Adeo vero non est 
superuacanea, vt Aeolum exemplo Latini quoque huius vice subiiciant/, dicentes, vt modo 
dictum est, pro hordeo fordeum et pro hoedus foedus. Latini in Graecis vsurpandis non raro 
vertunt in 5 , quum pro uq dicunt sus, pro um-oflioq superbus, pro BQJtco serpo, pro eirta 
septem, pro i-q sex. LEO: Mirum istos adeo contempsisse spiritum, quum videamus et arbores 
diffringi et tecta subuerti et mare intumescere et terraemotus cieri spiritu. Verum illud adde, 
quomodo promendus hic flatus? VRSVS: Quidni superne? LEO: Non hinc ambigo, quanquam 
et ructus superne erumpit, sed quibus et quomodo temperatis organis? VRSVS: Id in arteria, 
musculis et faucibus situm est tam morigeris, vt animo nonnunquam aliud agenti tamen 
obsequantur. Puer virilem vocem aedere non potest, sicut nec mulier, nimirum ob angustiam 
transitus. At vir constrictis musculis, quum libet, vocem aedit puerilem, et alioqui contractis 
aut dilatatis faucibus et arteria pro suo arbitratu magis exilem aut grandiorem emittit. Nec 
igitur summis labris aedendus est flatus, qualem solent qui pultem plus aequo feruentem 
refrigerant, nec ab vmbilico ducendus, vt solent Germani quidam, tantum efflantes venti 
quantum molae farinariae circumagendae sit satis, sed moderate proferendus e faucibus, neque 
fatigandus pulmo, velut in spiritosis ac labore anhelis. Sunt enim in quos illud e satyra possis 
dicere: 

Tunc immensa caui spirant mendacia folles. 

Et sunt rursus qui moleste ferant sibi inhalari spiritum alienum, qui nonnunquam obolet 
allium, caepas aut salsamenta aut polypum, vt absit scabiei contagiosae aut pestilentiae 
alteriusue morbi periculum, quum nullus sit facilior quam per halitum transitus. LEO: Vnde 
mihi videtur modestiae causa natum, quod quidam ore presso loquuntur, quae res apud Gallos 


mulierculis versa est in iocum oris pusilli. VRSVS: Ab eadem modestia natum arbitror, quod 
olim oculis semiclusis inuicem intuebantur. Id indicant picturae nostrates ante annos fere 
centum aeditae, tali forma nobis exhibentes, si quos intelligi volunt ab improbitate vehementer 
alienos. LEO: Emoriar, nisi isthuc in picturis mediocris antiquitatis saepenumero miratus sum. 
VRSVS: Verum vt hoc ineptum sit, tamen est in oris et oculorum diductu quaedam decora 
mediocritas. Me puero sese sic stringebant mulierculae, vt insectas diceres. Ea res quum esset 
inepta, videbatur cum primis elegans simulque, quod erat consequens, verecundum habebatur 
quam minimum cibi capere. Ad id enim confert medii corporis strictura. At e diuerso parum 
decorum est mulierem discinctam videri: 

Virtus est medium vitiorum vtrinque redactum. 

Idem obseruandum in diducendo rictu, in dilatandis faucibus, in promendo spiritu. Peccant qui 
nihil aspirant, peccant qui aspirant omnia, peccant qui lenius quam sat est, peccant qui plus 
satis, sed grauissime peccant qui praepostere id faciunt. Nec quiuis flatus est aspiratio 
litteraria. Concitatus, anhelus aut qui procul semotis loquitur, vt solent nautae rusticique, 
maiore spiritu loquuntur, quam qui cum proximis confabulatur. Verum hoc nihil ad 
grammaticum. Alioqui nullius litterae sonus absque spiritu promitur. 

De spiritu satis videmur nugati. Addamus his, si videtur, reliquas semiuocales l, m, n, et 
r, inter quas Q Dionysius y8Vvaioxaxr|v appellat, quum sit asperioris soni. Nam linguae 
fastigio in palatum superius vibrato tremulis ictibus fragorem reddit, qualem audimus in 
lapide magno impetu perpulso funda aut iaculo balista excusso aut baculo virgaue celeri motu 
per aerem acto. Vnde in dictionibus quibus celeritatem, impetum aut asperitatem significare 
cupimus, hanc litteram admiscemus, veluti Graecis in qeIv, outq, xoouo), %£ipaQQOUg, 
xoryo), xocr/jL' 5 , xoopoq, porpo); Latinis in rapio, ruo, roto, fulgur, tonitru, torrens, ructus, 
horror, fremo, frendo, strido. LEO: Itane voces ad rerum quas significant similitudinem 
effictae sunt? Arbitrabar fortuito natas, aut certe pro arbitratu instituentium repertas. VRSVS: 
Imo referunt ipsis elementis ipsoque sono quod significant, verum nihil est necesse rem totam, 
vt est, voce repraesentari; satis est aliquam similitudinem apparere. Quae si non appareat, 
tamen aliquid causae subest, cur huic rei vocabulum hoc sit impositum. Bellum apud nos 
ominis gratia blanda voce sonatur, quemadmodum apud Graecos Furiae dicuntur Eumenides. 
Ita qui lenitatem aut lentitudinem declarant, amant /, vt Graecis Xeiog, Xt/eiv Latinis lentus, 
labi, lenis, lubricus ; quae vero magnitudinem, m, qua nulla spatio maior littera, gaudent, vt 
Graecis peyag, paxoog, apud Latinos magnus, mons, moles. LEO: Quur igitur leonem 
dicimus potius quam reoneml VRSVS: Vel ominis causa, vel quia in longum porrectum est 


animal nullius proceritatis. LEO: Si vera narras, oportebat cuiuslibet rei in quauis lingua idem 
esse nomen. VRSVS: Nihil est necesse. Quum enim sufficiat qualiscunque rei repraesentatio, 
potest eadem aliis atque aliis modis effingi, veluti quum Graece dicis youvo), Latine hio, 
Batauice chapen, in singulis sentis expressam oris diductionem. LEO: At quur paxQOV et 
piXQOV, quum diuersa significent, eandem habent consonantem? VRSVS: Affinitas inter 
contraria poscebat hac, sed per a, quod ample sonat, et i, quod exiliter, notatur discrimen. Ad 
haec quoniam eiusdem rei multae sunt qualitates, satis est si ab vna quapiam harum sumatur 
vocabulum; nec absurdum sit, si res eadem lingua pluribus vocabulis signetur. Verum satius 
est vt hanc disputationem in aliud tempus reiiciamus, vel quia vix habet exitum argutatio, vel 
quia ad id quod instituimus nihil habet momenti. Alias dabitur ocium, si libebit. LEO: Tuo 
arbitratu; sed absolue quod orsus es. 

VRSVS: De / dicam. Itaque si linguam valide tendas in eam palati partem quae dentibus 
supernis est proxima, moxque diducas os, erumpit blandus ille tinnitus, sonantior tamen in 
medio ac fine quam in initio dictionis, vt sol, mei, volo, lego, nisi quum finit syllabam, vt 
soluo, saluus. M vero compressis inter se labiis mugitum quendam intra oris specum attractis 
naribus aedit, sonantissima in medio duplicata, vt mamma; in fine prorsus obmutescens, vnde 
pL^eiv dicuntur Graecis et Latine mussare qui tacite loquuntur, nec audent vocem claram 
aedere. Hinc et mutum dixerunt Latini. Superest n, quae ad palati conuexum inhaerente lingua 
gemino naris et oris spiritu vocem explicat, maxime tinniens in medio geminata et in fine 
dictionis aut syllabae, vt in manna, mandragora et nomen. Vnde et tinniendi verbum Latinis, 
elementi vocem exprimens, fortassis et ganniendi. Docet autem Labius olim diu fuisse rarum 
semiuocales duplicare, vt in alliis, lallare, Tullius, manna, sanna et curro; et probabile est 
veteres sic fuisse loquutos vt scribebant. Nam eam rationem Quintilianus indicat optimam, vt 
ita scribantur dictiones, quemadmodum sonantur. Contra vocales, vt dixi, productas 
geminabant. LEO: Isto pacto Gallos video posse defendi, qui palium dicunt pro pallio, mania 
pro mamma, sana pro sanna, anum pro anno, panum pro panno, torens pro torrens. 
Quanquam hoc non in liquidis tantum faciunt. Ex concursu quarumlibet consonantium 
aliquam elidunt, aut certe obscurant, dum capa dicunt pro cappa, lipus pro lippus, batus pro 
battus. VRSVS: Ridiculum sit nunc in nostram pronuntiationem asciscere, quae Ciceronis 
etiam aetate erant obsoleta. Nec minus tamen peccant, licet diuerso vitio, qui pro simplicibus 
sonant geminatas, comma pro coma, commedo pro comedo, comminus pro cominus, collo pro 
colo, bonnus pro bonus, curro pro curo, rippa pro ripa, pro pene penne, pro anus annus, 
camellus pro camelo, muste lia pro mustela, suadella pro suadela. Si vetustas patrocinatur 
errori, antiquum est et haec ita sonari. Etenim ni fuisset hic error, Victorinus non rixaretur 
cum suis discipulis, quod in his dictionibus consonantem perperam geminarent. Quanquam 


idem autor indicat consonantem duplicandam Sicilica notula signari solere, quae cuiusmodi 
fuerit, nec mihi satis liquet nec refert, quum is scribendi mos iam olim exoleuerit. 

Nihil opinor superest praeter y, qua Latini non vtuntur, nisi in Graecis dictionibus. 
Sonum illius fuisse medium inter i et v Gallico more pronuntiatum iam indicauimus. Vnde 
non defuerunt, quorum est Victorinus, qui y litteram nobis necessariam esse iudicarunt, in 
gyla, mysera, proxymus, optymus, Sylla, pro quibus nos gula, misera, proximus, optimus et 
Sulla sonamus, quanquam Sylla est vsitatius. LEO: Vtinam libeat et illud addere, quod solent 
litterarum doctores. VRSVS: Quidnam? LEO: Vt exemplo proposito praeceptiones velut in 
speculo nobis ostendas, exigasque num satis vel intellexerim vel meminerim, quae tam multa 
disseruisti. VRSVS: Nihil grauabor, verum id lingua fieri non potest, nec est vnde petamus 
calamum, atramentum et chartas. LEO: Imitabimur veteres pastores, qui teneris arborum 
corticibus inscribebant suos amores, spina opinor vtentes pro stylo. VRSVS: Non 
committemus vt cuiquam in nos damni dati sit actio. Est mihi vagina recens ac versuum 
aliquot capax, et styliis adest, quanquam non in hunc vsum paratus. LEO: Vtinam sic 
abuterentur omnes suis armis. 

VRSVS: En scribo: 

Optima quaeque dies miseris mortalibus aeui 

Prima fugit, subeunt morboi tristisque senectus 

Et labor, et dira<i> rapit inclementia mortis. 

Nunc audi pronuntiantem, oculis in vaginam defixis, auribus ad vocem attentis. LEO: Adsum, 
sona. VRSVS: Vides et audis in optima primam longam et acutam. LEO: Naturane an positu? 
VRSVS: Id hoc loco nihil refert, quandoquidem tonus est in antepenultima. LEO: Recte. 
VRSVS: In secunda syllaba ti, audistine sonum medium inter i et v Gallicum, quemadmodum 
in heri? LEO: Plane. VRSVS: Tertiam vides breuem, addita veluti semicirculi nota sursum 
porrectis cornibus, ne putetur auferendi cauus. LEO: Video, sed quur media non habet notam? 
VRSVS: Quoniam accentus arguit illam esse breuem, Latinis duntaxat. LEO: Quur in 
quaeque prior habet circumflexum? VRSVS: Quoniam natura longa est, nimirum 
diphthongus, et syllaba sequitur natura breuis. LEO: Quin hic addis notam productionis? 
VRSVS: Quoniam tonus ipse demonstrat esse porrectam, qui nisi in longis non habet locum, 
idque vel in fine vel in proxima finali. Eadem de causa que nullam habet notam, quoniam 
inflexus accentus in eadem dictione non antecedit nisi natura breuem. LEO: Sed praestat vt tu 
me perconteris. VRSVS: Agam, si lubet, grammaticum; tu discipuli personam sustine. LEO: 
Hoc sane malebam. VRSVS: Dies quur priorem acuit? LEO: Quia sequitur natura longa. 


VRSVS: Adde, et praecedit breuis. Quoties enim vltima natura longa est, non refert qualis 
syllaba praecedat; secus esset si prior esset longa non positione sed natura. Nunc sona mihi 
posteriorem syllabam es. LEO: Dies. VRSVS: Probe, quasi sit geminum ee, et sono Gallico. 
Atqui vulgus non discernit aes in eo vnde est aeris, in dies et fames ab es a sum. Quur in 
miseris prima acuitur? LEO: Quia penultima natura breuis est, eoque notam non habet. 
VRSVS: Rursum sona mihi miseris. LEO: Miseris. VRSVS: Sentisne te hic bis peccasse? 
LEO: Qui? VRSVS: Primum se non oportebat aliud sonare inter duas vocales quam sonat in 
sedere. LEO: Exciderat. VRSVS: Deinde ris sonandum erat veluti duplicato ii, 
quemadmodum sonas Batauice glaciem. Nunc denuo sona. LEO: Miseris. VRSVS: Pulchre. 
Sequitur mortalibus. In mor quam vides notam? LEO: Breuis, et eius notulae dimidium. 
VRSVS: Quid sibi vult? LEO: Quia syllaba mor positu longa est, non natura. VRSVS: Vnde 
id doces? LEO: In promptu est, quum dicimus emori. VRSVS: Quid in tdl LEO: Virgulam 
iacentem, quae doceat natura longam. VRSVS: Quur praeterea nihil? LEO: Quoniam syllaba 
non desinit in consonantem, eoque non habet nisi duo tempora. VRSVS: Li quur nullam habet 
notam? LEO: Quoniam accentus praecedens indicat esse breuem. VRSVS: Quid si dicas 
mortalis ? LEO: Circumflectam ta natura longam, sequente lis natura breui. VRSVS: 
Quomodo sonas busl LEO: Non v Vuesphalico sed Gallico, nisi quod non itidem porrigo 
labra, neque profero sonum. VRSVS: Docilem agis discipulum. Aeui quur priorem non 
circumflectit, sed acuit? LEO: Quoniam sequitur vltima natura longa. VRSVS: Quid si positu 
tantum esset longa? LEO: Circumflecteretur. VRSVS: Da exemplum. LEO: Vt si dicas 
aeeum. VRSVS: Hic natura breuis est posterior, vt in sorex, sorex. Prima quur inflectit 
tonum? LEO: Quoniam natura longa sequentem habet natura breuem. VRSVS: Quid si dicas 
prima lucel LEO: Acuam primam, et md addam virgulam , prima. VRSVS: Quanquam et hoc 
superuacuum aeque atque in breui; sed fugit quur acuit priorem? LEO: Quoniam breuis natura 
breuem praecedit. VRSVS: Quid si dicas fugit heril LEO: Inflectam fu. VRSVS: Quur? LEO: 
Quoniam natura longa proximam habet natura breuem. VRSVS: Quur prior in morbi caret 
nota breuis? LEO: Quia producitur. VRSVS: Quin igitur addita est nota porrectae, sed breuis 
et semis? LEO: Quia positu longa est, non natura. VRSVS: Quur prior acutum habet potius 
quam inflexum? LEO: Quia et ipsa positu longa est, et sequitur natura longa. VRSVS: Vnde 
scis esse positu longam? LEO: Quia deduci videtur a moriendi verbo. VRSVS: Quid sibi vult 
diphthongus in posteriore? LEO: Vt discernatur a genitiuo singulari. VRSVS: Tristisque quur 
priorem habet circumflexam? LEO: Quoniam natura longa est. VRSVS: Verum, sed sequitur 
longa. LEO: Positu, non natura. VRSVS: Vnde tonus alter? LEO: Ex que coniunctione, quae 
proximame graui facit acutam, quod idem faciunt ne et ve. VRSVS: Senectus vides longe 
aliud sonare vltimam quam in mortalibus. LEO: Quid ni videam? Hic Gallos imitor excepto 
tono. VRSVS: Et quur nullum habet accentum? LEO: Opinor quod vt coniunctiuncula 


adhaeret illi quod connectit, quod idem accidit in nonnullis praepositionibus, quae sic 
annectuntur suis casibus, quasi sit vnica dictio, vt inarmis, inbello, exaedibus. Item in 
dissyllabis, vt super omnia, praeteromnes, antediem. Nam in vetustis codicibus etiam scriptura 
coniungit haec. VRSVS: Commodus es discipulus, qui vicissim et doces. Quid si labor 
inflexisses? LEO: Iam ex nomine fecissem verbum. VRSVS: Dirai quur acuit priorem? LEO: 
Quia longa natura praecedit longam. VRSVS: Qui fit igitur, vt Graeci circumflectant poboat? 
LEO: Quia ai et oi in fine dictionis pro breuibus habentur, duntaxat quod ad accentus 
rationem attinet. Ea lex non est apud Latinos. VRSVS: Quur igitur non scribunt poboaig 
inflexe? LEO: Obstat addita consonans. VRSVS: Quur in dirai pro a e scriptum est ai ? LEO: 
Vt distingueres genitiuum a nominatiuo plurali. VRSVS: Quum mortis longam habeat ante 
breuem, quur non inflectitur prior? LEO: Quia positu longa est, non natura. VRSVS: Vnde id 
coniectas? LEO: Quoniam a Graeco poQog, et inde mori , vt ante dictum est. VRSVS: Nunc 
rursus si libet ausculta me sonantem hos versus: 

Optima quaeque dies miseris mortalibus aeui 

Prima fugit, subeunt morbi tristisque senectus 

Et labor, et dirae rapit inclementia mortis. 

LEO: Auscultaui non oscitanter. VRSVS: Primum animaduertisne quasdam productas sonare 
tono acuto, vt aeui; quasdam inflexo, velut in prima et tristisl LEO: Sensi discrimen. VRSVS: 
Deinde breues aliquot acuto tono, vt dies, miseris, fugit, labor, rapit. LEO: Qua in re peccant 
Latini quum Graeca pronuntiant. VRSVS: Nec illud te fugit, me aliquanto productius sonuisse 
natura quam positu longas. LEO: Sensi, verum admonuisti subtile discrimen hoc non seruari 
in metris, quae suis currunt legibus. VRSVS: Et in quaeque sensisti elidi v, licet non penitus. 
LEO: Sensi et hoc. VRSVS: Iam in aeui duo sensisti, et diphthongi vestigium et sonum 
Aeolicae litterae. LEO: Sensi tenue quiddam. VRSVS: In prima fugit arbitror animaduertisse 
te discrimen inter inflexum tonum et acutum. LEO Non hic tantum. VRSVS: Quin in subeunt 
non te latuit opinor aliud sonare v quam in mortalibus et senectus. LEO: Videbar audire ou 
diphthongum. VRSVS: Itidem audis in sunt, legunt, audiunt. Euidentius erit discrimen, si 
tollas liquidam, et sunt vertas in sutor et eunt in vter. LEO: Papae quantum interest. VRSVS: 
Verum hoc, vt ante dictum est, fortassis excusabit vetustas, quae in huiusmodi ont pro vnt 
solet scribere, legont, cupiont. Rursus in optima deprehendisti o semoueri a pt. Sic efferunt 
Itali, nec liquet quam ob causam, quum sint duae mutae. Et incertum an ab opto deducta vox 
sit, nec satis constat naturane producatur prima an positu. LEO: Quid igitur? VRSVS: In eis in 
quibus nec ipsa vocalis nec diphthongus nec cognatio dictionum dissoluit ambiguitatem, pro 
natura longis habemus, quemadmodum in tristis. 

LEO: Pergratum feceris, Vrse, si Graecum distichum tantum ad eundem modum 
excusseris. VRSVS: Est disticho locus. En tibi carmen Hesiodi: 

ALScbg 6’ obx aya0r| x8%gr|pevov avbga xopL^et. 

ALScbg f|x' av&Qac, peya aLvexai f)S’ ovLpai. 

Nunc oculis obserua scripturam, vocem auribus. LEO: Isthic sum. <VRSVS>: 

ALScbg S’ obx dya0f] xexgppevov avbga xopLL;ei. 

ALScbg fjx’ avSgag peya aLvexai f|S’ 6vLi]oi. 

LEO: Nouum pronuntiandi genus. VRSVS: An non alium audis sonum in ai quam in xe aut 
in pe? LEO: Quidni audiam, ni surdus sim? VRSVS: Audis propemodum eam vocem, quam 
aedunt Sueui sonantes Caesarem sua lingua. LEO: Maxime. Nec a prorsus nec i prorsus, sed 
tamen vtranque agnosco litteram. VRSVS: Deinde in Scbg audis og aliquanto sonare crassius 
quam d vulgo sonant Latini. LEO: Plane. VRSVS: Ad haec in Scbg non idem sonat og quod in 
oSog. LEO: Audio longam ex duabus oo minutis conflatam. VRSVS: Quid in oiw? Audisne 
Gallicum v? LEO: Minime. VRSVS: Italicum? LEO: Non. VRSVS: Vuesphalicum? LEO: 
Propemodum, nisi quod o magis resonat, vt quum nos dicimus frigidum. VRSVS: Quid in 0f]? 
LEO: 0 feliciter aspiratum, et pro r) propemodum a Zelandicum. VRSVS: Quur 0)] grauatur 
potius quam acuitur? LEO: Quoniam sensus nullam ibi concedit interspirationem. Alioqui 
transisset grauis in acutum. VRSVS: Quid in xe? LEO: Idem fere sonat x quod in xopt^ei, 
nisi quod lingua nonnihil lentescere videtur ad y. VRSVS: Tantulum sane dare fas est 
consuetudini. Nec te fugit hic xe praeter naturam suam porrigi, quod a muta liquidaque 
excipitur. LEO: Teneo. VRSVS: Nec ideo produci pe, quod habeat tonum acutum. LEO: 
Vtranque corripis pevov, priore clarius sonante, posteriore summissius. VRSVS: Quur in 
avSga prior acuitur potius quam inflectitur «vSoa? LEO: Quoniam positu longa est, non 
natura. VRSVS: Atqui Homero est anceps. LEO: Sat est alicubi corripi, vt hanc legem 
effugiat. Nam in dvf)Q a breue est. VRSVS: Iam in xopLtei, nonne aliud sonat vocalis 
penultima, aliud diphthongus vltima? LEO: In L^ei audio sonum ex 8 et i conflatum. VRSVS: 
Atqui nostro vulgo nihil distinguitur inter 0i, yo q, pi et ‘Cei. LEO: Sic est. VRSVS: In altero 
carmine, in f|X rursus audis a Scoticum, et in 6vLx|Oi praeter r| et iota, quod suo vtcunque sono 
dignoscitur, quum nos confundere soleamus, ot nihil aliud sonat quam in oLvexai, aliis 
sonaturis ovLq'Ci. LEO: Memini. VRSVS: Nec ideo corripio penultimum rp quod praecedat 
acuta breuis, quemadmodum nec in peya priorem porrigo, quod tono intendatur, non 


extendatur. LEO: Nihil euidentius, si quis assuescat. Iamne satis dissertum est, quod attinet ad 
rectam pronuntiationem? 

VRSVS: De rhetorica pronuntiatione non institueramus dicere; de grammatice non ita 
multum arbitror superesse, si iunxerimus distinguendi rationes. Nam et in his peccat vulgatus 
vsus. Nec iam loquor tantum de incisis, quae commata vocant Graeci, deque membris quae 
cola nominant, et de periodis quae conclusiones aut circumacta dicas licebit, deque notis 
horum si scribas, silentii modis si pronunties; verumetiam de morulis respirationum, quae 
tradi arte non possunt, quandoquidem nec in illis tradendis admodum consentiunt grammatici, 
nec perpetuum est quod tradunt. Nec enim semper aequale silentium dirimit comma a 
commate nec colon a colo, nec quamuis periodum sequitur aeque prolixa respiratio. Quoties 
enim articuli constant singulis verbis dauvSeTwg, neque nihil et minimum morae debet 
interponi, vt veni vidi vici. Sin duabus ac pluribus vocibus, plusculum interponitur morae, vt 
rem familiarem prodegit, famam prostituit, genus dehonestauit, amicos alienauit, patriam 
prodidit. Hic commatum cursus quidam et congeries est. Rursus quum prius comma 
proponitur velut a percontante, et posterius accinitur velut a respondente, paulo longius 
silentium intercedet, vt Quae tandem spes est illum fore frugi? Num pudor corriget? 
Iampridem depuduit. Amicorum consilia? Ne parentibus quidem unquam auscultauit. Aetas 
grandior? Ea semper addidit nequitiam. Interdum ipsa incisa habent leuem incisionem, velut 
in illo Musonii dicto: Si cjuid turpe feceris cum voluptate, voluptas abit, turpitudo manet. Si 
quid boneste feceris cum labore, labor abit, honestas manet. Hic quanquam in vtroque 
membro post voluptate et labore est diastole, tamen post feceris et post abit et manet nonnihil 
est respirationis, quo magis sentiatur evavTicuoig. Rursus idem fit in secundo membro. 
Subtilius est autem quod indicat Fabius in Arma virumque cano: primam dictionem arma per 
hypodiastolen separandam a sequentibus, quum vterque casus referatur ad idem verbum cano. 
Caeterum quoniam virum refertur ad sequentia, nimirum haec: Troiae qui primus ab oris , 
breuissima interspiratiuncula monendus est auditor, sic vt minimum accedat silentio, 
minimum decedat breui syllabae. Vnde et bjtoonoxoXf] dicitur, quod breui quoque nonnihil 
detrahitur. Quoties enim ex longa fit breuis, vt vrbemque Fidenam, systolen vocant 
grammatici; hoc hyposystolen appellat Fabius, quae dimidium temporis detrahit syllabae, et 
addit silentio. Rursus post hanc clausulam: Atque altae moenia Romae quatuor aut quinque 
temporum spatio vocem suspendere licebit, vt velut nouo exordio subiicias Musa, mihi causas 
memora. Interdum et vox nonnihil immutatur, vbi particulam a sensu diuulsam interseris, vt 


Hos illi, quod nec bene vertat, mittimus haedos, 


quod nec bene vertat voce nonnihil immutata sonatur. Obscurius est in illo: Qui, malum, alii? 
Malum enim, quoniam initeriectionis vicem obtinet, leui submissione vocis distinguendum 
est, necnon morula, sed breuissima. Caeterum in Adelphis Mitio quum dixisset Storax, 
clariore voce sonuit, nimirum accersens seruum, interposito iusto silentio, reliqua mutata voce 
veluti secum loquitur. 

Verum haec persequi non est huius instituti, et extant autores vnde haec qui volet possit 
petere. Quod hic agimus illud est, pueros arcendos a more quorundam, qui totum sermonem 
perpetua linguae volubilitate et, vt Graeci dicunt, dimmoti pronuntiant; quod in Gallis 
potissimum mihi videor animaduertisse, nonnullis etiam hoc ceu virtutem affectantibus. 
Rursus alii singulas pene voces longa interspiratione aut etiam tussi gemituve dirimunt, nec 
vllum tam leuiter incisum occurrit, vbi non diutius intersilescant. Sunt autem voces quae se 
nullo silentio interposito patiuntur coniungi, vt cumprimis et homo praediues, oratio 
benelonga, vir male sanus, quasi compositae sint. Rursus aliae non patiuntur, vt Vxor iussit 
suo nomine tibi salutem dicerem. Vxor a iussit tenui discrimine separandum est, atque etiam 
iussit a pronomine suo ob collisionem consonantium; suo nomine probe sibi cohaerent. At id 
magis faciendum in duplicibus duplicatis, aut concursu duplicatarum, vt Syncera pax xenia 
non moratur, et Pons struendus', inter pax et xenia, inter pons et struendus distinctio fere duo 
requirit tempora; et Declarant studium in nos suum : inter declarant et studium vix sufficit 
interposuisse tempus vnum. LEO: Deum immortalem! Quam operosa res est emendate loqui! 
VRSVS: Ex his coniicias licebit caetera. Nam, vt diximus, innumerae sunt causae, quae vel 
continuationem suadent vel incisionem dictionum et partium. 

LEO: [Haud prorsus alienum sit ab hoc argumento de distinctionum notis nonnihil 
attingere. VRSVS: Optarim in his typographos consentire. Nunc variae feruntur, nec pares 
tamen varietati distinguendae vocis. Theodorus Gaza eodem puncto distinguit triplicem 
pronuntiationem, perfectam puncto in medio spacii posito, imperfectam in imo, mediam in 
summo. Verum hic vt facilis est scribarum lapsus, ita et pronuntiantium falli possunt oculi. 
Malim notulas variam habere figuram, vt minima interspiratiuncula, qualis est post vocandi 
casum interdum, signetur puncto inflexo ad imum dictionis; paulo maior distinctio duobus 
punctis, quorum alterum ad latus additum modice flectatur deorsum; principale vero comma 
quod secat orationem notetur duobus punctis, quorum superius inferiori immineat. Caeterum 
vbi iam non pendet constructio, sed additur aliquid sententiae, punctum addatur imae dictioni. 
Totam periodum absolutam signent duo puncta, quorum inferius fluat deorsum, quae Graecis 
nota est interrogandi. Si quid extra ordinem interiicitur, quod velut ab alio interloquente 
dictum submissiore voce sonari solet, lunulis duabus dimidiatis signant quidam. 

Interrogationem nota Graecorum inuersa signant Latini. Hic existit scrupulus, quae sit 
vera interrogatio. Quoties negamus per interrogationem, quidam non putant addendam notam; 
multo minus, quum percontandi specie dubitamus aut miramur. Haec differentia videtur et 
alteram notam desiderare, quae sic fingi posset, vnico puncto sursum inflexo. Iam si illud 
quoque conueniat, vt omnes ad singulas notas vocem accommodent, non parum erit 
commoditatis vel iis qui dictant aliis scribenda, vel iis qui collatione codices emendant, vel iis 
denique qui publice recitant aliquid. LEO: Et breuiter et dilucide rem expedisti, nec amplius 
abs te requiram, si exemplum subieceris. VRSVS: Ausculta ergo: Si mihi charissime nepos, 
daretur optio, malim breuem vitam cum honestate: quam longam cum infamia. Propterea 
quod nulli mortalium vita longa possit contingere, memoria vero (quae vera est hominis vita) 
in multa secula porrigatur. Quid vero humana vita fugacius; contra quot secutorum milibus 
quorundam fama durat? LEO: Nihil praetermissum. VRSVS: Illud tamen admonendus es, vt 
commata, ita et hypodiastolas et hypostigmas posse plures in eadem periodo incidere. Nam 
quemadmodum ea pars quae praecedit comma principale, aut etiam colon, potest habere 
plures minutas distitictiunculas, ita et ea quae sequitur. Omitto nunc illas notulas, quae 
monent syllabas ac dictiones diuidendas, quae male coniungerentur. 

LEO: Recte. Sed] probasne quorundam, meo iudicio, morosam diligentiam, qui 
Graecorum exemplo Latinis dictionibus asscribunt spiritus ac tonos, ac praeter illorum 
exemplum etiam porrectionis aut correptionis notas addunt; h quoque e litterarum ordine 
submota, huius vice notulam superscribunt aspirandae litterae? VRSVS: Superstitiosum 
scribendi genus audio. LEO: Non defuere tamen apud Italos, qui genus hoc inuehere 
moliebantur. Si pateris, addam exemplum tuae vaginae. VRSVS: Vel totam occupa. LEO: 
Distichon sat erit: 

Omnia sunt ominum tenui pendentia filo, 

Et subito casu quae valuere ruunt. 

Quid tibi videtur? VRSVS: Hic illud vetus occurrit |xq5ev ayav. Primum h, iam tot seculis 
receptam, quid attinet tollere? Deinde signare temporum minutias nimis curiosum mihi 
videtur; tonos et productiones aut correptiones in his notare, in quibus causa quaepiam 
hortatur, probo. LEO: Quot causas adferunt? VRSVS: Tres potissimum: distinctionem, 
ambiguitatem et necessitatem. Distinctio et ambiguitas, quarum illa videtur habere locum in 
vnica dictione, altera in duabus pluribusque, suadet addi notam mutati accentus, vt, quum 
dicimus Pone ratem, vltimae tonum addimus, vt pone intelligatur esse praepositio, idem 


valens quod iuxta, non imperatiuum a pono. Nam pone metum habet priorem circumflexam. 
Rursus pene rem patriam perdidit, quum aduerbium intelligi volo, posteriori tonum addo; 
quum membrum obscoenum, priorem inflecto: pene rem perdidit. De labor et labor ante 
dictum est. LEO: Memini. VRSVS: Idem licet in palam dedit: aduerbium indicans, addo 
tonum in fine; si est instrumentum rusticanum aut anuli pars, priorem inflecto. Nec eodem 
modo sono, quum improbum et efferatis moribus aio ferae similem , et quum eum qui non 
multum abest a forma alterius, dico fere similem. Ad eundem modum quantitas distinguit 
dictionem: cedo , vnde cecidi , longam habet et acutam; cedo , vnde cessi , non habet quo 
discernatur, nisi forte tono cedo; sed ab hoc cedo, quod pro die interdum vsurpatur, rursus 
nota breuitatis discernitur. At cecidi a cado primam habet acutam; a cedo penultimam cecidi. 
Item profecto participium est, profectd aduerbium affirmantis; et vulgo verbum est, vulgo 
nomen siue aduerbium; certo verbum, certd aduerbium; falso nomen, falso aduerbium, 
tametsi quidam hoc malunt circumflectere; una nomen, vna aduerbium; os vnde oris et os 
vnde ossis; et ora ab os et ora verbum; ergo coniunctio et ergo nomen pro gratia: Illius ergo 
venimus. Ita distinguimus rauce et spurce vocandi casum, et rauce, spurce aduerbium; lege 
verbum a lege nomine; venimus et venit praeteritum a venimus et venit praesenti; et diuiim a 
diuum et deum a deum et numum a numum genitiuos ab accusatiuis. Huius generis exempla 
sunt infinita. Necessitatis exemplum adferunt, quum dicimus interea loci, in aduerbio 
transferentes tonum ab antepenultima prioris dictionis in vltimam, et proximam dictionem suo 
tono spoliantes, vt auditor admoneatur interea loci nihil aliud valere quam interea. Nam loci 
festiuitatis causa adiungitur. Huius farinae sunt maleficus, malesanus, sicut malesuada, 
admodum, propemodum, inuicem, propediem, indies. Idem fit quoties ex praepositione et 
aduerbio conflatur dictio: proinde, deinde. Similiter in coniunctionibus enimuero, etenim, 
siquidem, quandoquidem. Nec ideo statim corripio ue penultimam in enimuero, si nim 
praecedentem syllabam acuo. Alii necessitatis exemplum producunt, quum dicimus homo 
probus doctusque: vt intelligas que coniunctionem adhaerere proximae dictioni, praeter 
rationem accentuum, posteriorem syllabam acuo et, si plurium syllabarum sit dictio, geminum 
addo tonum, vt omniumque. Aliter enim effero omnium quae fecit rationem reddidit, aliter 
patris omniumque cognatorum fauorem amisit. LEO: At vereor ne quis nos hebetes 
stupidosque vocet, si non queamus ex ipso sensu diiudicare in Falso queritur genus 
humanum, falso aduerbium sit an nomen an participium. Aut in illo Nunc scio quid sit amor, 
amor nomen sit an verbum. VRSVS: Sit hoc sane perspicuum mediocriter eruditis; at 
frequenter sic incidunt vt semidocti labantur, docti nonnihil haesitent. An non rectum fuerit 
illorum errorem, horum contatiunculam exiguo negocio redimere? Vulgo quantum operae 
perit in adiectitiis litterarum flexibus et lasciuientibus lineis? Quanto facilius est addere 
virgulam? quae vt doctis nihil officit, ita pueris et illiteratis est necessaria. Rudis enim aetatis 



hic negocium agimus potissimum. His quum dictamus, ab his quum exigimus dictata, quum 
scripturam emendatam exposcimus, tum haec superuacanea videri non possunt. Nec tamen in 
his mihi probatur anxia superstitiosaque cura, praesertim vbi res agitur seria, quod non hic 
tantum praecepit ille scriptorum omnium diligentis simus Quintilianus, sed eum qui bene 
scribere nititur, curiosum non esse sed fuisse oportet, quemadmodum, vt ait Seneca, quaedam 
didicisse oportet, non discere. Tum demum gratiam habet in arte negligentia, si successit 
immodicae diligentiae, ita vt curam remissam sentias, non omissam. Haec nimirum est illa 
docta negligentia, quam Terentius mauult emulari quam aliorum obscuram diligentiam. 

LEO: At sunt qui putant a magnis autoribus rectissime dictum Scientiam mihi seruans 
vsum sequor , et Sapiendum vt pauci, loquendum vt plures. VRSVS: Isthuc tum fortassis erat 
aliquid, quum sermonis ius adhuc penes populum erat, quumque ritu foliorum cadentium 
vicissim ac subnascendum noua verba gigneret, deiiceretque quae fuerant in honore vocabula 
pro suo arbitrio popularis vsus. Quanquam nec Cicero nec Quintilianus loquuti sunt vt plures; 
nec enim vulgo receptus error vsus nomen promeretur. Nunc vero nihil rei nobis est cum 
populo; a doctis petitur omnis loquendi ratio. LEO: A quibus tandem, et quo seculo natis? 
VRSVS: Hic tibi pro me respondet vetus Graecorum prouerbium ohxe Jtavxa oiixe jtavxq 
oim- rtaoa jtavxcov. A Cicerone nemo negat optimum loquendi exemplar peti, nec inficiari 
possumus eo seculo dicendi genus incorruptissimum fuisse, quo iam et horror ille nimium 
priscae vetustatis abesset, et nondum degenerasset Romanae linguae synceritas. Non tamen ab 
vno Cicerone petam omnia, nec statim quicquid illi placuit, pro optimo duxerim, vt rissi 
dicere malim quam risi, quia sic ille fertur scribere solitus, nec reiiciam, si quid vetustiores aut 
recentiores porrexere melius. LEO: Nunc quibusdam putet quicquid in libris Ciceronis non 
deprehenditur. Rursus alii, si quam scripturam in cariosa charta, aut in saxo vetustate semeso, 
aut in nomismate peruetusto reperiunt, eam vocant in exemplum dicendi scribendique. 
VRSVS: Equidem hoc hominum genus ridere soleo, non odisse. Delectant enim nos 
antiquitatis studio, nonnunquam et prosunt. Non permittam autem illis, vt e suis deliciis 
loquendi leges nobis praescribant; siquidem orthographiae ratio nec eodem seculo fuit eadem 
apud omnes. Et tamen obsoleta loco intermixta suam habent gratiam, veluti quum citamus 
priscorum dicta aut ad illa alludimus. Tum si quid desiderabitur in supellectile Romani 
sermonis, quod apud Ciceronem non reperiatur, haud verebor ex Catone, Varrone, Pliniis, 
Quintiliano, Seneca, Suetonio, Quinto Curtio, Columella sumere mutuo. Si ab his quoque 
destituor, superest Graecorum sacra ancora. LEO: Nihilne igitur petendum ab horum 
temporum consuetudine? VRSVS: Quid ni, si quid habeat recti? Vides quam multa 
sumpserimus ex Gallorum, Germanorum, Britannorum, Italorum vulgari pronuntiatione. Et si 
mihi disputandum esset in scholis publicis, ineptus essem si nihil tribuerem ibi receptae 


consuetudini; praestat enim balbutire cum balbis quam et rideri nec intelligi. Attamen ita 
cedendum est consuetudini, vt medicus cedit morbo, paulatim alleuians quando semel non 
potest tollere. Et nunc in scholis feruntur, quae ante annos triginta fuissent explosa; adeo 
quaedam facilius elabuntur quam expelluntur. Quis olim tulisset in templis pronuntiantem 
Timotheus antepenultima acuta? Aut Kyrie eleeson septem syllabis et absque diphthongo? Aut 
Christe sonantem pro Cristel Nunc probantur etiam, non modo feruntur. Caeterum illa debet 
esse curarum prima, ne puer Graece Latineue pronuntians ex vulgari sermone vitia trahat, 
quorum minimum esse ferunt apud Romanos, plurimum apud Gallos, plus satis apud 
Germanos, nonnihil et apud Hispanos. Anglis in ratione pronuntiandi secundum ipsos primam 
laudem tribuunt Itali. Sed quid risisti, Leo? 

LEO: Rugire Leonum est, non ridere. Dicam tamen quae res in mentem veniens mihi 
risum excusserit. VRSVS: Narra, te quaeso, vt ipse quoque tecum rideam. LEO: Dicam. Non 
admodum diu est, quod me forte praesente Maximilianus Caesar ab aliquot oratoribus 
salutaretur, quod ex more magis quam ex animo nonnunquam fieri solet, quorum vnus erat 
Gallus, natione Cenomanus; nomen non exprimam, ne videar hominem notare cui bene volo. 
Is orationem ab Italo quopiam, vt arbitror, compositam, nec male Latinam, adeo Gallice 
pronuntiauit, vt Italis aliquot eruditis qui tum aderant Gallice non Latine dicere crederetur. 
Nominare possim ex illis aliquot tibi non ignotos. Quum is perorasset, non absque 
incommodo, nam in media dictione sibi exciderat, turbatus vt coniicio risu circumstantium, 
quaerebatur qui ex more responderet, idque ex tempore. Nam Galli oratio praeter 
expectationem acciderat. Protrusus est ad hoc negocii Doctor quidam aulicus. VRSVS: Vnde 
id liquebat? LEO: Pileum gestabat suffultum candidis pellibus. Hoc signi. Is hunc in modum 
orsus est: Caesarea maghestas pene caudet fidere fos, et horationem festram lipenter audifit, 
aliaque tanto spiritu tamque Germanice, vt nemo vulgari lingua dicens possit magis 
Germanice. Hunc maior excepit risus. Sequutus est orator Daniae, quanquam is qui dicebat 
videbatur Scotus, mire referens eius gentis pronuntiationem. Huic oppositus est Zelandus 
quidam; deierasses neutrum loqui Latine. VRSVS: Quid interea Caesar? Potuitne tenere 
risum? LEO: Assueuerat huiusmodi fabulis, nec erat ullius linguae rudis. Verum haec eo dico, 
quo tua dicta confirmem, nihil prius curandum quam vt puer dediscat vitia linguae gentilitiae. 
Superest vt indices, quibus id rationibus quam ocyssime et quam felicissime fieri possit. 

VRSVS: A psittaco licet exemplum sumere. Crebro occinitur meditanti, ac subinde 
exigitur quod didicit. Si indocilis est, domatur ferula; reddenti quod accepit cibus praemii loco 
est. Adhibendus qui linguam habeat emendatam; is admonitus, quomodo praeeat, conantem 
adiuuet, feliciter reddentem collaudet, relabentem in veterem consuetudinem crebro corrigat. 


Mensis vnus totum hoc negocium absoluet. Profuerit si puer sodalibus vtatur minime balbis, 
sed incorrupte explanateque loquentibus. LEO: Rationem probo, nisi quod interim periculum 
est ne, quoniam perpauci sunt emendate loquentes, post cogatur quod magno sudore didicit, 
maiore dediscere, itaque fiet vt nec Italis placeat nec suis. VRSVS: Quod scholis accidit, idem 
eueniet omnibus caeteris; optima placebunt, si non omnibus, certe quamplurimis. Et tamen 
non improbarim, si cui tanta naturae dexteritas obtigit, vt quemadmodum polypus colorem ad 
loci subiecti speciem, ita rhetor vocem ad auditorum aures pro tempore accommodet. LEO: 
Quibus rebus fiet, vt contingat emendata pronuntiandi celeritas, praesertim in Graecis, quae 
fere grandiores hodie discimus? VRSVS: Quid assequutus sim, nescio; quid quomodo conatus 
sim, aperiam. Quur enim quicquam arcani caelem talem amicum? LEO: Muto dixeris. 
VRSVS: Vt tamen aurito. Posteaquam litteras, syllabas ac dictiones Graecis satis eram 
meditatus, ad parandam inoffensam celeritatem his artibus vtebar. Adiunxi me quibusdam, 
quos existimabam castigatissime sonare; finxi me codicum duorum collatione velle castigare 
librum; persuasi id vtrisque fore commodo, quum in hoc, vt vtriusque codex ex alterius 
comparatione fieret emaculatior, quemadmodum manus manum fricat, tum ad eruditionem. 
Sic autem conuenit, vt alternis vicibus recitaremus et auscultaremus. Principio lentior erat 
recitatio; deinde, quemadmodum solet, incalescens paulatim lingua sponte ferebatur ad 
celeritatem. Si mihi cum doctiore res erat, tantum orabam, vt secus quam oporteret sonantem 
admoneret; ipse recitantis linguam arrectissimis auribus obseruabam, oculis in codicem fixis. 
Si quid esset recitatum difficilioris soni, fingebam me non satis percepisse, rogabamque vt 
repeteret, quo certius eius syllabae sonitum infigerem animo. Quum ille iam recitando 
defessus esset, et ad me recitandi vices redissent, illius linguam pro viribus imitabar; 
reprehendenti gratias agebam. Si cum pari negocium esset susceptum, aequis legibus 
paciscebamur, vt vterque alterum reuocaret errantem. Ad hoc munus interdum natione 
Graecum mercede conduxi, licet alioqui parum eruditum, propter natiuum illum et patrium 
sonum. Tametsi doctos aliquot nactus sum, quorum pronuntiationem ego sane Graecorum 
quorundam eloquutioni non dubitem anteponere. Huic exercitationi datum est trimestre 
spatium, nec vilius operae me minus poenituit unquam. Nec enim simplex erat huius laboris 
vtilitas. Excepta siquidem exercitatione pronuntiandi, primum ipsa lectio, praeterquam quod 
erat alacrior ac vigilantior quam si solitaria fuisset, habebat et illud commoditatis: licebat 
sciscitari, si quid parum intelligerem. Nam et imperitior saepenumero tenet, quod doctiorem 
fugit. Et nescio quo pacto fit, vt acrius meminerimus, quae recitari audimus, quam quae taciti 
legimus, interdum semisomnes. LEO: Nihil verius. VRSVS: Hac arte euoluimus seu 
reuoluimus potius totum Demosthenem, totum Plutarchum, totum Herodotum, Thucydidem, 
Homerum et Lucianum. Nec his contentus, asciui mihi sodalitatem aliquot (fn)i8AAr]va)v. 
Conditae leges, ne quis super coenam nisi Graece loqueretur; jtaoavopon multa dicebatur 


pecuniaria: si quis Latine dixisset absque veniae praefatione, assis; si Graece quidem, sed 
inemendate, assis dimidium; si bis ad eundem impegisset lapidem, hoc est, si delaberetur in 
eum errorem cuius ante fuisset admonitus, drachma. LEO: Quomodo successit res? VRSVS: 
Initio submoleste, ne dicam dolo, verum pauculis diebus successit facilitas, mox et iucunditas 
non sine fructu maximo. His artibus hanc quantulamcunque dicendi legendique 
promptitudinem sum adeptus, ad quam tuendam plurimum confert aliis praelegere bonos 
autores. LEO: Optarim tibi fortunam exiliorem. VRSVS: Etiamne exiliorem, quum pene nulla 
sit? Quo meo merito mihi precaris tantum mali? LEO: Praeficerem te meo leunculo. VRSVS: 
Nae tu plane, quod dici solet, boui clitellas, aut si quid est ineptius. Quod si litterator esse 
possem, habeo domi quos doceam. Verum hanc operam tibi polliceor, mi Leo. Tu quod potes 
dispice, si quem nancisci poteris idoneum huic prouinciae; ego vicissim circumspiciam, si 
quid queam; et collatis in commune nostris consiliis prospiciemus catulis nostris, vt ex 
hominibus nati videri queant. LEO: Habeo gratiam, Vrse, quantum possum maximam, 
relaturus etiam vbi vbi dabitur et oportunitas et facultas. Quam tibi Leonis occursus fuerit 
felix, nescio; mihi tales Vrsos optarim saepius occurrere. Onustus tuis officiis domum redeo. 
VRSVS: Nec ego nihil aufero bonae sarcinae. Par pari relatum est. LEO: Vnum te velim 
adiungere tam multis in me benefactis. VRSVS: Quodnam? LEO: Istam vaginam optarim esse 
meam. VRSVS: In quem tandem vsum? LEO: Ne mihi excidant isti versus tam belle picti. 
VRSVS: Quid ni? vt cum Samiis ridearis litteratus miles. LEO: Ego vero sic vel 
litteratissimus haberi cupiam; et si proficiscar in bellum, nolim vllam armorum partem esse 
mutam, sed et vaginam et ensem et capulum et arcum et sagittas et lanceam et bombardam et 
galeam et thoracem et baltheum et clypeum optarim habere litterarum nonnihil, quod me 
alicuius bonae rei admoneret. Sin domi sit agendum, cuperem totam vndique loquacissimam 
esse, sic vt et postes et ostia et fenestrae et singulae tessellae vitreae et trabes et laquearia et 
pauimenti lateres et parietes, ad haec et supellex vniuersa, lodices, cortinae, aulaea, mensae, 
sellae, mantilia, disci, cantari, cyathi, cochlearia, pelues, ollae, chytropodes, aliquid 
loquerentur quod expediret non obliuisci. Tantum abest, vt me puderet istius vaginae. 
VRSVS: Aiunt inauspicatum esse, si quid huiusmodi rerum, quae aduersus hostes gestantur, 
amicus donet amico. Hoc ominis vt vitemus, ex donatione commutationem faciamus. Da tuum 
ensem et accipe meum, sitque hoc pignus inter nos initi litterarii foederis. LEO: Quod nobis 
vtrisque nostrisque catulis bene vertat! Accipio quod offers, Musis, vt spero, bene 
fortunaturis. 

